
Te voi iubi mereu 


Traducere de Tincuţa Bădiţa 


Bucureşti 


Capitolul 1 


Jared Hamilton Stone se opri în faţa micului 
magazin de suveniruri şi-i studie firma scrisă de 
mână: numai pentru dumneavoastră, spunea 

textul cu literele diferit colorate. Da, chiar acesta 
era locul. 

Ezită înainte de a apăsa pe mânerul sferic de 
bronz. N-ar trebui să intre, îşi aminti el. Toată 
povestea devenea bizară. Chiar şi bietul său unchi 
Phillip se  comportase ciudat zilele acestea. 
Imaginea bătrânului cu ochii lui albaştri, 
înlăcrimaţi, îi apăru în minte. Phillip Hamilton 
Stone nu era omul care să plângă. Pe el îl 
caracterizau crizele de nervi. Atunci, imaginea 
mândrului bărbat, cu ochii plini de lacrimi, 
implorând ajutor, l-a mişcat foarte mult. Vederea 
lui ar fi îmblânzit chiar şi cel mai feroce 
temperament. 

Acesta era motivul pentru care el se afla acum 
aici, în faţa micului magazin de cadouri din 
Cambridge, pe o astfel de vreme ploioasă de 
noiembrie, gândindu-se cum să facă ca s-o 
cunoască pe proprietara magazinului, Amber 
Aames. 

Uşa se izbi deodată de perete. Două fete 
studente, după aparenţe, se iviră în prag, având 
fiecare câte un pachet voluminos în braţe. Le 
urmă imediat un ţânc blond şi voinic, îmbrăcat 
într-o salopetă de catifea bleu şi o cămaşă cu 
dungi albastre, albe şi galbene. Era evident faptul 
că băieţelul avea intenţia să le urmeze. Jared îl 
privi mirat. Nu era îmbrăcat pentru vremea de 
afară, iar cele două studente nu păreau a se 
sinchisi de prezenţa lui. Înaintau spre stradă fără 
a privi în urma lor. Micuţul păşea hotărât după 
ele, nepăsându-i de vânt şi de ploaie. 

— Ăă... eşti cu ele? îl întrebă Jared nesigur, 
fiindcă nu prea ştia cum să discute cu el. Foarte 
rar, dacă nu chiar niciodată, se aflase în compania 
copiilor. S-ar părea că te-au părăsit!? 

— Cum! îl întrebă copilul zâmbindu-i. 

— Salut! 

Jared îşi drese glasul. Oare ce-ar trebui să facă? 
Să-l lase pe micuțul „domn” să-şi urmeze drumul 
sau să încerce să-l oprească? Era frig şi, în ciuda 
siguranţei de sine ce-o afişa copilul fără palton pe 
el, era evident că-i este rece. 

— Merg să le spun „pa”, declară ţâncul voios, 
înaintând în ploaie. Încruntându-se, Jared îl prinse 
în braţe şi intră în magazin. Strângând plăpându-l 
trup la pieptul lui, Jared fu cuprins de un 
sentiment ciudat. Incerca să-şi amintească când a 
mai luat un copil în braţe, dar nu reuşi. 

— Christopher! lar încerci să ieşi afară? îl 
apostrofă o tânără blondă cu ochii căprui, cu care 
băieţelul semăna, şi care se îndrepta grăbită spre 
el. 

Christopher râse. Cât ai clipi, se desprinse din 
braţele lui Jared şi sări  într-ale  blondei, 
bolborosind silabe fără şir şi fără niciun înţeles 
pentru Jared. 

Tânăra îl sărută, iar ţâncul zâmbi fericit. 

— Am făcut greşeala şi mi-am luat ochii de pe el 
un moment, când am închis casa. Mulţumesc! Este 
la vârsta când nu trebuie să-l pierzi din ochi, 
adăugă ea zâmbind. 

Jared Hamilton, deşi nu era genul care să 
zâmbească prea uşor şi foarte des, îi întoarse 

zâmbetul. N-ar fi putut să n-o facă. Ochii ei mari, 
de culoarea ciocolatei, străluceau de căldură, 
strângând şi alintând puiul de om la piept. 

— Pot să vă ajut cu ceva? îl întrebă ea cu glasu-i 
cristalin. 

Jared nu-i răspunse. Continua să-i zâmbească şi, 
un moment, nu fu în stare să gândească. Încerca 
să se concentreze. Femeia nu putea fi alta decât 
Amber Aames. Purta o broşă pe care era brodat, în 
cinci nuanţe de verde, numele de AMBER. 

O privi cu atenţie. Păru-i blond şi bogat, tăiat 
drept, cam până în dreptul bărbiei, îi flutura pe 
lângă gât. Aceste uşoare unduiri păreau să 
accentueze catifeaua de ciocolată a ochilor mari. 
Avea bărbia mică, hotărâtă, iar gura, cu o formă 
încântătoare, scotea în evidenţă gropiţa ce se 
forma pe obrazul stâng. Pantalonul, de culoarea 
vinului roşu, îi înfrumuseţea talia îngustă şi 
şoldurile ce de-abia i se ghiceau. lar cămaşa largă, 
în nuanţe de roşu şi negru, cu greu putea ascunde 
forma sânilor plini şi neîncorsetaţi de sutien. Jared 
încerca să înghită, dar gura i se uscase. 

Mai fusese atras de femei şi înainte, dar 
niciodată cu o asemenea forţă, în afara voinţei lui. 
El, Jared Hamilton Stone, întotdeauna fusese un 
om echilibrat. 

Avea un copil, observă el şi se mustră pentru 
asta. Nu putea fi atras de o femeie măritată, cu un 
copil! Dar cum se face însă că Amber Aames să fie 
măritată? Unchiul Phillip îi spusese doar că... Şi 
ochii i se măriră. Dar dacă nu era măritată şi avea 
totuşi un copil? Nu-i acuzase chiar unchiul Phillip 


8 


pe cei din familia Aames de prea mult libertinism, 
de imprudenţă şi impulsivitate? Şi ce-i mai 
spusese? Da, că Amber Aames era cea mai tânără. 

— Vă interesează ceva în mod deosebit sau doar 
vreţi să aruncaţi o privire? îl întrebă Amber 
politicos. 

Individul o privea de parcă ar fi avut cel puţin 
două capete. Când privirea lui alunecă de-a lungul 
sânilor, zăbovind acolo, Amber cu greu se stăpâni 
să nu-şi rotească ochii în tavan. 

Oftă dezgustată. 

Şi deşi nu se străduise să fie cât de cât discret, 
el nu părea a fi tocmai genul ce face ochi dulci 
femeilor în mod ostentativ. Amber îi examina 
costumul de culoare gri-deschis, de sub haina de 
ploaie bej, confecţionată dintr-un material, de 
asemenea, de calitate. Apoi, cămaşa albă, croită 
pe talie, probabil, şi cravata în nuanţe de gri şi 
bleu. Părul castaniu-închis, tăiat clasic, era prea 
scurt pentru un cadru universitar, profesor sau 
student. lar trăsăturile feţei, nasul drept, obrajii 
cu pomeţii înalţi, trădau un caracter hotărât. Tipul 
de bărbat clasic! Dar nu hotărâse ea că astfel de 
persoane erau şi plictisitoare? Era înalt şi, în ciuda 
hainelor, ea putu uşor să-şi imagineze trupul de 
atlet, fără urmă de grăsime. 

Îi privi gura. Imediat însă îşi mută privirea în 
altă parte. In mod sigur, gura lui nu putea fi 
plictisitoare! Frumos construită şi senzuală. Buze 
nici prea subţiri, dar nici groase, ci... frumoase. 
Inghiţi cu greu şi, hotărâtă, încercă să privească 
în altă parte. 


Brusc însă, peste capul lui Christopher, privirile 
lor se întâlniră. Ce mai ochi! Păreau să fie de 
culoare albastră, un albastru-închis, pătrunzători. 
Dar ce albastru! Umbre indistincte în albastru- 
marin, indigo şi purpuriu! 

Cu un efort deosebit, Amber  întrerupse 
contactul cu aceşti ochi. Îşi coborî încet privirea. 
Zări atunci pantofi negri, de asemenea, stilul 
clasic. Zâmbi, imaginându-şi ce ar spune nepoata 
ei despre astfel de pantofi. Înţelese că-i era mai 
uşor să se ocupe de pantofi, decât de gura, sau de 
ochii lui. 

După toată această examinare minuțioasă, 
decise că nu putea fi decât un avocat sau un 
bancher. Acel gen sobru, raţional, cu înclinații 
spre lumea cifrelor. Obsedat de munca lui şi 
căsătorit cu cariera. Un sonat! Cunoştea doar 
genul foarte bine. Ea însăşi fusese astfel. 

— Mamă! strigă Christopher, agitându-se în 
braţele ei şi încercând să ajungă la femeia, de 
asemenea blondă şi drăguță, ce apăru din magazia 
magazinului, cu braţele încărcate de păpuşi, tip 
„pelerin”. 

— Vleau jos! ceru Christopher. Amber şi Jared 
se întoarseră spre ea. Christopher alergă spre 
mama sa. 

— Să te ajut, Ashlee? se oferi Amber. 

— Mulţumesc. Am... Se întrerupse şi privi uimită 
la Jared Hamilton Stone. Bărbia îi căzu şi câteva 
păpuşi se risipiră. 

— Jos! spuse Christopher şi apucă una dintre 
păpuşi de cosiţa-i lungă. 

— Oh! rosti Amber, aplecându-se să adune 
păpuşile. Christopher încercă să o ajute, dar 
renunţă. Atenţia lui fu atrasă de un căţeluş din 
pânză vărgată şi căptuşit cu câlţi, ce se găsea într- 
un colţ al magazinului. Se năpusti spre el. Ashlee, 
tot neclintită, se zgâia la Jared. 

— Voi sunteţi... Trebuie să fiţi gemene, murmură 
Jared, privind când la una, când la alta. Gemene! 
Detectivul particular, angajat de unchiul Phillip, 
trebuie să fi menţionat acest lucru, îşi spuse el 
tulburat. Semănaţi atât de bine! 

— Da, suntem gemene, îi răspunse Ashlee, care 
între timp îşi revenise din uimire, şi-i zâmbi. 

— Eu sunt Ashlee Aames, iar ea este sora mea, 
Amber. Ne bucurăm să vă cunoaştem, domnule... 
Şi aşteptă ca el să-şi spună numele. 

— Stone. Jared Stone. 

Ashlee zâmbi. Pe obrazul drept apăru o gropiţă. 
La Amber, gropiţa se forma pe cel stâng. 

— Imi pare bine să te cunosc, Jared, rosti 
Ashlee, întinzându-i mâna. 

Părea sinceră. I-o spusese în aşa fel, încât parcă 
tocmai acest lucru îl aşteptase: ca el să intre în 
magazin şi să li se prezinte lor. Uimit, Jared se mai 
întrebă cum de era posibil ca o persoană care era 
născută şi crescută în familia Aames, în 
Massachusetts, să vorbească aşa de tărăgănat, 
vorbire specifică doar celor din Sud. Unchiul 
Phillip se lăudase că a plătit foarte puţin acelui 
agent secret pentru a-i aduna informaţii cu privire 
la familia Aames. Bătrânul ar fi trebuit, după cele 
constatate acum de el, să fi investit ceva mai mult. 

Observă că ambele surori aveau ochi căprui, 
gene bogate şi întunecate. Aceleaşi trăsături, 
aceeaşi înălţime şi - înghițind cu greu - aceeaşi 
supleţe şi la fel de senzuale. Chiar şi coafura le 
era identică. Singura deosebire era doar lungimea 
părului. Al lui Amber era mai scurt, dar tot blond 
precum mierea. 

— lar şi-a scos Christopher sveterul! spuse 
Ashlee, urmărindu-l cum târa cu greutate câinele 
enorm, umplut cu cârpe, spre centrul podelei. Ea 
însăşi îşi strânse mai bine sveterul pe ea şi-şi frecă 
braţele. Mă tot întreb unde l-o fi pus. Trebuie să i-l 
pun. Este atât de frig astăzi! 

— Christopher este un yankeu încăpățânat ce nu 
îngheaţă când temperatura coboară, îi răspunse 
Amber sec. Nu-i este frig, Ash, de aceea şi l-a scos. 

— Suntem în 6 noiembrie, adăugă Ashlee 
înfiorându-se şi scuturându-şi capul. Eu... Se opri 
şi privi spre Jared. Da, desigur, suntem în 6 
noiembrie... da... în 6 noiembrie! Ochii îi 
străluciră. Întregul chip i se lumină. Îl prinse pe 
Christopher în braţe şi dispăru cu el în cameră. 
Lui Jared i se păru că Ashlee cântă, dar nu reuşi 
să identifice sunetele melodioase. Ce se întâmpla? 
Când, dispăruse Ashlee Aames? 

Privi spre Amber. Aceasta adunase păpuşile, iar 
acum le aranja pe un raft, ignorându-l. 

Oare ce-o fi vrând individul ăsta? se întrebă 
Amber. Nimic din marfa expusă în magazin. De 
când a intrat, n-a aruncat nici măcar o privire prin 
magazin. A privit doar la ea şi la Ashlee, mai 
reflectă ea supărată. 

Individul o irita. Ar fi vrut ca Ashlee să nu fi fost 
atât de prietenoasă cu el. Imposibil însă. Sora ei 
se purta la fel cu toată lumea. Ar fi vrut să se 
poarte şi ea prietenos, dar, după felul cum el se 
zgâia la ea... Privi mânioasă spre păpuşi. Nu 
dorise să-i ştie numele şi nici altceva despre el. 

Jared Stone! Ca un ecou, numele lui îi vuia în 
cap. In ciuda privirii flămânde ce i-o strecura, 
Amber ghici că, de fapt, nu era decât un tip rigid, 
serios şi plictisitor de constant. Cunoştea genul. 
Era exact versiunea a ceea ce fusese şi ea: un 
vierme ce, dintr-odată, se transformase în fluture. 

Se întoarse spre el. Încă o privire. Nu, nu-i va 
permite acestui individ s-o scoată din sărite, 
medita ea. Se mai gândi că în ultimii doi ani şi 
jumătate nu făcuse altceva decât să se lupte cu ea 
pentru a-şi înăbuşi timiditatea. 

— Domnule Stone, presupun că aţi intrat în 
acest magazin cu un scop! i se adresă ea cu 
răceală, străpungându-l cu privirea. Doriţi să 
cumpăraţi ceva? 

„Dacă nu, atunci nu-mi mai răpiți timpul şi 
spaţiul” termină în gând Jared, ceea ce Amber 
Aames gândise, dar nu mai rostise. Era foarte clar 
că, în ceea ce priveşte scopul vizitei lui acolo, 
exprimat limpede de unchiul Phillip, acela de ao 
cuceri pe fiica familiei Aames, nu avea sorţi de 
izbândă... 

Amber este cea mai tânără mlădiţă a familiei 
Aames, îi spusese Phillip Hamilton Stone, în ai 
cărui ochi de un albastru-închis strălucea parcă o 
febră mesianică. Ţine un magazin de suveniruri şi, 

conform raportului întocmit de Speck, iese în oraş 
în fiecare seară. Trebuie să-ţi fie destul de uşor să 
cucereşti o creatură atât de simplă. Când o ai în 
mână la momentul potrivit, iscodeşte-o în legătură 
cu planurile familiei ei, în ceea ce priveşte 
preluarea afacerilor băncii noastre, de către a lor. 

Dacă nu şi-ar fi cunoscut unchiul, şi dacă n-ar fi 
ştiut cât de serios se gândea el la această 
problemă, Jared ar fi izbucnit în râs. Numai că 
premisa ta nu prea ţine, unchiule Phillip îi 
atrăsese el atenţia, zâmbind uşor. Faptul că ţine 
un magazin de suveniruri şi că se întâlneşte 
frecvent cu cineva, nu înseamnă că nu are minte, 
deşi înţeleg că pentru tine, orice altă ocupaţie în 
afară de bancă, pare frivolă. Să presupunem însă 
că teoria ta ar fi corectă. O fată cu mintea uşoară 
nu va şti însă prea multe, dacă nu chiar nimic, 
despre treburile băncilor, argumentase el. Dar 
Phillip Hamilton Stone era de neclintit. Tu nu ai 
imaginaţie, băiete! Chiar dacă n-ar şti nimic 
despre aceste planuri, o relaţie cu ea este totuşi o 
armă în arsenalul nostru. Fă-o să moară după tine, 
Jared! Apoi poţi să faci ce vrei cu ea. Ameninţ-o, 
de exemplu, că vei renunţa la ea, dacă tatăl şi 
fraţii ei continuă să ne amenințe prin concurenţă! 
E doar singura lor odraslă, nu-i aşa? Este cât se 
poate de firesc ca ei să-i facă pe plac, nu? 

Discuţia asta se repetase de cel puţin o sută 
cincizeci de ori. Şi încă de la început, politicos şi 
ferm, Jared îi atrăsese atenţia unchiului său că 
planul lui era ridicol şi că el nu-l va îndeplini nici 
măcar în vis. Dar zvonurile tot circulau, iar panica 

bătrânului se amplifica. Jared începuse să se 
îngrijoreze chiar şi el, când observă câtă atenţie 
dădea unchiul său acestor zvonuri. Când a 
izbucnit în plâns şi l-a rugat, l-a implorat chiar, ca 
măcar să încerce s-o întâlnească pe tânăra Aames, 
Jared, într-o criză de loialitate, dar care era 
departe de ceea ce el considera a fi etic, a cedat. 

Unchiul Phillip îl crescuse. Nu-i fusese uşor. 
Obsedat doar de muncă, şi burlac convins, totuşi o 
făcuse. Jared îi era dator. Voi încerca s-o 
întâlnesc, unchiule, îi promisese el bătrânului. 
Doar atât. Nu voi ajunge la o relaţie de dragoste 
cu ea şi nici nu voi încerca să obţin informaţii 
despre bancă prin intermediul ei. Voi intra pur şi 
simplu în magazin, o voi cunoaşte şi apoi voi 
pleca. Asta-i tot. 


Acum se găsea aici. O cunoscuse şi... o examina. 
Era încordat. Avea cei mai frumoşi ochi căprui pe 
care-i văzuse vreodată. Cea mai drăguță gură! 

Împotriva voinţei lui, privirea îi cobori pe sânii 
ce parcă încercau să iasă din împletitura caldă a 
bluzei. Conturul lor se putea ghici uşor pe sub 
material. Jared nu era în stare să-şi desprindă 
privirea de pe ei, iar acest lucru îl necăji. El nu 
trebuia s-o dorească pe Amber Aames. Din cauza 
planurilor machiavelice, întocmite de unchiul său, 
ea ar trebui să fie ultima femeie la care el să se 
gândească. Vocea ei caustică îl trezi la realitate. 

— Dacă chiar doreşti să vezi o femeie, îţi 
sugerez să te duci la acel magazin, cam două 
blocuri distanță de aici, unde au tot felul de 

reviste şi fotografii porno pentru bărbaţi ca tine, 
ce vor să vadă asemenea aiureli. 

— Domnişoară Aames, vă asigur că eu... eu nu 
încerc să vă curtez. Vreau să spun că eu... eu... 
îngaimă Jared îmbujorat. 

Amber îşi înăbuşi râsul. Era evident faptul că-l 
şocase pe individul ăsta scorţos. Dacă doar 
menţionarea unui astfel de magazin îl şocase, 
atunci ce s-ar întâmpla dacă ar fi pus în faţa unui 
fapt? Ar face stop cardiac? se amuză ea. 

— Ştiţi, eu... încercă Jared să se explice, în timp 
ce roşeaţa din obraji i se accentuă. li văzuse ochii 
strălucind de râs şi se simţi ca un nerod. Râdea de 
el, distrându-se pe seama stânjenelii lui. Işi 
îndreptă ţinuta şi, pe un ton glacial, rosti: 

— Nu vă fac ochi dulci şi nici nu mă interesează 
astfel de magazine, cu astfel de reviste! 

— Dar aţi intrat vreodată în vreunul? 

— Nu! 

— Nici eu. Dar am să intru într-o zi. Mă 
însoţeşti? îl întrebă ea râzând. 

— Categoric, nu! Şi nici dumneata n-ar trebui să 
te apropii de astfel de locuri! Nici măcar nu 
înţeleg cum de doreşti să vezi astfel de lucruri? 

— Foarte simplu. Fiindcă n-am intrat niciodată 
într-un astfel de magazin şi fiindcă vreau să am şi 
această experienţă. Măcar o dată! 

Distrându-se grozav pe seama acestui mod de a-l 
şoca, Amber adăugă: 

— Am alungat cuvântul „ar trebui” din 
vocabularul meu. Are capacitatea de a te sufoca şi 
inhiba. 

Jared o privi uimit. Eliminase pe „a trebui” din 
vocabular? 

— Nu eşti de aceeaşi părere, Jared? îl întrebă ea 
pe un ton vioi, uşor voalat, în timp ce el o privea 
fascinat. N-ai vrea - continuă ea - să-ţi arunci 
costumul gri şi să guşti din tot ce-ţi oferă viaţa? N- 
ai vrea să renunţi la pantofii aceia demodaţi şi să 
încerci să fii altfel, măcar o dată în viaţă? 

Jared zări luminiţele din ochii ce străluceau de 
râs şi gura ce se străduia zadarnic să nu râdă. Il 
necăjea! Era ceva nou pentru el. Nimeni, absolut 
nimeni nu-l necăjise pe impecabilul şi seriosul 
Jared Hamilton Stone! 

Dintr-un ungher al memoriei însă îi apăru o 
femeie brunetă ce-i zâmbea în timp ce-şi ţinea 
mâinile la spate, ascunzând parcă ceva. Cu vocea-i 
blândă, dar pe un ton voios îi spunea: „Azi am fost 
în oraş, dar nu i-am adus nimic lui Jared”. Şi 
micuțul Jared însuşi, ştia că nu-i decât un joc. 
Cunoştea acest lucru din strălucirea ochilor ei 
albaştri şi din zâmbetul blând. Il necăjea doar, 
fiindcă în mâinile ascunse la spate se găsea 
întotdeauna ceva pentru el: bomboane sau orice 
altă zaharicală, ori prăjitură, ori o jucărioară. 

Era mama lui, care murise ca şi tatăl lui, într-un 
accident de maşină, când el nu avea decât opt ani. 
De atunci locuise cu singura lui rudă, solemnul şi 
liniştitul unchi Phillip. Şi tot de atunci, nimeni nu-l 
mai necăjise pe Jared Hamilton Stone până azi. 

— Cred că mă necăjeşti doar. 

— Eu? 

— Da, tu! îi zâmbi el, realizând cât de mult îl 

bucura acest joc. Nu cred că ai intenţia să vizitezi 
un astfel de magazin şi nici nu cred că ai renunţat 
chiar la toţi acei sufocanţi şi inhibatori de 
„trebuie”. 

— Nu la toţi, dar la majoritatea, recunoscu ea, 
simțind că zâmbetul lui ciudat o enerva. Palmele i 
se umeziră, iar obrajii i se colorară. Nu se mai 
simţise astfel şi acest lucru îi displăcea. Adăugă: 
Şi, mai aflaţi, domnule, că am de gând să renunţ şi 
la „aceia” care au mai rămas. 

— De pildă? 

— De exemplu... Se opri, părând că se gândeşte 
serios. Da, am găsit: Trebuie să fiu politicoasă cu 
toţi cei care intră în magazin, fiindcă oricine ar 
putea fi un posibil client. 

— Aşa-i. 

— Dar când un individ, aşa ca tine, vine aici şi se 
zgâieşte doar la mine, şi nu la marfa expusă, 
exprimându-şi astfel intenţia clară că nu are de 
gând să cumpere nimic, ridicând doar din 
sprâncene şi zâmbind, atunci renunţ la „trebuie”, 
şi îl dau şi pe el afară! Am treabă, domnule Stone! 
Şi fiindcă nu te interesează marfa de aici, te rog să 
pofteşti afară! 

Oare chiar îl dădea pe uşă afară? Corectului şi 
impecabilului Jared Stone nu i se întâmplase 
niciodată aşa ceva. Nu fusese tratat astfel de 
nimeni şi de nicăieri! Era la limita de a se simţi 
ofensat, dar totuşi îi zâmbi. 

— lar mă necăjeşti? Părea atât de mulţumit, 
încât Amber pur şi simplu nu mai putu să-i repete 
intenţia ei clară de a-l pofti afară din magazin la 

modul cel mai serios. Vigilenţa îi slăbise şi lucrul 
acesta o neliniştea. Îl privi. Avea cei mai frumoşi 
ochi albaştri pe care îi văzuse vreodată. Erau unici 
prin reflexele întunecate de violet, ce izvorau din 
acel adânc albastru. 

— Aş dori totuşi să cumpăr ceva, rosti Jared cu 
vocea uşor voalată. 

Profunzimea glasului lui o impresiona. Cu multă 
greutate, Amber se stăpânii să nu-i privească linia 
senzuală a buzelor. 

— Da? îl întrebă ea însufleţită, hotărâtă să joace 
rolul vânzătorului impersonal şi eficient. Ce să-ţi 
arăt? 

— A... aceasta! Şi ridică o plafonieră de culoare 
albă, pe care era pictat un mănunchi de baloane 
colorate. 

— Doreşti să-l individualizez prin ceva anume? 

El o privi încurcat. 

— ?! 

Amber luă o altă plafonieră, de un galben 
strălucitor, pe care erau pictate un ursuleţ şi 
cuvintele: Camera lui Mark. 

— Este un mod de a da o notă personală oricărei 
piese din magazin, adăugă ea, încercând să 
cuprindă prin gestul mâinii minunatele coşuri de 
hârtie pictate, farfurii, cutii şi multe alte piese 
pentru gospodărie, pe care se putea aplica, la 
cererea clientului, numai dacă dorea, un anumit 
desen. 

— Am înţeles. Nu, nu doresc să-i dau o notă 
personală. El chiar se întreba ce ar putea face cu 
ea. Îi plăcuse însă entuziasmul cu care ea îşi 

prezentase marfa. Ar fi vrut să prelungească 
conversaţia. 

Mai aruncă o privire prin magazin. Pe nişte 
rafturi se găseau feţe de pernă, fiecare având un 
desen diferit: animale ciudate, bomboane, mingi, 
curcubeie etc. 

— Aplici nume chiar şi pe ele? 

Amber afirmă înclinându-şi capul. 

— Am o carte cu diferite modele. Oricare dintre 
ele poate fi aplicat pe orice faţă de pernă. Dar 
pictez şi hăţuri, şorţuri, bărbi. 

— Nu iese culoarea la spălat? 

— Nu. Folosesc un ulei lavabil. 

Jared atinse o faţă de pernă pe care erau 
pictate, în culori diferite, o mulţime de dulciuri, 
bomboane, o îngheţată în formă de con, batoane 
de mentă şi un borcan de peltea cu seminţe de 
dovleac. 

— Cred că visezi frumos când dormi pe o astfel 
de pernă! 

— Este cel mai apreciat desen. Studentele par 
să-l îndrăgească la fel de mult ca şi copiii. 

— Am să cumpăr şi eu una, se hotări el deodată, 
mirându-se de ceea ce făcea. Niciodată nu 
cumpărase ceva cu atâta grabă ca acum! Şi-i 
trebuia faţa de pernă la fel cum îi trebuia şi 
plafoniera! 

Amber luă fapt de pernă şi se îndreptă spre 
partea opusă a camerei. O aşeză pe o masă din 
spatele casei de înregistrare. 

— Ce nume ti-ar plăcea să aplic pe ea? i se 
adresă ea politicos, întinzându-se după cutia cu 

tuburile de culori. 

— Niciunul. O vreau aşa cum este. 

I-o împachetă într-o hârtie colorată, foarte 
subţire. Apoi, cu un ton impersonal dar amabil, ca 
orice vânzător grijuliu şi atent cu clientul său, 
indicându-i un raft cu cele mai de neimaginat 
varietăţi de păpuşi lucrate manual, îi mai propuse 
o păpuşă. 

— Sora mea le desenează şi tot ea le 
confecţionează. Cred că este un cadou ideal 
pentru o fiică sau o nepoată... 

— Nu am nici fiică, nici nepoată. Nu am nici 
surori, nici fraţi şi nici nu sunt căsătorit. 

O privi cum băga faţa de pernă şi plafoniera 
într-o sacoşă. Are mâini frumoase, îşi spuse el. 
Sunt delicate, cu încheieturi suple; au formă 
plăcută şi degete graţioase, iar unghiile, lăcuite în 
roşu strălucitor, sunt tăiate rotund. 

Nici măcar n-a trebuit să-l întreb, reflectă 
Amber uimită. Cumva, ea ştiuse că Jared Stone nu 
era soţul sau tatăl cuiva. Intuiţia îi spunea că 
rezervarea lui nu era altceva decât o mască pentru 
a-şi proteja propriu-i eu. 

— Faţa de pernă costă paisprezece dolari, iar 
plafoniera patru. Introduse cifrele în vechea şi 
demodată ei casă de înregistrare. Şi totuşi - îşi 
continuă ea gândul - nu dorea câtuşi de puţin să-l 
înţeleagă pe Jared nici intuitiv, nici intelectual. 
Semăna prea mult cu vechea, rigida şi stăpânita 
Amber Aames, pe care ea luptase din răsputeri s-o 
uite. Oare dacă şi-ar petrece mai mult timp în 
preajma lui, ar redeveni ceea ce fusese? 


21 


Înspăimântător gând! 

Jared îi înmână câteva note de plată, iar ea îi 
înapoie restul corect, având sentimentul că 
prezenţa lui putea fi o ameninţare pentru ea. 

Amber nu-i mai dădu nicio atenţie şi Jared 
înţelese că era timpul să plece. Dar el nu voia să 
plece şi era conştient că această stare îl punea 
într-o situaţie neplăcută. Îşi spuse că, într-adevăr, 
nu mai putea rămâne. Era foarte ocupat şi 
pierduse deja prea mult timp pentru un capriciu al 
unchiului său. N 

Îşi făcuse datoria faţă de unchiul Phillip. Îi putea 
spune că o întâlnise pe Amber Aames şi că el nu 
era în stare, nici nu voia şi nici nu trebuia să 
adune informaţii de la ea nici prin intermediul 
dragostei, nici prin cel al prietenei ei. Dar, mai 
întâi, îşi promise sieşi că şi-o va scoate din minte. 
Apoi, va încerca să-i mai explice încă o dată 
unchiului Phillip că nu era sfârșitul lumii, dacă un 
Aames va prelua conducerea băncii Hamilton. 

— Vă doresc o zi bună! îi ură Amber 
curtenitoare. Era una dintre acele propoziţii pe 
care, în mod mecanic, le rosteau toţi salariaţii 
băncii Hamilton, constată Jared  înverşunat. 
Probabil că şi cei de la banca Aames o foloseau. 
Auzind-o, a avut impresia că nu ascultase decât o 
înregistrare. Se  înfiora. Nu voia ca ea să-i 
vorbească astfel. Dimpotrivă, i-ar fi plăcut chiar ca 
ea să-l privească, să-i zâmbească şi să-l 
necăjească. Simţi că nu poate încă părăsi micuțul 
magazin, în care se înghesuiau şi se amestecau 
atâtea culori, pentru a se reîntoarce la lumea fără 

viaţă, aşa cum era cea de la banca Hamillton. Şi 
nici nu dorea s-o uite pe Amber Aames. Dar 
trebuia. O cereau circumstanţele. N-avea de ales. 

Familia Aames era cunoscută în cercurile 
bancare, iar banca Aames, renumită, se găsea în 
plin succes. În ultimii cinci ani, ea se tot extinsese 
şi înghiţise toate băncile mai mici din zonă. Acum 
se zvonea că banca Hamilton, situată în apropiere 
de oraşul Hamilton, devenise următoarea ţintă. 

Jared oftă. Era preşedintele băncii Hamilton. 
Dar şi mai trist era faptul că unchiul său, Phillip 
Hamilton Stone, care deţinea funcţia onorifică de 
preşedinte al întregului grup bancar Hamilton, şi 
care îşi dedicase întreaga viaţă acestei bănci, din 
cauza  posibilei pierderi a autonomiei băncii 
Hamilton, devenise irațional. 

Reprezentanţii familiei Hamilton Stone din 
Hamilton, Massachusetts, şi reprezentanții 
familiei Aames din Aames, Massachusetts, ocupau 
poziţiile opuse ale eşichierului. Chiar dacă Amber 
Aames l-ar ademeni să mai rămână, el nu trebuie 
s-o facă. Ea îi era interzisă precum fusese Hatfield 
lui McCoy, în timpul vrajbei dintre ei. 


Capitolul 2 


Atunci intră Ashlee. Christopher, cocoţat în 
braţele ei, molfâia un biscuit. 

— Am o idee teribilă! îi anunţă ea. Locke va pica 
aici în câteva minute şi m-am gândit că am putea 
închide mai devreme magazinul. Ce-ar fi să 
mergem toţi să luăm cina la Bellisario? Îţi place 

lasagna, Jared? Bellisario este nemaipomenit 
datorită preparării ei. Acolo şi pizza este 
delicioasă, îi spuse ea radiind. Nu-i aşa, Jared, că 
amândoi vă omorâţi după mâncarea italienească? 

— Da, a... a... da, îmi place, îi răspunse acesta, 
ţintuind-o cu privirea. Era oare o invitaţie la cină? 

Privi spre Amber, ce-i făcea surorii ei semne 
vizibile din ochi. Ashlee, nepăsătoare, o ignoră. 

— În ordine, atunci! Vom pleca mai devreme şi 
nu va trebui să aşteptăm până se eliberează o 
masă. Christopher ar putea să facă ravagii într-un 
restaurant, dacă nu este țintuit cu o cureluşă pe 
un scaun înalt şi nu are în faţa lui pişcoturi. N-are 
decât optsprezece luni, nu-i putem cere să aştepte 
liniştit până va fi servit, nu? continuă Ashlee, 
zâmbindu-le pe rând. 

— Ashlee, diseară am o întâlnire! se opuse 
Amber. 

— Da? Cu cine? o întrebă Ashlee, ai cărei ochi 
ciocolatii se măriseră. 

— Cu... cu Patrick, Patrick Flanagan. 

— Asta va fi mâine seară, draga mea, astă-seară 
eşti liberă. După cină aveai de gând să continui 
plisatul rochiei, îţi aminteşti? Aşa că putem merge 
toţi, mai întâi, să mâncăm şi... 

— Ashlee! şuieră Amber printre dinţi. 

Jared observă cum o uşoară îmbujorare 
inundase obrajii acesteia. Inţelese că nu dorea să 
meargă. Şi asta nu din pricina surorii ei şi a 
micuţului  neastâmpărat, mare  mâncău de 
uscăţele, ci din pricina lui. 

Ideea îl irita. Deşi cu câteva clipe înainte voise 

să părăsească magazinul şi să se îndepărteze cât 
mai mult de Amber Aames, o criză inexplicabilă de 
răutate şi total nepotrivită firii sale îl determină, 
să-şi schimbe rapid planul. 

— Mi-ar face mare plăcere să iau masa cu voi, i 
se adresă el lui Ashlee, în timp ce, cu o plăcere 
perversă, urmărea cum roşeaţa de pe chipul lui 
Amber se accentua. 

— Locke avea parcă nişte obligaţii faţă de cei de 
la Stanford. Spuneai că va trebui să cânţi cu ei 
astă-seară, îţi aminteşti? încercă Amber să se 
eschiveze,  aruncându-i lui Jared o privire 
duşmănoasă. El ştia foarte bine că ea nu dorea să 
ia masa cu el. Simţea acest lucru, dar acceptase 
invitaţia lui Ashlee numai ca să-i facă ei în ciudă. 
Citea asta în acei ochi de culoarea indigoului, ce o 
priveau batjocoritori. 

— Şedinţa s-a terminat devreme, îi răspunse 
Ashlee fericită. Unul dintre vorbitori s-a 
îmbolnăvit - nimic serios -, dar participanţii la 
această şedinţă au decis să reia totul mâine. Locke 
trebuie să plece în orice moment. Cred că-şi 
parchează maşina chiar acum, la o distanţă de 
numai trei case de aici. 

— Cine-i Locke? o întrebă Jared, privind-o 
ciudat. De fapt, ar fi vrut s-o întrebe cum de ştia 
ea că individul cu numele de Locke tocmai îşi 
parca maşina şi cum de ştia şi unde anume. Nu-şi 
exprimă însă curiozitatea. 

— Locke este fratele meu, îi răspunse Amber. 

Soţul lui Ashlee, adică tatăl lui Christopher. Se 
opri, aşteptând reacţia inevitabilă a acestuia, la 

auzul celor afirmate de ea. 

Încercând să-şi ascundă spaima şi mirarea, 
Jared, reluând propriile ei cuvinte, întrebă: 

— Fratele tău e căsătorit cu sora ta geamănă? 
Unchiul Phillip acuzase familia Aames de prea 
mult libertinism şi că nu era potrivită pentru a 
prelua afacerile unei bănci conservatorale, aşa 
cum era banca Hamilton. Dar acuzaţiile bătrânului 
nu însemnau nimic pe lângă ceea ce aflase el 
acum. Incest! 

Amber şi Ashlee schimbară câteva priviri 
amuzate, urmărindu-l cum se străduia să-şi 
păstreze un aer indiferent. 

— Locke este fratele lui Amber, dar nu şi al meu, 
începu Ashlee să-i explice misterul, fiindcă i se 
făcu milă de el. Eu şi Amber am fost adoptate de 
familii diferite când aveam fiecare câte şase luni. 
Ea a fost luată de familia Aames din 
Massachusetts, iar eu de către familia Martins din 
Carolina de Nord. Ne-am regăsit una cu cealaltă 
acum doi ani şi jumătate. Tot atunci l-am întâlnit şi 
pe Locke, fratele vitreg al lui Amber, adăugă ea cu 
căldură. 

Chiar în acel moment, uşa magazinului se 
deschise şi o rafală de aer rece pătrunse înăuntru. 
Un individ brunet, îmbrăcat într-o pereche de 
pantaloni gri de catifea şi o tunică de culoare 
bleumarin, uniformă a MIT, păşi în magazin. 

— Tati! exclamă Christopher cu voioşie. Ashlee 
îi dădu drumul pentru a-şi întâmpina tatăl. 

Locke Aames îl prinse în braţe şi, după ce câteva 
momente îl ţinu ridicat cât mai sus, îl îmbrăţişă. 

— Cum se simte băiatul tatii astăzi? I-a dat mult 
de furcă mamei? 

— Destul de mult, îi răspunse Ashlee, 
apropiindu-se de el. Acesta se aplecă şi-i sărută 
obrazul. 

— Astă-seară nu iau masa cu grupul de la 
Stanford, draga mea, îi explică el, înconjurându-i 
talia şi îmbrăţişând-o, prinzându-l între ei pe 
Christopher, ce se tot sucea. Din cauza unei 
migrene, continuă el, Ben Thomas ne-a rugat să 
amânăm şedinţa de mâine. Aşa că m-am dus 
acasă, mi-am schimbat hainele şi am hotărât să 
vin să vă iau, pe tine şi pe Christopher, şi să 
mergem să mâncăm în oraş. Bellisario vă convine? 
Oh, dar nici nu cred că vă trece prin cap faptul că 
am găsit un loc de parcare tocmai la trei case 
distanţă de aici. Nu sunt norocos? 

Jared scăpă pachetul jos. Se aplecă să-l ia, într-o 
stare de totală confuzie. Adopţiuni separate, o 
soră geamănă căsătorită cu un alt frate geamăn... 
Cu toate acestea reuşise să urmărească totul până 
acum. 

Locke Aames îi povesti soţiei lui modul cum 
decursese ziua lui de astăzi, dar ea ştia deja totul, 
înainte ca el să sosească şi să-i istorisească. 

O privi pe Amber. Ea nici măcar n-o întrebase pe 
Ashlee cum de ştiuse de toate acestea. Jared se 
încruntă. Oare-şi pierduse simţul realităţii? 

— Locke, vreau să-ţi prezint pe cineva! spuse 
Ashlee, întorcându-se spre Jared. Acesta-i Jared 
Stone! El şi Amber vor lua cina cu noi diseară. 
Jared, el este soţul meu - râzând - şi frate geamăn 

al lui Amber, Locke Aames. 

— Presupun că Ashlee şi Amber ţi-au explicat 
cum s-a întâmplat de m-am căsătorit cu sora 
geamănă a surorii mele mai mici, îi spuse Locke 
sec, strângându-i mâna bărbăteşte. În ochii de 
culoare albastră-verzuie, Jared desluşi inteligenţă 
şi umor. 

— Da, mi-au povestit, îi răspunse Jared, privind- 
o în treacăt pe Amber. Este cel puţin o situaţie 
neobişnuită. 

— Anormalul este norma familiei, replică Locke, 
zâmbind către nevastă-sa. Întorcându-i zâmbetul, 
Ashlee propuse: 

— De ce n-am închide magazinul chiar acum 
pentru a merge la Bellisario? Amber, vrei să 
schimbi banii până îi pun paltonul lui Christopher? 

— Paltonul? Nu-i destul de frig pentru aşa ceva. 
Eu de-abia dacă suport haina, replică uimit Locke. 

Ashlee îl privi cu subîinţeles şi, prinzându-l de 
mână, îl trase atât pe el, cât şi pe Christopher spre 
camera din spate. Un moment, Amber şi Jared se 
priviră tăcuţi. Apoi Amber se îndreptă către casa 
de bani. 

— Nu vrei ca eu să vă însoțesc la restaurant, îi 
spuse Jared, neputând să-şi ia ochii de la ea. 

— Şi de aceea ai şi acceptat să ne însoţeşti. 

— Cine-i Patrick Flanagan? Întrebarea îi scăpă 
fără voie. Se încruntă. Jared nu era genul de om 
care să nu se controleze. 

— Un prieten, îi răspunse Amber cu răceală. 

— Un amic? 

— Am douăzeci şi şapte de ani. Nu mai am 

prieteni. Nepoata mea, care are cincisprezece ani, 
are prieten, adăugă ea cu tristeţe. 

— Iubit?  Devenise extrem de nepoliticos, 
încercând să afle o informaţie atât de personală. 
Dar ceea ce era şi mai rău, era faptul că avea de 
gând să continue astfel până când va afla totul. 

— Am încurcat numărătoarea, îi reproşă ea 
descurajată, ridicând ochii de pe notele de plată. 

— Dă-mi voie s-o fac eu! Şi-i luă notele de plată; 
le numără rapid. Se simţea întotdeauna sigur pe 
sine când era vorba de bani. 

— Numeri ca un bancher, observă ea. Dar tu 
chiar mânuieşti banii ca un bancher! La ce bancă 
lucrezi? 

— Hamilton, îi răspunse el automat. Presupun că 
fratele tău, Locke, lucrează pentru banca Aames. 
Dar îşi aminti imediat cu cine vorbea. Munca la 
banca lui nu era subiectul pe care el trebuia să-l 
abordeze cu Amber Aames. 

Işi drese vocea. 

— Nu, îi răspunse ea. Locke şi-a luat doctoratul 
în termodinamică şi lucrează în cercetare şi predă 
la MIT. Doar cei doi fraţi mai mari, Bryce şi Alec, 
sunt bancheri. La fel şi tata. 

— Inţeleg. 

— Cred că ştiu ce gândeşti acum, domnule 
Stone: doi fraţi sunt bancheri, unul este fizician 
strălucit, iar fiica adoptivă pictează feţe de pernă 
şi coşuri de hârtie. Glasul sângelui, nu? 

Jared, în ciuda aerului uşuratic cu care Amber 
rostise toate acestea, simţi totuşi o umbră de 
durere ce-i însoțea cuvintele. Nu era destul de 

perspicace în perceperea nuanţelor emoţionale, 
dar, de data aceasta, în mod ciudat, înţelese 
durerea ei. 

— Talentul artistic este un dar, rosti el încet. Şi 
acest talent nu mi se pare nepotrivit, dacă 
contribuie la succesul afacerilor. Familia ta ar 
trebui să fie mândră de tine, Amber. 

Lui Amber îi plăcu tonul masculin cu care el îi 
pronunţase numele, dar se încăpăţână să nu 
recunoască. De altfel nu dorea ca el să devină 
înţelegător. Dimpotrivă, se aşteptase ca el să nu 
spună decât ceva banal despre minţile superioare 
şi legăturile de sânge. Doar îl provocase! 

Il privi şi descoperi cât de concentrat era asupra 
ei. Simţi că inima îi bate năvalnic. 

— Tot nu mi-ai spus cine e Patrick Flanagan, îi 
reaminti el, străfulgerând-o cu indigoul rece al 
privirii. 

— Intotdeauna eşti aşa de încăpățânat? îl repezi 
ea. 

— Da, aşa cred. Şi mi s-a tot spus de către unii 
sau de către alţii că această încăpățânare poate fi 
fie o virtute, fie o nenorocire. 

— Ei bine, fii sigur că mă alătur celor din tabăra 
ce susţin că nu-i o virtute. 

— Şi zici că Patrick Flanagan este... 

— Da, Patrick este un prieten, o cunoştinţă 
temporară, rosti ea pe un ton uşor iritat. Nu este 
încă iubitul meu! 

— Cine nu-i iubitul tău? întrebă Locke Aames 
care tocmai intrase şi-i auzise replica. 

— O! gemu Amber. 

Ashlee, purtându-l pe micul Christopher înfofolit 
într-un costum gros, de culoare verde, se alătură 
grupului. 

— Eşti gata, Amber? 

— Nici măcar n-am început. Am fost tot timpul 
întreruptă, se scuză ea, străfulgerându-l din 
privire pe Jared. 

— Îmi pare rău, se scuză acesta. 

Dar Amber nu desluşi nicio părere de rău pe 
faţa acestuia, ci, dimpotrivă, faţa lui radia de 
încântare. 

Şi chiar aşa se şi simţea. Necunoscutul Patrick 
Flanagan nu era iubitul ei şi tocmai acest lucru îl 
mulțumea atât de mult, deşi n-ar trebui, după cum 
îi şoptea un glas interior. N-ar fi trebuit să-l 
intereseze Amber Aames câtuşi de puţin. Ar fi 
trebuit chiar să refuze invitaţia şi să plece imediat. 

Ar trebui. Pentru prima oară, acum, Jared 
cântări puterea acestui cuvânt asupra lui. Un 
cuvânt ce te sufocă şi te inhibă. Işi aminti că 
Amber îi sugerase să-l înlăture din viaţa şi din 
vocabularul lui. 

Ce-ar fi dacă i-ar urma sfatul? şopti o altă voce, 
nouă şi ciudată. Ce-ar fi dacă şi-ar impune să uite 
tot despre bănci şi familii, şi de tot ce este legat 
de „ar trebui” şi de „nu ar trebui” să facă? Să 
pretindă „de exemplu, că el a intrat doar din 
întâmplare în acest magazin, că s-a simţit atras de 
proprietara lui şi că ar fi încântat să petreacă mai 
mult timp cu ea... 


Ashlee insista în ideea că este prea frig şi prea 

multă ploaie pentru a ajunge la restaurant pe jos, 
restaurant ce se afla la numai cinci blocuri 
depărtare. De asemenea, susţinu că toţi trebuie să 
se urce în maşina lui Locke. Ea însăşi, drept pildă, 
luându-l pe Christopher, se instală în faţă, 
precizând că locurile mai micuţe din spate să fie 
ocupate de Amber şi Jared. 

Amber încercă să se opună, spunând că ea va 
merge cu propria maşină. Maimuţărind-o, Jared 
menţionă că, în ceea ce-l priveşte, i-ar fi mult mai 
uşor dacă şi el şi-ar conduce propria maşină. 
Ashlee însă se impuse. Amber şi Jared se găsiră 
stând unul lângă celălalt pe locurile din spate, din 
minunata maşină de culoare bleu a lui Locke, un 
BMW, fără să-şi dea seama că totul n-a fost decât 
o manevră. 

Jared privi spre Amber. Aceasta stătea cât mai 
aproape de portieră, deci încerca, atât cât era 
posibil, să se ţină cât mai la distanţă de el. Braţele 
lui erau strânse la piept, iar expresia feţei ei nu 
prevestea decât furtună. 

— Se întâmplă uneori ca sora ta să procedeze 
astfel? o întrebă el în şoaptă, după ce se asigurase 
că cei din faţă erau absorbiți într-o discuţie ce nu-i 
privea decât pe ei. 

— Te referi la faptul că răpeşte bărbaţii ce intră 
în magazin şi-i obligă să ia masa cu mine? preciză 
Amber oftând. Recunosc că de data asta s-a 
exagerat puţin, dar te asigur că întreaga mea 
familie se ocupă cu mult entuziasm de peţirea 
mea, ori de câte ori au prilejul s-o facă. Toată 
treaba asta a devenit plictisitoare, ca să nu mai 

spun cât de mult mă stânjeneşte. Imaginează-ţi că 
sunt în stare să-mi găsesc şi singură iubiții! 

— Sunt convins de asta, îi răspunse Jared 
mângâietor. 

— Zău, crede-mă, dar sunt! îi strigă ea. 

— Bineînţeles că eşti. Doar ştim amândoi că 
mâine te vei întâlni cu prietenul tău temporar, 
Patrick Flanagan, aranjament la care, presupun, 
că familia ta, mare, amatoare de astfel de 
combinaţii, nu are niciun amestec, nu? 

Ea îl privi cu asprime. Inţelese că un individ ca 
Jared Stone nu putea să tachineze în mod direct. 
El îi zâmbi, îmbiind-o şi pe ea să se amuze. N-a 
avut încotro. Îi întoarse zâmbetul. 

— E ridicol, nu? Îmi pare rău că ai fost atras 
într-o astfel de situaţie. 

— Nu regret. Îmi place mâncarea italienească. 
Iar sora ta a lăudat prea mult restaurantul, aşa că 
vom avea o masă delicioasă! 

— Este şi acesta un mod de a privi problema. 

— Mai mult decât atât însă, mă bucur că am 
ocazia să petrec mai mult timp cu tine. Sunt 
convins că n-ai fi ieşit cu mine, dacă sora ta nu te- 
ar fi forţat s-o faci. 

Amber rămase surprinsă de sinceritatea lui, 
sinceritate ce o tulbură. 

— Dar... Stăpâneşte-te, Amber, se apostrofă ea, 
apoi reuşi să continue pe un ton extrem de 
politicos: Dar nu cred că noi, domnule Stone, 
avem prea multe în comun. 

— Ne place mâncarea italienească, îi aminti el 
cu haz. Nu-i destul? 

— Aproape c-am ajuns! anunţă Ashlee cu o voce 
melodioasă, întorcându-se spre ei şi învăluindu-i 
cu o privire caldă. Işi îndreptă apoi toată atenţia 
asupra soţului şi a băieţelului. 

— Pare foarte mulţumită de ea, observă Jared. 

Amber îi zâmbi. 

— Ce-ar fi s-o trezim la realitate, spunându-i că 
singurul lucru pe care-l avem în comun nu este 
decât plăcerea de... de a mânca tortellini? sugeră 
Amber. 

— Una dintre  mâncărurile mele preferate! 
Alături de veal piccata, bracile şi linguini, comentă 
Jared. 

— Acestea sunt şi preferatele mele, la care am 
să adaug cannoli, ca desert. 

— Categoric! 

Jared era captivat de zâmbetul ei, de umorul 
reflectat în ochii căprui, de forma plăcută a gurii 
şi de gropiţa încântătoare ce se forma în obrazul 
ei stâng... Nu-şi mai putea lua ochii de la ea. 

Amber citi admiraţia din ochii lui. Îi venea greu 
să-şi impună o comportare sobră faţă de Jared, 
care o privea fascinat, ca şi cum în faţa lui s-ar fi 
aflat un bilet câştigător de loterie. Îşi aminti de 
zilele când bărbaţii de-abia dacă îi acordau o 
privire. Recunoscu că entuziasmul lui Jared o 
măgulea. Îşi impuse însă să nu-i arate bucuria şi 
nici să nu se implice prea mult. 


Restaurantul era foarte aglomerat. 
— Ce păcat! rosti Ashlee. Toate mesele mari 
sunt ocupate, iar Christopher nu va putea să 

aştepte liniştit până când se va elibera vreuna. 
Cred că va trebui să ne aşezăm la mese separate. 
Voi, Amber şi Jared, aşezaţi-vă la una dintre 
mesele mai mici, iar noi vom proceda la fel. 

Amber îl privi pe Jared. Acesta îi făcu un semn 
din ochi. 

Ea încercă să-şi ascundă zâmbetul înainte de a 
privi în altă parte, dar nu reuşi. 

Nu erau decât câteva măsuţe libere. Ashlee, 
temporar, preluă funcţia patronului, ce nu avea 
angajaţi pentru a indica locurile clienţilor. 

— Uite o măsuţă discretă acolo! le indică ea lui 
Amber şi Jared, o măsuţă pentru două persoane, 
într-un colţ liniştit. Mergeţi acolo! Noi ne vom 
aşeza la aceea de acolo, din apropierea bucătăriei. 

— Bine lucrat! rosti Jared, cu ochii strălucind de 
râs. Nu fusese niciodată obiectul unui asemenea 
aranjament. Il amuza şi-l flata. 

— Iscusinţa este ceea ce o caracterizează pe 
Ashlee în special, îi răspunse Locke sec şi, 
mutându-l pe Christopher în celălalt braţ, o urmă 
pe Ashlee spre masa situată lângă bucătăria 
restaurantului. 

— Te-ar fi putut jigni acest mod de a proteja, îi 
spuse Amber, făcând o grimasă, în timp ce Jared îi 
indică scaunul pe care să se aşeze. 

— Mulţumesc. Cred că mâine dimineaţă voi avea 
o discuţie cu sora mea. 

— Nu fi prea aspră cu ea. Dacă nu era ea, eu nu 
aş fi mâncat tortellini în seara aceasta. Probabil că 
aş fi luat, ca de obicei, hrană rece. 

Amber se cutremură. Nu era amatoare de aşa 

ceva. Şi nu şi-ar fi schimbat opinia, în ceea ce 
priveşte o alimentaţie sănătoasă, nici dacă i s-ar fi 
spus că din cea mai urâtă fată ar deveni regina 
balului. 

— De ce nu înveţi să găteşti? Faptul că eşti 
singur nu este o scuză ca să mănânci fără caloriile 
de care ai nevoie şi pe fugă. 

— Să găteşti pentru tine însuţi nu are niciun 
rost, rosti Jared, ridicând din umeri. Mai degrabă 
mănânc ceva la birou. 

— Chiar şi aşa! Ai putea să-ţi cumperi iaurt, 
fructe, legume şi pâine din grâu. Vei avea astfel o 
masă echilibrată şi hrănitoare. 

Jared îşi ascunse zâmbetul, aşezându-se pe 
scaunul din faţa ei. Se gândi că, referitor la acest 
subiect, ea ar putea deveni un adevărat cruciat. 

— Ştii, eu... Masa era mică, picioarele lui lungi. 
Aşezându-se pe scaun, genunchii îi atinseră pe ai 
ei. 

Bătrânul Aames s-ar fi retras şi îmbujorat ar fi 
bâlbâit nişte scuze. Inspăimântată, Amber se 
gândi că şi ea ar fi procedat la fel, dar îşi adună 
ultimii stropi de voinţă şi rămase nemişcată. 
Neliniştea însă i se răspândi pe obrajii uşor 
îmbujoraţi. Oare, de ce? se tângui ea. De ce-i 
ardeau picioarele doar la o simplă atingere? Mai 
trecuse şi altă dată prin situaţii neobişnuite, chiar 
mult mai provocatoare, dar, stăpână pe ea, se 
distrase, încercând chiar să flirteze. 

Aruncă spre el o privire furişă, dar rămase cu 
ochii pironiţi asupra lui. Acesta, susţinându-i 
privirea, deliberat şi încet, îşi împingea piciorul tot 

mai adânc între genunchii ei, până ce reuşi să-i 
prindă gamba fină între muşchii lui puternici. 

Amber îşi auzi bătăile surde ale inimii. Căldura 
ce radia de la picioarele lui îi cuprinse trupul. Un 
instinct primitiv, de undeva din adâncul fiinţei ei, 
răspunse bărbăţiei lui. Şi dintr-odată, ea se simţi 
ameninţată şi provocată, dar şi prizonieră şi 
protejată. 

Sosi chelneriţa. Turnă apă rece în două pahare 
şi le înmână fiecăruia în parte lista cu meniul. 

Amber era tulburată. Nu se putea concentra. 
Pretinse că studiază lista, deşi nu înţelegea nimic 
din ceea ce era scris acolo. 

— Ce vrei să mănânci, Amber? 

Vocea lui profundă o zăpăci precum o mângâiere 
fizică. Işi simţi trupul extrem de încordat. Se 
simţea intimidată de valuri-valuri de căldură. Îl 
privi. Ochii lui coborâră pe gura ei şi rămaseră 
acolo. Cum ar fi dacă ea ar stăpâni acea gură 
senzuală şi aspră? Pulsul i se acceleră. Cum ar fi 
un sărut pătimaş? se întrebă Amber. 

Jared se înclină puţin; în timpul mesei, 
picioarele lui îi strânseră genunchii cu mai multă 
îndrăzneală. Amber simţi că respiraţia i se taie şi 
nu mai poate înghiţi. Ce dorea ea acum? Trupul ei 
ştia mult mai bine şi se manifesta ca atare. Dar 
toate acestea nu aveau nimic în comun cu lista de 
meniuri. 

— Amber! Ce surpriză să te întâlnesc azi, aici, 
fetiţo! Te ştiam atât de departe! Vocea părea că 
bubuie dintr-o altă dimensiune. Atât Amber, cât şi 
Jared priviră uluiţi la individul ce răsărise lângă ei. 

— Warren? îl întâmpină Amber, ridicându-se în 
picioare,  eliberându-se astfel de  strânsoarea 
posesivă a lui Jared şi scăpând de prăpastia în 
care ar fi căzut cu siguranţă, din cauza provocării 
senzuale stârnite de acesta. Pentru moment 
evadase. 

Aşa că-l salută pe Warren Collier cu un suspin 
de uşurare, de parcă acesta i-ar fi întins colacul de 
salvare. 

— Mult a mai trecut de când nu te-am mai văzut, 
fetiţo! O, dar arăţi frumoasă şi mai sexy ca 
niciodată! exclamă Warren, trăgând-o spre el şi 
sărutând-o pe gură. Nu-ţi poţi imagina ce dor mi-a 
fost de tine! 

Cu coada ochiului, Amber observă chipul 
împietrit şi dezaprobarea lui Jared. Simţi o mică 
satisfacţie gândindu-se că Jared nu trebuia să ştie 
că aceasta era comportarea obişnuită a lui Warren 
Collier faţă de orice femeie, purtându-se cu ele de 
parcă fiecare le-ar fi fost iubită. Şi nici faptul că 
prima şi ultima întâlnire pe care a avut-o cu 
Warren a fost cât se poate de neplăcută şi s-a 
terminat protocolar. 

— Da, Warren, a trecut cam multişor de când nu 
ne-am mai văzut. Şi chiar mi-a fost dor de tine, 
rosti ea, comparând ochii de un albastru-pal şi 
fără strălucire ai lui Warren, cu cei plini de viaţă şi 
de strălucire ai lui Jared. 

Infatuarea lui Warren părea să nu aibă limite. Se 
citea pe chipul lui. Se ştia un bărbat bine. Amber 
îşi aminti că, odată, referindu-se la el, Ashlee îl 
caracterizase drept un vierme. Cuvintele ei încă o 

mai amuzau. E 

Jared, cuprins de o gelozie primitivă, se ridică. Ii 
tolerase mult prea mult: privirea lacomă - ce nu se 
putea compara nici măcar cu a unui gurmand în 
faţa căruia s-ar fi aflat cel puţin şapte feluri de 
mâncare - şi, în special, mâinile obraznice. 

— Sunt Jared Stone! se prezentă el, fără să-i 
întindă mâna. Tonul lui era aspru, iar privirea sloi. 
Jared Hamilton Stone nu fusese niciodată violent. 
Făcuse apel la maniere şi la bun-simţ. Dar dacă 
acest slinos de Warren nu-şi va lua mâinile de pe 
Amber, avea de gând să-l strângă de gât cu 
propriul lui lanţ de aur. 

— Warren Collier, îi răspunse acesta, 
continuând s-o devoreze cu privirea pe Amber. Şi, 
de parcă Jared nici nu s-ar fi aflat acolo, se 
întoarse imediat spre Amber. 

— Şi când zici, păpuşico, că pleci în insulele din 
Caraibe? Aş putea jura că mi-ai spus că vei fi acolo 
chiar săptămâna asta! 

Asta îi spusese, într-adevăr, când încercase, într- 
un mod politicos, să-i refuze o altă invitaţie de a 
mai cina cu el. 

— Cred că ai înţeles greşit, Warren, îi zâmbi ea 
dulce, plec de-abia săptămâna viitoare. 

Warren o crezu. Nu putea concepe ca o femeie 
să-ncerce să-i evite compania. 

— Te sun după ce te întorci, fetiţo, să-mi 
povesteşti cum a fost în vacanţă. O sărută iarăşi. 
Drace, tare aş mai fi vrut să te însoțesc, păpuşico! 
Ţi-aş fi arătat nisipurile de zahăr, marea de azur şi 
luna tropicală! N-ai fi uitat niciodată vacanţa asta! 

— Sunt convinsă, Warren. 

— Te rog să ne scuzi, interveni Jared, cu ochii 
ameninţători, am vrea să facem comanda! 

Warren îl ignoră. Cerceta restaurantul. Era acel 
gen veşnic în căutarea unei companii, oricare, 
pentru a se distra. 

— Aceea de acolo, nu-i fantomatica de soru-ta? 
Se încruntă. Ashlee îl enerva şi Amber ştia asta. 
Când a scăpat din Zona Crepusculară? 

— De ce nu te duci s-o întrebi, Warren? îi sugeră 
Amber, cu ochii strălucind de râs. Sunt sigură, îl 
încurajă ea, că s-ar bucura nespus să te vadă. 

— Da, dar... dar nu pot acum, dulceaţo, trebuie 
s-o iau din loc. O să te sun, promit! o asigură el, 
atingându-i încă o dată şoldul, gest ce acum 
semnifica, pentru el, un la revedere. 

Traversă restaurantul în fugă şi nu se opri decât 
în dreptul unui separeu, unde îl aştepta o brună 
voluptuoasă. O salută cu un sărut. 

— Dacă acesta-i genul de indivizi cu care te 
întâlneşti de obicei, atunci nu mă mai mir că 
familia ta încearcă atât de făţiş să-ţi găsească pe 
cineva, îi reproşă Jared, în timp ce se aşezau. Ai 
un gust execrabil! 

Amber se gândi că ar putea folosi remarca lui 
drept pretext de ceartă. Tensiunea sexuală, 
inexplicabilă dintre ei, o înfuria. Mai rău, o excita. 
Nu mai dorea să revină la intimitatea senzuală de 
dinainte, întreruptă de apariţia lui Warren. 

— De ce crezi că eşti mai bun decât Warren? 

— Îţi voi spune: mai întâi, că nu port cămaşă 
verde, descheiată până-n brâu şi cinci lanţuri de 

aur în jurul gâtului; doi, nu ţopăi prin tot 
restaurantul pentru a pipăi femeile ce se găsesc în 
el şi nu le alint cu „fetiţo”. Trei... 

— Destul! încercă Amber să-şi mențină 
indignarea, deşi simţul umorului, caracteristica ei 
nativă, o făcu să râdă. Ştia că lui Warren îi plăcea 
să facă pe grozavul. 

— Deci, admiţi că tipul este libidinos şi-ncearcă 
cu tot dinadinsul să-ţi intre pe sub piele? o întrebă 
Jared, a cărui mânie şi gelozie se spulberaseră tot 
atât de brusc, pe cât apăruseră. 

— N-aş zice că este grozav. 

— Cum? 

— Acesta-i termenul cu care nepoata mea 
defineşte idealul masculin. Bineînţeles că 
termenul se schimbă de la lună la lună. 

— Dar idealul tău care este? 

— Din punctul meu de vedere, bărbatul ideal 
poartă pantofi negri şi costume de culoare gri. Se 
subînţelege că nu poate lucra decât la bancă! 
aruncă Amber momeala, de care amândoi erau 
conştienţi. Mă crezi, Jared? 

— Şi dacă te-aş crede? se prinse Jared în joc. 

— Atunci te-ai amăgi precum sărmanul Warren, 
pară Amber. 

Sosi chelneriţa şi le luă comanda. Amândoi se 
deciseră să ia tortellini, spanac şi brânză, drese cu 
smântână. 

— O cină foarte bogată în calorii, comentă 
Amber, după ce chelneriţa se îndepărtă. Va trebui 
să fac mai mult sport în următoarele zile pentru a 
scăpa de ceea ce se va depune acum pe mine. 

— Înot? 

— Exerciţii cu bicicleta, racquet-ball, înot, toate 
la clubul de care aparţin. 

— Şi eu! 

Timp de câteva minute trecură în revistă 
facilităţile cluburilor, complexitatea şi eficacitatea 
exerciţiilor. 

— Aceste cluburi mai au avantajul că poţi face şi 
o mulţime de cunoştinţe, adăugă Amber, ai cărei 
ochi străluceau de răutate. Continuă: Acolo l-am 
cunoscut pe Warren. 

— Bănuiesc că-şi, etala pectoralii! exclamă Jared 
cu dezgust. 

— Înconjurat de atâtea oglinzi, desigur, era doar 
în elementul lui. 

Genunchii li se atinseră din nou, dar de data 
aceasta Amber nu şi-i mai retrase. 

— Chiar ai de gând să pleci în insulele din 
Marea Caraibilor sau n-a fost decât un pretext, un 
mod politicos de a-l refuza pe Warren? o întrebă 
Jared, aplecându-se puţin spre ea. 

— Nu, n-a fost doar un mod politicos de a-l 
descuraja pe Warren, chiar voi merge acolo, 
săptămâna viitoare. 

— Singură? 

— Da! răspunse ea degajat, fără să menţioneze 
însă că, de fapt, aceasta va fi prima ei vacanţă şi 
că decizia o luase după multe luni de gândire. 
Pentru ea, această plecare însemna o etapă 
necesară în evoluţia ei, poate ultima. Prin ea îşi 
putea confirma sieşi că putea avea încredere în ea, 
că va reuşi să se descurce de una singură. Şi, cine 

ştie, s-ar putea să aibă parte şi de o iubire 
romantică! 

— Înţeleg. Te duci la acele cluburi pentru 
persoane singure, unde pot face cu atâta uşurinţă 
tot atâtea combinaţii, precum nisipul de zahăr, 
apele de azur şi luna tropicală, descrise atât de 
vioi de Warren? Şi-o imagina într-un bungalou, 
alături de un tip bronzat, cu un medalion în jurul 
gâtului, râzând şi sorbind din băutura de alături. 
Tabloul nu-i plăcu. 

— Nu. Deşi se gândise şi la varianta aceasta, 
ideea unui paradis al singuraticilor o speriase. Aş 
vrea să merg în altă parte, într-un loc... mai puţin 
civilizat... mai puţin aglomerat. 

Zeul de bronz şi bungaloul izolat puteau să 
apară şi acolo, îşi spuse Jared, ai cărui pumni se 
strânseră. 

— Îţi doreşti un loc unde să poţi întâlni un 
individ grozav, rosti el cu răceală. 

— De ce nu? îi înfruntă ea privirea severă, 
clătinând din cap cu dezaprobare. Cerceii de 
culoare roşie şi neagră îi mângâiară gâtul alb şi 
fin. 

Buzele lui se crispară. O aventură furtunoasă şi 
înflăcărată! Îi privi gâtul. Oare acolo pielea era 
chiar aşa de fină precum părea? Işi scutură capul 
nerăbdător, ca şi cum ar fi vrut să-şi limpezească 
mintea. Aceasta însă refuza să înlăture imaginea. 

Revino-ţi, se mustră el. O aventură furtunoasă şi 
înflăcărată! Era exact lucrul la care te puteai 
aştepta de la o fire de artist, care alungase din 
vocabularul ei cuvântul „trebuie” şi parfumul 

acela, un mosc senzual şi feminin ce-i pătrundea 
în nări! Simţurile îi erau încordate. Ar fi vrut s-o 
atingă. 

Jared îşi îndreptă bărbia şi o privi, căznindu-se 
să-şi amintească cum o descrise unchiul Phillip „o 
tipă dornică de petreceri” îi spusese el, la modul 
cel mai politicos. f 

— Nu mă aprobi, îl trezi ea. In ochi îi strălucea 
un licăr de provocare. Nici tata, nici frații mei n-au 
fost de acord. De fapt, nici nu mă aştept ca voi, 
bancherii, atât de gravi şi rigizi în concepții, să 
înţelegeţi ce înseamnă nevoia de puţină libertate 
şi de romantism. Voi percepeti astfel timpul legat 
doar de profit. Probabil că şi tu ţi-ai petrece 
vacanța lângă o casă de bani. 

— Dar mama şi sora ta? ocoli Jared răspunsul. 
Ele nu sunt bancheri. Să nu-mi spui că au fost de 
acord cu tine! 

Oare ce-l apucase? De ce era mânios? se întrebă 
el, mirat de acest sentiment de furie ce nu-i era 
caracteristic. Ce-i păsa lui de ceea ce va face ea? 
Nu, nu-i păsa! Câtuşi de puţin! 

— Ashlee e de acord cu mine din toată inima. La 
fel şi mama, şi Locke, care nu-i bancher. La 
început n-au fost, dar i-a convins Ashlee. 

Nici ea nu ştia încă prin ce argumente. 

— Şi dacă ţi-ai propune să faci înconjurul lumii 
pe o saltea de aer, Ashlee te-ar sprijini şi atunci? 
Ar încerca să-i convingă pe ai tăi că ideea ta este 
genială? o tachină Jared. 

— S-ar putea, zâmbi Amber cu insolenţă. 

— De aceea a spus probabil Warren că sora ta 

tocmai s-a întors din Zona Crepusculară, nu? 
Fiindcă îţi sprijină toate aceste idei năstruşnice? 

— A pleca într-o excursie singură, nu-i o idee 
neraţională, îl repezi Amber, privindu-l sfidător. 
Adăugă: Warren se teme de sora mea, fiindcă ştie 
că are anumite abilităţi parapsihologice. 

— Abilităţi parapsihologice? 

— Da, Ashlee este o clarvăzătoare, mai ales în 
ceea ce priveşte previziunile, îl lămuri ea. Dar, 
cum bănuiesc că tu nu înţelegi ce înseamnă acest 
lucru, cred că nu iei decât în râs acest fenomen. 

— Ştiu ce înseamnă, Amber, îi răspunse el, 
privindu-şi mâinile. 

— Bine, atunci  dă-i drumul!  Amuzăcte! 
Imaginează-ţi cum stau în camera din spate a 
magazinului, cu turbane pe cap şi cu un cristal în 
faţă! Distrează-te pe seama unor minţi atât de 
primitive, încrezătoare în forţe oculte! 

— Acestea sunt reacţiile obişnuite faţă de 
abilităţile lui Ashlee? 

— Aşa se manifestă în general bancherii! 

— Te referi la tatăl şi la fraţii tăi? o întrebă 
direct Jared, privind în direcţia unde se afla 
Ashlee, ce în acel moment îl îmbia pe Christopher 
cu pişcoturi. Adăugă: Sunt convins că Locke face 
excepţie. 

— Nu vor să creadă în aşa ceva! exclamă Amber 
mânioasă. Şi fiindcă eu cred, mă consideră o 
găgăuţă. Bineînţeles că şi în acest caz, Locke face 
excepţie. 

— Eu cred că reacţiile lor te supără mai mult pe 
tine decât pe Ashlee, nu? o întrebă el privind-o 

amuzat. 

— Lui Ashlee nu-i pasă dacă tata, Alec şi Bryce 
cred sau nu în ESP. Pe mine însă nu mă enervează 
decât faptul că oamenii nu cred decât în ceea ce ei 
pot identifica că-i alb sau negru, recunoscu ea. 
Încruntându-se şi privindu-l în ochi, zise: Voi, 
bancherii, nu credeţi decât în ceea ce poate fi 
cuprins pe hârtie. 

— Am să-ţi spun eu, într-o zi, părerea mea, în 
ceea ce priveşte ESP, şopti el. 

— Foarte amabil din partea ta! 

— Bănuiesc că tu nu ai calităţile parapsihologice 
ale lui Ashlee sau mă înşel, râse el. 

Făcuse doar o glumă răutăcioasă la adresa lui 
Ashlee? se întrebă Amber. Sau se referea la ea 
însăşi? Îl privi confuză. Sau amândouă? 

— Să ştii că nu-mi pasă dacă crezi sau nu în 
ESP. Ştiu că eşti obtuz şi arogant, Jared Stone. 
Dar tu pierzi, nu eu, îi replică ea, drept răzbunare 
pentru incertitudinea celor spuse de el. 

— Obtuz şi arogant? Draga mea, dar tu tocmai 
te-ai descris pe tine! Şi... să ştii că nu-mi pasă 
dacă te vei duce în Insulele Caraibe şi te vei culca 
cu fiecare marinar din flota U.S. de acolo. Sunt 
propriile tale principii de moralitate, nu-s şi ale 
mele. 

— Mă bucur că am ajuns totuşi la o înţelegere! 
La timp! Chelneriţa ne-a adus cina, îi zâmbi ea. 


Capitolul 3 


Au mâncat într-o tăcere desăvârşită. Jared n-a 

simţit gustul porţiei sale de tortellini. Înghiţea 
mecanic bucată după bucată, urmărind cum 
Amber savura fiecare dumicat. Era furios pe ea, 
dar şi pe el, fiindcă îi permisese să-l aducă în 
această stare. Îl intimida şi-l excita. Îl scotea din 
sărite. 

Îl acuzase de obtuzitate şi aroganță, fiindcă se 
abţinuse să rostească vreun cuvânt de laudă 
referitor la perspicacitatea surorii ei, în ceea ce 
priveşte fenomenul PSI. Gândul îi purta la Dorothy 
McClelland, aşa cum deseori se întâmpla. Figura 
îmbătrânită, cu acel aer transcendental, şi privirea 
ei intensă şi întunecată defilară prin faţa ochilor 
săi. Îşi aminti de acea energie ce părea a-şi avea 
izvorul în însăşi fiinţa ei; de felul cum îl luase de 
mână şi de cuvintele pe care i le spusese atunci, şi 
pe care nu le uitase de-a lungul anilor... 

Jared alungă amintirea şi privi spre Amber. 
Plănuise o excursie spre Caraibe, neavând alt scop 
decât distracţia. Ei şi? Acest lucru nu-l privea, 
încercă el să se convingă. Atunci de ce nu scapă 
de mila asta iraţională şi nu se bucură şi el de 
mâncarea din faţa lui? Era sigur că ea nu trecea 
printr-o astfel de stare. Dacă porţia de tortellini 
era într-adevăr atât de delicioasă pe cât părea să 
exprime entuziasmul cu care o devora ea, însemna 
că el a pierdut o masă pe cinste. Şi asta numai din 
vina ei. 

Amber înghiţi şi ultima îmbucătură şi, cu un 
suspin de satisfacţie, lăsă furculiţa pe masă. 

— Nu ştiu ce m-a încântat mai mult: cina asta 
minunată sau conversaţia atât de spirituală? rosti 

ea, zâmbindu-i batjocoritor. De unde-i venea oare 
această dorinţă irezistibilă, această nevoie de a-l 
tachina? se întrebă ea. Işi dăduse seama de faptul 
că tot timpul cât durase masa, el fusese chinuit de 
dorinţa de a se certa cu ea. Un singur cuvânt de-al 
ei şi focul s-ar fi aprins. Deliberat, şi-a impus 
atunci să nu rostească nici măcar o silabă. Jared 
Stone era mult prea echilibrat pentru a începe 
cearta pe care o căuta, iar ea se distrase cumplit, 
observând că tăcerea ei îl enerva. 

— Cred c-ar trebui să mai cinăm şi altă dată, îl 
tachină ea, zâmbindu-i provocator. 

— Te sun eu când, baby, îi răspunse el, 
imitându-l pe Warren şi privind-o curios. Poţi 
conta pe mine! Dorise s-o jignească. N-a reuşit 
decât s-o amuze. 

— Deşi nu pari decât un infatuat rigid, totuşi ori 
de câte ori mă uit la tine, am impresia că sub acea 
mască plictisitoare, se ascunde o scânteie de umor 
nativ.  Reuşeşti să  şochezi, chiar în ciuda 
împotrivirii tale, mai adăugă ea, zâmbindu-i 
maliţios şi privindu-l stăruitor şi, evident, 
provocator. 

Jared prinse înţepătura şi provocarea. Ar trebui 
să-i azvârle cecul pe masă şi, fără un cuvânt, să 
plece. l-ar fi demonstrat astfel că neînsemnatul ei 
joc îl lăsa indiferent. Rămase însă cu ochii pe 
buzele ei. 

— Eşti mult prea arogantă şi mult prea 
provocatoare, mârâi el. 

Cu mişcări senzuale, Amber îşi umezi buzele. 
Rigiditatea i s-a accentuat, observă ea. Cu 

tandreţe, îşi lăsă mâna pe a lui, astfel încât 
degetul mare să-i atingă podul palmei. 

— Chiar nu mă găseşti provocatoare? şopti ea. 
Ciudat! Aş fi putut să jur că da. 

Jared încercă să ignore dorinţa ce-l răscolea. 

— Nu, nu mă atragi câtuşi de puţin! se apără el 
furios. 

— Nu? 

Ea sesizase respiraţia neregulată şi privirea 
întunecată, ce devenise de un purpuriu intens. 
Jared Stone putea să nege cu obstinaţie, dar ea 
ştia că e dorită, deşi niciodată persoana ei nu 
provocase un astfel de efect asupra vreunui 
individ. 

Reţinuse interesul câtorva bărbaţi asupra ei, dar 
la niciunul nu observase această patimă sălbatică 
ce se oglindea în ochii lui Jared Stone. Şi nici nu 
mai întâlnise un astfel de bărbat care să lupte cu 
el însuşi pentru a se împotrivi atracției ce-o simţea 
faţă de ea. Şi absolut nimeni n-o mai privise cu 
atâta dragoste şi ură. Era emoţionant să vezi cum 
un om atât de echilibrat îşi pierde controlul. Jared 
Stone atârna parcă de un fir de aţă. Indemnul de a 
rupte acest fir de aţă era de nestăpânit. Uşor, lăsă 
ca unul din pantofii negri din piele de vițel să-i 
alunece din picior. 

— Nu mă atragi câtuşi de puţin, repetă ea 
ademenitor, în timp ce cu vârful piciorului, 
acoperit de ciorapul de mătase, îi mângâia gamba 
pe sub tivul pantalonilor. 

Se simţea atât de degajată, atât de îndrăzneață 
şi de liberă. Avea sentimentul că mulţi ani 

trecuseră peste timida şi umilita Amber de 
odinioară. Chiar şi acele instincte ce-i impuseseră 
un comportament distant faţă de el, acolo, în 
magazin, dispăruseră, tocmai datorită puterii ei de 
atracţie asupra lui, pe care tocmai o 
conştientizase. 

— Eşti un mincinos, Jared Stone! şopti ea. Şi 
amândoi ştim asta. 

Lupta ce se dădea în el pentru a-şi putea ţine în 
frâu sentimentele i se oglindea pe faţă. N-ar fi vrut 
s-o dorească. Nici măcar să-i fie simpatică. Îşi 
închipuia că nu era decât genul de femeie ce, 
bucuroasă, ar fi acceptat legături cu întreaga flotă 
caraibiană! Totuşi o dorea! lar ea ştia acest lucru. 
Constatarea îl cutremura. 

Neţinând seama de îndemnurile de precauţie ce 
încă n-amorţiseră, impulsiva Amber îi luă mâna şi- 
şi lipi buzele de podul palmei. 

Jared ridică scaunul. li era silā de el însuşi. 
Acesta să fie oare preşedintele unei bănci, în 
vârstă de treizeci şi şase de ani? Avea sentimentul 
că se purtase ca un caraghios. Zărind ochii cafenii 
inundaţi de râs, stăpânit dar ferm, spuse: 

— Mergem. Acum. 

Amber îl urmă la casă. Când el îşi scoase 
portofelul, ea întinse douăzeci de dolari (nota ei de 
plată). Printr-o mişcare hotărâtă a capului, el 
refuză. 

— Jared, ia banii! De ce să-mi plăteşti tu masa? 
ripostă ea, făcându-şi ochii roată în tavan. 

— Fiindcă atunci când un domn invită o doamnă 
la masă, el plăteşte! şuieră Jared printre dinţi. 

— Dar acum, cu greu aş mai putea trece drept o 
„doamnă”, nu? Renunţă, te rog, la acel simţ al 
proprietăţii şi dă-mi voie să-mi plătesc partea mea. 
El nu-i răspunse. 

— Atunci voi lăsa eu bacşişul. 

Dar până ca Amber să poată face un pas spre 
masa lor, încheietura mâinii îi fu prinsă între 
degetele lui puternice. Se smuci, dar strânsoarea 
se intensifică. 

— Am spus că eu mă ocup de treaba asta, îi 
şopti el furios. La casă, când plătise cu o carte de 
credit, o rugase pe  casieră să adauge 
cincisprezece cenți pentru osteneala chelneriţei. 

— Ai înregistrat o mare victorie, Jared! îl 
zeflemisi Amber. Fiindcă ai achitat nota şi fiindcă 
ai lăsat bacşiş, îţi imaginezi că mi-ai arătat care-mi 
este locul, nu? 

Paharul se umpluse. Jared Hamilton Stone, 
caracterizat printr-o nemaipomenită stăpânire de 
sine, remarcată încă din primii ani de şcoală şi 
care avea reputaţia de a nu-şi pierde niciodată 
firea sau aceea de a nu-şi exterioriza sentimentele, 
de data aceasta îşi pierdu cumpătul şi răbufni: 

— Îţi voi arăta eu unde îţi este locul! 

Întunecimea albastră a ochilor scânteie, iar 
nările i se dilatară. Trecu pragul restaurantului, 
cu degetele încleştate pe încheietura mâinii ei. 

— Aşteaptă! Jared, opreşte-te! Ashlee şi Locke 
nu... Dar Jared o târa prin ploaia măruntă şi rece 
de afară. Jared, protestă ea neliniştită, dacă n-ai 
observat încă, să ştii că plouă. Eu... 

— Am observat că sora ta n-a încuiat portiera de 

la maşină. 

Ajunseseră la BMW-ul albastru al lui Locke şi 
Jared trase de portiera din faţă. Ţâşni înăuntru. 
Deblocă uşa din spate, se aşeză pe bancheta din 
spate şi o trase şi pe ea acolo. 

— Ce faci? Amber îşi smuci braţul, dar 
strânsoarea nu conteni. El trânti portiera, 
închizând-o, şi o lipi de pieptu-i tare şi puternic. 

— Acesta-i locul tău! îi spuse el cu respiraţia 
întretăiată, ţintuind-o cu privirea micşorată. Aici 
ţi-e locul, micuță... 

— Nu! Să nu îndrăzneşti! abia putu să şoptească 
Amber, eliberându-şi mâna. Opreşte-te, Jared! 
continuă Amber, tremurând. 

— Nu te opri, o tachină el, strângându-i mijlocul 
cu braţe de oţel. Nu asta ai vrut să spui? 

Ochii li se închiseră şi o dorinţă de nedomolit 
puse stăpânire pe ei, arzându-i, topinduii, 
mistuindu-i. Gura lui aspră şi înfometată, căutând- 
o pe a ei, răspândea fiori ce-o făcea să tremure din 
tot trupul. Mângâindu-l şi răvăşindu-i părul, Jared 
îi răsturnă capul pe spate, iar cu trupul o culcă. Și- 
n tot acest vârtej de senzaţii nelămurite, 
murmurând un geamăt, ea toată se lipi de el, ca 
de singura ancoră solidă. Cu limba, autoritar şi 
îndrăzneţ, Jared căută tot mai adânc moliciunea şi 
fierbinţeala umedă a gurii ei. Degetele ei se 
pierdeau în părul sârmos şi des. Luciditatea îi 
amorţi şi întreaga - fiinţă se îmbăta de gustul şi 
parfumul lui. Nu-i fusese dat până acum să 
cunoască acest pârjol devastator. Scânci sub 
fierbinţeala gurii lui şi a limbii ce-i solicita acest 

simulacru sexual chinuitor. Inima i se zbătea 
violent. Ameţi. Şi dacă niciodată nu-şi pierduse 
capul, acum, fără împotrivire, se lăsă în voia 
primei ei pasiuni magice. 

— Sărută-mă, îi ceru Jared, pe un ton coborât, 
atât de diferit faţă de acela cu modulaţii limpezi şi 
controlate ce caracterizau un bancher. Dă-mi 
limba, Amber. O doresc. 

Nimic nu era mai important acum decât să-i 
satisfacă dorinţa acestui bărbat. Ea nu cunoscuse 
încă voluptatea de a se dărui cuiva, voluptate ce 
acum i se scurgea prin vene, sălbatică şi 
instinctivă. 

Posesivă, gura lui o căuta pe a ei. Se prinse de 
umerii lui puternici şi cu un suspin uşor, Amber se 
abandonă patimii lui înflăcărate. Dorinţa, stârnită 
de-acum în fiecare por, deveni o plăcere tot mai 
dureroasă. 

Mâna lui puternică se furişă sub bluză şi-i 
cuprinse moliciunea acoperită de mătase. Cu 
lăcomie, degete îi frământară carnea moale, 
strângând-o şi mângâind-o până la durere, făcând- 
o să-l dorească sălbatic. 

— Aşa-i că-ţi place? o deşteptă vocea lui joasă. 
Deschise ochii. Buzele lui se aflau deasupra 
buzelor ei. Respirația lui fierbinte o învălui. Iar 
ochii lui păreau rubine strălucind în noapte. 

— Eu... eu... Dar cuvintele nu se alegeau. 
Timiditatea puse stăpânire pe ea. Pasiunea 
nereţinută cu care îi răspunsese o făcea 
vulnerabilă, într-un mod pe care nu-l mai 
încercase vreodată. Închise ochii, parcă încercând 

să se ascundă de privirea lui scrutătoare. 

— Deschide ochii, Amber! Şi-i mângâie uşor 
buzele cu un sărut. Uită-te la mine. 

Cu greu, pleoapele i se deschiseră. Îl privi. El îi 
atinse sfârcul încordat. Trupul îi tresări, ca şi când 
ar fi fost atins de fulger. Un geamăt din adâncul ei 
străbătu spaţiul. 

— Eşti foarte sensibilă aici, şopti el, pe un ton 
ce-i aţâţa şi mai mult pasiunea. Instinctiv, ea 
înţelese că cu cât îl stârnea mai mult, cu atât mai 
profundă şi mai aspră îi devenea vocea. Atât de 
fierbinte, atât de aspru şi de încordat, continuă el 
pe aceeaşi tonalitate joasă. Vreau să te văd, 
Amber, rosti el, mângâindu-i cu cealaltă mână 
coapsa. Vreau să te văd, să te simt şi să gust 
fiecare părticică din tine. 

— Da, Jared, suspină ea, arcuindu-se sub 
mângâierea mâinilor lui şi dorind ca această 
dezmierdare să nu mai contenească. Mâna lui 
ajunse între coapse. Se cutremură şi uri ciorapul 
ce-o priva de intimitatea pielii lui. O, da, Jared, 
gemu ea, răsucindu-şi capul într-o zăpăceală 
senzuală. O, da! 

O sărută uşor. Se desprinse apoi de buzele ei, 
iar mâinile îi eliberară atât pieptul, cât şi 
coapsele. Se îndreptă, înălţând-o şi pe ea. 

— Ce, ce faci? îl întrebă ea confuză, din cauza 
retragerii neaşteptate. Ar fi vrut să fie din nou în 
braţele lui. Avea nevoie de gura lui, de mâinile lui 
dezmierdătoare, lucru ce aproape c-o înspăimânta. 
Eu... Noi... Emoţia o făcea să vorbească incoerent. 
Renunţă să-i explice prin cuvinte. Se folosi în 

schimb de trup. Cu abilitate, se strecură în braţele 
lui; îşi lipi pieptul de al lui şi, uşor, îi atinse buzele. 

— Nu, Amber! râse Jared senzual, încercând să-i 
evite gura. Cât eşti de dulce! Şi când degetele ei 
se furişară printre nasturii cămăşii lui, dorind 
atingerea, el o prinse de încheieturi, ţinându-le 
liniştite în mâna lui puternică. Nu se poate mai 
mult, iubito. Trebuie să aşteptăm până ce vom, 
ajunge în apartamentul meu. 

Cuvintele lui o izbiră cu forţa unui camion de 
zece tone în mişcare. „lubito”? Ele o treziră la 
realitate  determinând-o să-şi judece la rece 
comportamentul. Deci Jared Stone îşi imagina că 
ea îl va însoţi acasă şi se va culca cu el în seara 
asta! 

— Poţi rămâne pe genunchii mei, dar fără 
sărutări şi fără mângăieri, îi spuse Jared hotărât. 
Braţele lui o cuprinseră, dar încheieturile mâinilor 
ei rămaseră imobilizate. Incă tremura. 

Oare ce i se întâmplase? se întrebă ea copleşită. 
Pasiunea pe care Jared Stone o dezlănţuise în ea 
era, într-adevăr, o experienţă nouă, dar depăşea 
cu mult acel sentiment de teamă. Işi pierduse 
complet capul. Dorise - cu câtă nerăbdare - să 
facă dragoste cu el chiar pe bancheta din spate a 
maşinii fratelui ei! 

„Dulceaţă” O! Se simţea jignită şi umilită. 
„Trebuie să aşteptăm până ajungem în 
apartamentul meu”. Cuvintele îi stăruiau în minte, 
exasperând-o. Păreau a fi luate dintr-o carte de 
expresii, scrisă special pentru aceia ce se 
întâlneau doar pentru o clipă. 

Dar nu se comportase ea întocmai ca o 
curtezană? se mustră ea. Işi reproduse scena, 
răspunsul ei necontrolat la sărutările lui, totala ei 
abandonare. Şi cât de mult îl dorise, cu câtă 
ardoare! 

Jena i se oglindi în obrajii îmbujoraţi. Da, îi 
fusese necunoscută această stare de nebunie şi 
pasiune, ivită în braţele lui. Işi petrecuse ultimii 
doi ani şi jumătate încercând să-şi însuşească 
modul de comportament al tinerelor ieşite din 
adolescenţă: cum să flirteze şi să capteze atenţia 
sexului opus. Se întâlnise cu tineri, iniţiase şi 
fusese invitată la petreceri. Traversase o perioadă 
nespus de frumoasă, perioadă în care reuşise să 
capete încrederea de care avea atâta nevoie, în 
puterea ei de seducţie. Dar nu depăşise niciodată 
acest stadiu. Nu era pregătită pentru mai mult. 
Ştia chiar să pună la punct un bărbat ce i-ar fi 
pretins mai mult. Până acum... 

— Lasă-mă să plec, Jared, rosti ea timid, 
încercând să se strecoare din braţele lui. Se 
gândise că ideal ar fi fost ca prima ei intimitate să 
coincidă cu prima călătorie, când nu va fi însoţită. 
I se părea uşor şi chiar romantic să se dăruiască 
unui bărbat străin, undeva departe, pe o insulă 
tropicală. Visase această scenă de nenumărate ori. 
Dar niciodată în fanteziile ei nu se imaginase atât 
de pătimaşă în braţele unui bărbat, dorindu-l cu 
atâta intensitate, pierzând noţiunea a ceea ce 
însemna timp, loc şi persoană... 

Amber se cutremură. Nu, într-adevăr, nu-şi 
imaginase niciodată că totul va fi ca acum - cu un 

bărbat care n-o plăcea, care n-avea nici cel mai 
mic respect faţă de ea! Dezaprobarea lui Jared n-o 
mai amuza. Şi-n acel moment o străfulgeră gândul 
că el n-o consideră decât acel gen de femeie 
frivolă ce şi-ar fi satisfăcut instinctele chiar şi pe 
bancheta din spate a unei maşini! Strângând din 
buze, încercă din nou să se elibereze din 
strânsoarea braţelor lui. Dar el n-o lăsa. 

— Nu fi îmbufnată, Amber, îi şopti el, aparent 
amuzat. Îşi găsise stăpânirea de sine. De acum ai 
tăi trebuie să apară. Iţi promit însă că în mai puţin 
de o jumătate de oră, vom fi în pat, iubito! 

„lubito” îşi aminti Amber. Se înfurie. 

— N-am de gând să mă culc cu tine, Jared, astă- 
seară. Niciodată! 

— Ba da, asta vei face! O vei face! râse el 
sălbatic, săgetând-o cu fulgere albastre. 

— Nu! şi începu să se lupte cu el în mod serios. 
Dar el o ţinea strâns şi se amuza cu acea aroganță 
specific masculină. Amber clocotea. 

— La naiba, Jared, lasă-mă să plec! Era la fel de 
furioasă pe ea cât era şi pe el. Această luptă fizică 
începuse să stârnească în ea acea pasiune 
întreruptă şi încă nedomolită. Acelaşi efect îl avu 
şi asupra lui Jared. Li cuprinse faţa între mâini şi-i 
răsturnă capul pe spate. O secundă mai târziu se 
pierdură într-un sărut sufocant, pătimaş şi 
sălbatic. 

Niciunul din ei n-a sesizat apropierea lui Locke, 
Ashlee şi a lui Christopher. li trezi doar valul de 
aer rece ce se strecura pe cele două portiere 
deschise. 

Amber sări din braţele lui Jared. De data aceasta 
el n-o mai opri. Amber era o vâlvătaie. Faţa lui 
Jared, la fel de îmbujorată, iar respiraţia sacadată. 

— Ptiu! Dar aici e mai înăbuşitor decât într-o 
saună! remarcă Locke, în timp ce-l instala pe 
Christopher. Geamurile se aburiseră. 

De jenă, Amber închise ochii. Jared încercă să-şi 
potrivească glasul. Niciunul nu rosti o vorbă. 

— Ei, aşa-i c-a fost o cină grozavă? întrebă 
Ashlee încântată. Dar nu părea s-o intereseze 
răspunsul, fiindcă continuă pe acelaşi ton: aş fi 
vrut să mai încerc şi altceva din meniul lor, dar 
lasagna e prea bună pentru a renunţa la ea. 

— Draga mea, nu suntem în 6 noiembrie? 
interveni Locke, aruncând o privire furişă spre 
chipul îmbujorat şi agitat de pe bancheta din 
spate. Apoi, privindu-şi soţia, repetă: Da, aşa e, 
suntem în 6 noiembrie. 

Jared nici măcar nu încerca să înţeleagă tâlcul 
intervenţiei lui Locke. Capul îi bubuia. Îşi strânse 
pumnii pentru a-şi stăpânii emoţiile. Incă mai 
tremura din pricina dorinţei ce se răspândea 
năvalnic cu fiori dureroşi prin tot trupul. Nu se 
simţise niciodată atât de furios, atât de frustrat şi 
totuşi atât de viu. 

Privi spre Amber, stând pe locul ei, atât de 
departe de el, încât cu multă uşurinţă s-ar fi putut 
strecura prin portieră. Pasiunea ce se dezlănţuise 
în el îi era atât de străină. Se simţea atât de 
copleşit de intensitatea ei. 

Pentru Dumnezeu, ce-l apucase? Se considerase 
întotdeauna un om raţional. Se mai culcase şi cu 

alte femei, dar îşi păstrase sângele rece. Ştia că 
poate fi un amant desăvârşit, aşa cum de altfel era 
în tot ceea ce făcea. Putea să satisfacă o femeie, 
dar şi el să se simtă bine cu ea. Niciodată însă nu 
acţionase  nesăbuit. Niciodată nu se lăsase 
dominat de pasiune, aşa cum se întâmplase cu 
Amber. 

Îi privi profilul - freamătul uşor al genelor, 
arcuirea plăcută a buzelor, bărbia mică şi hotărâtă 
- şi un val pătimaş de dor se aprinse în el. O dorea 
mai mult decât orice altceva îşi dorise vreodată. 

Sălbăticia dorinţei lui îl şoca. Incepu să caute 
argumente care să-i stăvilească patima. N-ar fi 
trebuit să se simtă astfel. Era periculos, îşi făcea 
rău lui însuşi. Ea nu era potrivită pentru el. Părea 
expansivă, pătimaşă şi neinhibată. Total diferită 
faţă de precautul şi rigidul Jared Hamilton Stone. 
Şi, ca şi când toate acestea n-ar fi fost de-ajuns, 
ultimul ei nume era Aames! Un motiv suficient 
pentru dezlănţuirea unui conflict. 

Îşi încleştă maxilarele, fiindcă un nou val de 
foame sexuală îl invadă. O revăzu în braţele lui; 
resimţi buzele şi parfumul feminin ce-l îmbătase. 
Îşi aminti cum parcă voise să se piardă în ea - 
aproape că se pierduse. Fusese punctul maxim de 
năuceală pe care-l atinsese şi care-l şocase atât 
după dezmeticire. 

O  respinsese apoi. Şi lucrul acesta o 
nemulţumise. Se  încruntă. Fără îndoială că 
obişnuia să-şi satisfacă instinctele oricând şi 
oriunde. Cuta dintre sprâncene se adânci. Şi-o 
imagină alături de un alt bărbat. Işi aminti de 

planul ei de a-şi petrece vacanţa în Caraibe. Dacă 
acolo s-ar întâmpla ca ea să întâlnească un bărbat 
care să-i stârnească acea pasiune... 

Locke conduse atent pe străzile lucioase şi 
alunecoase din cauza ploii. În doar câteva minute 
se aflau în faţa magazinului de suveniruri DOAR 
PENTRU DUMNEAVOASTRĂ. 

— Ţi-ai parcat maşina prin apropiere, Jared? îl 
trezi din reverie Ashlee. 

— Aa... a, da. E destul de aproape. Privi spre 
Amber şi-şi dădu seama că nu-şi putea desprinde 
ochii de pe ea. 

Amber  sesiză acea privire, şi în ea citi 
întrebarea nerostită. Ar fi vrut atât de mult să 
meargă cu el, încât se simţea bolnavă. Dar nu 
îndrăzni. 

Gândul că-şi pierduse controlul în braţele lui îi 
declanşa acea spaimă veche, virginală. Un anumit 
instinct feminin o avertiza că trebuie să fugă din 
faţa bărbatului puternic şi viril ce-i va cere prima 
ei abandonare. 

— Locke, vrei să mă conduci acasă? îl rugă ea 
disperată.  Realiză cât este de încordată şi 
nervoasă, dar, mai ales, cât era de dezgustată de 
sine. Dar când tocmai începuse să reflecteze la cât 
de dificilă era, Jared Stone se apropie, trezind-o la 
realitate. 

— N-am chef să conduc prin ploaie, adăugă ea 
mai mult pentru sine, decât pentru ceilalţi. 

— Maşina mea se află pe cealaltă parte a străzii, 
Amber, interveni Jared. La naiba, doar n-avea de 
gând să-l părăsească tocmai în seara asta! Toate 

simţurile lui se revoltau numai la acest gând. Ştia 
că şi ea îl dorea la fel de mult precum o dorea şi 
el? Şi obrajii ei se împurpurară. 

— De fapt, n-am chef să merg la mine acasă, 
Locke, continuă Amber, pe un ton hotărât. Vreau 
să merg acasă la mama şi la tata! 

— Ţi-am spus doar că eu te voi duce acolo unde 
doreşti să mergi, Amber, repetă Jared cu vocea 
voalată, întinzându-se spre ea pentru a o prinde de 
mână. 

Amber înghiţi cu greutate. Rămase cu privirea 
pierdută la mâna de pe braţul ei. Simţi furnicături 
sub piele. Era o mână mare, puternică şi 
îndemânatică, cu degete lungi şi subțiri, cu 
unghiile tăiate pătrăţos şi curate. Işi aminti cum 
aceste degete o mângâiaseră şi cum aceste mâini 
o îmbrăţişaseră. Se înfioră. 

„Du-te cu el” îi şoptea Amber cea trezită la 
viaţă. Dar Amber cea timidă şi lipsită de 
experienţă stăvili rătăcirile din urmă. 

— Poate altă dată, Jared. Şi dacă vocea i-a 
tremurat puţin, ea reuşi să pară cât se poate de 
blazată. 

Prezenţa de neclintit a lui Locke, Ashlee şi 
Christopher o ajutaseră să rămână fermă în 
hotărârea ei. Jared Stone cu greu ar fi putut s-o 
tragă din maşină de faţă cu fratele, sora şi nepotul 
aşezat pe locul din faţă, deşi el părea a se gândi 
tocmai la acest lucru. 

— Amber! gemu el, strângându-i braţul. 

Tresări. Ce-ar fi dacă ar merge cu el? Dar 
trebuie oare să meargă cu el? Strigătul lui 

Christopher o aduse la realitate. Era nebună? Să 
se ducă şi să se culce cu Jared Stone în seara 
aceasta ar fi curată nebunie! Individul îşi şi 
formase o părere despre ea. Avea probabil tot atât 
de mult respect pentru ea, cât avea şi pentru acele 
femei plătite cu ora! Ba mai mult, ea nu se va 
dărui întâia oară unui bancher! Fusese doar adânc 
implicată în probleme legate de bancă şi afaceri. 

lar bărbaţii n-o ţinuseră decât în umbră. 
Părăsise banca numai de doi ani şi jumătate. Nu 
dorea să se mai întoarcă. Uşor, îndepărtă mâna lui 
Jared de pe braţul ei. 

— Mulţumesc pentru masă, Jared. Noapte bună! 
adăugă cu răceală. 

Jared simţi imboldul de a o prinde în braţe, de a 
o arunca peste umeri şi de a o duce în maşina lui. 
Înţelesese că sub masca lui de om civilizat şi 
manierat zăcea un om al cavernelor, hotărât să-şi 
revendice dreptul la femeia lui. Se mustră imediat 
însă pentru gândurile bizare ce-i trecuseră prin 
minte. Poate că o dorea pe Amber, dar el era 
destul de înțelept şi putea să reziste tentaţiei de 
moment. Ea nu făcea altceva decât să-l 
pedepsească pentru că nu ştiuse să profite de 
plăcerea pe care atât de impulsiv ea i-o oferise 
mai devreme. Acum se răzbuna. Pe buze îi flutura 
un surâs răutăcios. li va demonstra el că nu-l 
interesau neînsemnatele ei jocuri. Fără un cuvânt, 
trânti portiera. Şi fiindcă ştia că aşa se cuvine, se 
plecă în dreptul geamului deschis, unde se afla 
Locke, îi întinse mâna, şi cu cea mai desăvârşită 
politeţe rosti: 


62 


— Mulţumesc pentru plimbare, Locke. Mi-a 
făcut plăcere să te cunosc, pe tine şi familia ta. 

— Asemănătoare cu cea a pasagerilor de pe 
Titanic, cărora li se comunică de către căpitan că 
tocmai s-au izbit de un ghețar, nu? îi răspunse 
acesta,  scuturându-i mâna. Cunosc acest 
sentiment, zâmbi el spre soţia sa. 

Christopher, cu multă zarvă, se amuză şi el din 
pricina propriilor jocuri copilăreşti. Jared se 
îndepărtă rapid. Dar îi fu imposibil să nu arunce o 
ultimă privire furişă spre Amber, care îl privea. 
Ochii lor se întâlniră şi se susţinură un moment 
destul de lung, înainte ca fiecare, cu hotărâre, să- 
şi întoarcă capul. 


Capitolul 4 


Locke o conduse pe Amber către imensa vilă a 
familiei Aames, din apropierea oraşului Aames. 

— Amber, rosti Ashlee aplecându-se spre ea şi 
prinzând-o de mână, nu fi necăjită. Iţi promit că 
totul va fi bine. 

Amber, la rândul ei, strânse mâna lui Ashlee şi 
în spatele unui surâs ce se voia neutru, rosti: 

— Necăjită? Eu? 

De când Ashlee sosise în Aames, acum doi ani şi 
jumătate, această scenă se repetase de mii de ori. 
Şi fiindcă Amber hotărâse să ducă o viaţă 
independentă, şi fiindcă în drumul ei alternau 
când bucuria, când durerea, Ashlee era 
întotdeauna acolo, alături de ea, pentru a-i reda 
încrederea, ori pentru a-i domoli neliniştea. Dar 

mai ales pentru a o asigura că „totul va fi bine”. 

O clipă, Amber rămase în faţa casei, privind cum 
maşina lui Locke se tot îndepărta. Avea nevoie de 
încurajarea şi asigurarea surorii ei. Fără toate 
acestea, ea ar mai fi locuit încă aici, în oraşul 
Aames, împreună cu părinţii şi cei doi fraţi 
divorţaţi. Şi-ar fi urmat încă făgaşul impus şi legat 
de banca Aames: o slujbă pe care o ura şi care îi 
provoca dureri de stomac şi migrene. Ar fi 
continuat să ducă aceeaşi viaţă lipsită de prietenie 
şi de bucuriile inerente vârstei. S-ar fi simţit în 
continuare mizerabil. Ashlee apăruse la timp. 

— Amber, i-a spus Ashlee direct, schimbă-ţi 
viaţa! Este tot atât de otrăvită, ca şi când ai trăi în 
apropierea unui morman de gunoi. 

Primul pas fusese desprinderea de bancă. Nu 
fusese însă lucru uşor să comunice hotărârea ei 
părinţilor, dar mai ales, fratelui mai mare, Bryce 
Jr. Dintre toţi, el suportase vestea cel mai rău. 
Totuşi, nimeni din familie n-a îndrăznit să 
obiecteze împotriva deciziei ei, în prezenţa 
sincerei şi înflăcăratei Ashlee, care se căsătorise 
cu Locke curând după sosirea ei în Aames. 

În săptămânile în care n-a mai lucrat, când, în 
sfârşit, nu mai era silită să facă eforturi pentru a 
atinge anumite performanţe, Amber devenise 
interesată de magazinul pe care sora ei plănuia să- 
| deschidă. Ashlee era o croitoreasă înzestrată. 
Modelele păpuşilor lucrate manual de ea erau 
prezentate în cataloage speciale. Şi când aceasta a 
invitat-o să-i devină parteneră, Amber a acceptat 
rolul de contabil. 

Fusese o mare surpriză să descopere că avea 
talent la desen, şi la pictură. Existau, e adevărat, 
vagi amintiri când se bucurase de orele de desen 
din copilărie, dar renunţase repede la astfel de 
nebunii pentru a nu mai da atenţie decât 
materiilor necesare unei bune pregătiri bancare. 
Ashlee îi sugerase să personalizeze cumva fiecare 
piesă. Întrecându-se pe sine, Amber picta orice 
desen, la cererea clientului, pe piesa respectivă. Şi 
în timp ce ea, entuziasmată, se lăsa cuprinsă de 
bucuria ce i-o prilejuia descoperirea talentului 
latent, afacerile surorii ei înfloreau. 

În urmă cu un an, Amber făcuse un alt pas. Se 
mutase în propriul ei apartament. La început 
fusese descurajată, fiindcă nu locuise niciodată 
singură şi această perspectivă o neliniştea. Găsise 
un apartament mic în Cambridge, foarte aproape 
de al lui Locke şi Ashlee, şi plănuise să-şi petreacă 
cea mai mare parte a timpului cu ei. 

Spre uimirea ei însă, descoperi că e plăcut să ai 
propria casă şi să locuieşti singură. Se distra cu 
prietenii şi familia, dar se bucura şi de 
singurătate. Anul ce se scursese, fusese, de fapt, 
cel mai fericit, cel mai plin de satisfacţii din 
întreaga ei viaţă. Devenise încrezătoare în 
propriile-i puteri şi căpătase siguranţă în tot ceea 
ce făcea. Nu mai era nevoie ca Ashlee s-o asigure 
la tot pasul că „totul va fi bine”. Se simţea în stare 
să înfrunte viaţa. 

Până astăzi, 6 noiembrie, se încruntă Amber. 
Păşi spre uşa de la intrare. Sosirea timpurie a lui 
Jared Stone în viaţa ei părea s-o tragă înapoi. Iat-o 

aici, căutând adăpost în casa părinţilor şi având 
nevoie de asigurarea surorii ei că „totul va fi 
bine”. 

— Părinţii dumneavoastră sunt în oraş astă- 
seară, îi spuse doamna Champion, menajera casei, 
ce o întâmpină la uşă. Nu se aşteptau să veniţi. 

— Nu. Am venit pe neaşteptate. 

După schimbul de amabilităţi, Amber urcă spre 
dormitorul ei. Se opri însă pe palierul de sus şi 
privi îndelung peisajul mare de pe perete. Se 
înfioră. Îşi aminti că, ori de câte ori Ashlee se uita 
la acest tablou, de fiecare dată imaginea îi apărea 
diferită. Odată văzuse o fotografie color a lui 
Amber însoţită de un bărbat şi trei copii. Spunea 
că aceea era o imagine a ei din viitor. 

— Soţul tău, doi băieţi şi o fată, rostise Ashlee 
către Amber, foarte calmă. Amber, emoţionată, 
ceruse amănunte despre viitoarea ei familie. 

Dar Ashlee refuzase, mai ales când Amber îi 
ceruse să-i spună ceva mai mult despre viitorul ei 
soţ. 

— Cred că ar fi mai bine să aştepţi să-l 
întâlneşti. Îţi pot spune însă că arată foarte bine, 
adăugase ea vioaie. Veţi fi fericiţi. Cei doi băieţi 
vor fi blonzi, cu ochi căprui. Vor semăna foarte 
mult cu Christopher. Oh, dar fetiţa, ea va fi 
frumoasă! Va avea părul negru şi cei mai minunaţi 
ochi albaştri pe care mi-a fost dat să-i văd 
vreodată. O va chema Felicity. 

Amber continuă să privească peisajul, zâmbind. 
Felicity! li spusese atunci lui Ashlee foarte 
hotărâtă că nu îşi va numi niciodată vreun copil cu 

un nume atât de ciudat, cum ar fi Felicity. Ashlee 
zâmbise şi, nepăsătoare, adăugase: 

— Desigur. Se putea înşela. S-ar putea să ai un 
băiat sau opt băieţi, ori cinci fete gemene. Mi se 
mai întâmplă să mai şi greşesc. Nu pretind că tot 
ceea ce spun se poate îndeplini sută la sută. 

Totuşi, Amber dorea atât de mult ca previziunea 
să se realizeze. Ar fi vrut să se căsătorească cu un 
bărbat bine şi să fie fericită, să aibă doi băieţi 
isteţi şi o fată frumoasă, dar pe care n-o va numi 
Felicity. 

Îi venea uşor să-şi petreacă noaptea aici, 
ocazional. Camera era neschimbată. Mai avea 
haine prin dulapuri, iar în baie se găsea tot ceea 
ce-i trebuia. 

Îşi făcu un duş, se schimbă şi îşi puse papucii. 
Deschise o carte şi începu să citească. La uşă se 
auzi un ciocănit. 

— Amber, sunt eu, Bryce, pot să intru? 

Amber îşi înăbuşi un geamăt. Şi „plictisitor” era 
un calificativ prea blând pentru el, Bryce Aames, 
junior. Ştia că oricum va intra, aşa că rosti: 

— Intră, Bryce. 

— Ai picat foarte bine. Tocmai voiam să te invit 
la mine la masă, pentru a vorbi, îi spuse Bryce de 
cum intră în cameră. Îmi pare bine că te găsesc 
aici. 

— Şi eu mă bucur, zâmbi ea. 

Şi Bryce începu să măsoare camera în lung şi-l 
lat, aşa cum obişnuia să facă ori de câte ori se 
gândea la ceva important. 

— Ei, despre ce-i vorba, Bryce? 

— Ai auzit că, în curând, oraşul Hamilton, prin 
poziţia sa, va deveni un centru modern de afaceri? 
Cred că ştii că acolo nu există decât o singură 
bancă, adică Hamilton. Este de aşteptat ca, în 
noile condiţii, cei de la banca Hamilton să obţină 
partea leului în ceea ce priveşte noile afaceri. Şi 
aş mai putea adăuga că astfel se poate ajunge la 
profituri nemaipomenite. 

Bryce începuse s-o plictisească. Ea părăsise 
banca şi orice urmă de interes în legătură cu 
afacerile ei. Bryce era în stare să vorbească 
despre ceea ce-l preocupa ore în şir. Amber îşi 
stăpâni cu greu un căscat; îl întrerupse. 

— Nu am auzit nimic despre acest subiect, 
Bryce, îi spuse ea pe un ton politicos. 

— Banca Hamilton deţine sucursale şi în oraşele 
mici din preajma oraşului Hamilton. Succesul său 
se datorează însă, în cea mai mare parte, 
preşedintelui ei executiv, un tânăr foarte capabil, 
receptiv la nou şi cu multă imaginaţie. Şi după 
cum stau lucrurile acum, aş putea adeveri că noile 
afaceri îl ispitesc. 

— Deci, preluarea băncii Hamilton te atrage, îşi 
continuă ea firul gândurilor, devenind, în ciuda ei, 
interesată. Şi când ţi-ai propus să faci prima 
mişcare în vederea acestui scop? 

— Îndată ce condiţiile vor fi prielnice. Din 
nefericire, nu atât de curând precum aş dori. Am 
aflat din surse foarte serioase că preşedintele 
băncii Hamilton, un bătrân nebun, nu vrea ca 
banca să-şi piardă independenţa. Gândul că ea ar 
putea fi preluată de cei de la banca Aames 

aproape că-l înnebuneşte. Vrei să cunoşti 
motivele? o întrebă Bryce, a cărui privire se 
înăspri. 

— Ei? 

— El pretinde că Bryce Aames senior şi fiii săi 
sunt de un libertinism exagerat, impulsivi şi 
imprudenti. E 

— Cum? Tata? izbucni Amber în râs. Liberali? In 
comparaţie cu cine? Cu regina Victoria? lar cât 
priveşte impulsivitatea şi imprudenţa, ei bine, 
niciodată nici tata, nici tu şi nici Alec n-aţi 
reacţionat vreodată impulsiv sau imprudent. 

— "Ţi-am spus doar că bătrânul e nebun. El vrea 
ca banca Hamilton să funcţioneze exact ca pe 
vremea de dinaintea celui de-al doilea război 
mondial. Se opune violent modernizării băncii, se 
opune chiar modernizării operaţiilor de plată. Ne 
consideră pe noi, familia Aames, drept nişte 
parveniţi şi escroci, fiindcă familia noastră s-a 
apucat de afaceri cu cincizeci de ani după familia 
Hamilton. 

Amber chicoti. Se potrivea ca nuca în perete. 

— Dar, din fericire pentru banca Hamilton, 
preşedintele executiv se întâmplă să fie chiar 
nepotul lunaticului domn. El a reuşit să înlăture 
cumva răul făcut de bătrân, adeptul unor practici 
învechite. Parcă ţi-am mai spus că acest 
preşedinte executiv este extrem de capabil. Cu 
siguranţă că nu poate fi mulţumit de situaţia de 
faţă. lar tu m-ai putea ajuta cumva. 

— Eu?! Dar eu am părăsit banca, am renunţat 
şi... 

— Nu-ţi cer să te întorci la bancă, deşi mă tot 
întreb de ce o tânără deşteaptă, care şi-a luat 
licenţa la Radcliffe, a putut să renunţe la o carieră 
ce-i promitea atât de mult doar ca să picteze nume 
pe... 
— Bryce! 

— Bine, voi trece peste asta, continuă el oftând 
ca un martir. Totuşi, tu ai rămas o Aames, chiar 
dacă ai părăsit banca. 

Amber îl privi lung. 

— Unde vrei, de fapt, s-ajungi? | 

— Amber, am un plan grozav. Incruntarea de 
până acum se transformase într-un zâmbet ce 
trăda nerăbdarea de a-i dezvălui rezolvarea la 
care se gândise. Am un plan, prin a cărui 
îndeplinire sper să putem îndepărta orice obstacol 
ce s-ar putea ivi în preluarea băncii Hamilton. Ţi- 
am spus, oare, că preşedintele băncii nu-i 
căsătorit? 

— A, nu, te rog să nu mai continui, Bryce! îi 
spuse ea, ţâşnind în picioare. 

— Are treizeci şi şase de ani, arată bine, are 
succes. 

— Nu vreau s-aud! N-am auzit, de fapt, nici 
măcar un singur cuvânt din tot ce-ai spus până 
acum. 

— Iar în ceea ce priveşte partea materială, să 
ştii că este independent. 

— Nu vreau să mă căsătoresc pentru bani, 
Bryce! Toți cei din familia Aames sunt 
independenţi din punct de vedere material, ai 
uitat? 

— Eu n-am vrut să spun decât că este foarte 
bogat şi că nu poate fi acuzat că vânează avere. 
Sursele noastre au aflat că venitul lui personal 
depăşeşte cu mult propriul tău venit, Amber. 

— Foarte bine. Sper să se căsătorească cu 
cineva care are nevoie de bani lui şi să trăiască 
fericiţi până la sfârşitul vieţii. 

— Dar eu nu ţi-am cerut să te întâlneşti cu 
unchiul lui. Îţi fac chiar o favoare. Jared Hamilton 
Stone este exact tipul de bărbat cu care ar trebui 
să te întâlneşti. 

Amber înmărmuri. 

— Jared Hamilton Stone, repetă ea cu atenţie. 
Jared Stone! 

— Membrii familiei Stone au folosit întotdeauna 
numele Hamilton. Toţi bărbaţii Stone, încă din 
secolul XVIII, s-au numit aşa pentru a-şi aminti că 
oraşul cu acelaşi nume şi banca Hamilton au fost 
fondate de predecesorii lor. Dar eu cred că asta 
nu-i decât o dovadă de snobism. 

Amber nu-i confirmă însă părerea. Jared omisese 
să se prezinte şi cu numele de Hamilton. Oare 
tocmai pentru că el n-a vrut ca ea să facă vreo 
legătură între el, oraş şi bancă? 

Bryce interpretă favorabil tăcerea ei şi continuă 
să-şi expună planul: 

— Ei, şi cum îţi spuneam, Jared Stone nu poate fi 
mulţumit de modul în care unchiul său ţăcănit 
sabotează dezvoltarea băncii. El este ambițios. 
Este exact omul care ne trebuie la banca Aames. 
Insă, vezi tu, abordarea lui directă, ca preşedinte 
executiv şi ca urmaş al marelui preşedinte, de 

câtre mine, tata sau Alec, n-ar fi potrivită. Şi aici, 
numai tu ne poţi ajuta, Amber. Încearcă să iei 
cumva legătura cu Stone, sună-l fără să afle 
unchiul lui nebun şi, subtil, sugerează-i că în 
vârful ierarhiei există un loc pentru el la banca 
Aames, dacă va lucra cu noi şi nu împotriva 
noastră. Spune-ne apoi ceea ce este de folos mie 
sau tatii. 

— Cu alte cuvinte îmi ceri să-l spionez, se înfurie 
Amber. Vrei ca eu să conspir cu el împotriva 
propriului său sânge şi a propriei lui cărni, 
împotriva unui bătrân care mai are şi neşansa să 
fie nebun? Şi care mai are şi un nepot abil?! 

— Da, draga mea, vrei s-o faci? îi zâmbi larg 
Bryce. 

Ar fi putut să-l dea afară din cameră sau să-l 
strângă de gât. Dar nu era atât de supărată pe 
Bryce, cât era pe Jared Stone. Pe Jared Hamilton 
Stone. Era într-adevăr un oportunist şiret. Se 
gândise, de fapt, la acelaşi plan. Ba, mai mult, îl 
întrecuse chiar pe Bryce, deoarece concepuse 
acest plan înaintea lui. 

Acum totul îi era clar. Acum pricepuse pentru ce 
venise Jared la magazin. Inţelegea dezinterestul 
lui pentru marfa expusă acolo. El nu venise să 
cumpere, ci să-şi asigure un loc în ierarhia băncii 
Aames. Şi pentru că era necuviincios să conspire 
cu colectivul executiv  Aames împotriva 
nefericitului său unchi, oare nu era mai bine să-şi 
ducă la îndeplinire planurile prin asocierea cu 
fiica familiei Aames? 

Amintindu-şi de propria imagine pe bancheta 

din spate a maşinii cu Jared scrutând-o 
îndeaproape, simţi cum îi ard obrajii. Ei bine, 
reuşise. Fără îndoială că acum se felicita pentru 
ceea ce obținuse. 

— Văd că te gândeşti şi tu la planul meu, spuse 
Bryce fericit. Acum nu ne mai rămâne decât să 
punem la cale o întâlnire între voi doi. 

— Probabil că într-un mod în care totul să nu 
pară decât o întâmplare, îi sugeră ea zâmbind 
răutăcios. Dar Bryce nu observă. 

— Excelentă ideea ta! Amândoi puteţi pretinde 
că nu ştiţi unul de celălalt. 

Dar o uşoară ciocănitură la uşă îi întrerupse. 

— Amber, anunţă doamna Champion la telefon. 
Te caută un anume domn Stone, Jared Stone. 

— Doamne, dar este nemaipomenit! Ceea ce se 
întâmplă acum mă convinge că toate previziunile 
acelea în care crede sora ta ar putea fi adevărate. 

— N-ai vrea să mă laşi singură, Bryce? îl rugă 
Amber cu o mască binevoitoare. Doamnă 
Champion, cred că voi vorbi cu Jared Hamilton de 
aici, din camera mea. 

Bryce părăsi camera. Amber ridică receptorul. 

— Bună, Jared. Işi stăpâni impulsul de a rosti şi 
Hamilton. Îşi înfrână chiar şi dorinţa de a-i trânti 
receptorul în aşa fel încât zgomotul să-i producă 
cea mai neplăcută senzaţie auditivă. Ştii, tocmai 
mă gândeam la tine. 

— Da? După felul în care ţi-am întors spatele îmi 
pot imagina că gândurile tale nu puteau fi decât 
amabile. 

— Sper că nu vrei să ţi le descriu. 

— Amber, eu te-am sunat pentru a-mi cere 
scuze. Şi, după ce respiră adânc, continuă: Ştii, eu 
de fapt nu prea mă pricep să-mi cer scuze, fiindcă 
foarte rar fac ceva pentru care să fiu nevoit să mă 
SCUZ. 

O tăcere de gheață îl întâmpină la celălalt capăt 
al firului. 

— A fost o glumă, Amber. Nu râzi? 

— Daaa? Ha! Eşti mulțumit? 

Desluşi zâmbetul din vocea lui, dar se strădui să 
rămână indiferentă. Am intrat într-un bucluc mai 
mare decât mi-am propus, îşi spuse ea. O, da, 
Jared Hamilton Stone, sigur că da, mai spuse ea şi 
un zâmbet diabolic îi apăru în colţul gurii. Deci, el 
hotărâse să-şi continue planul, folosindu-se în 
continuare de ea, nu? 

— Amber, n-ai vrea să cinăm sâmbătă 
împreună? Am putea merge la Boston sau oriunde 
doreşti, îi spuse el pe nerăsuflate. 

Oriunde doresc? repetă Amber în gând, ca un 
ecou. l-ar putea spune chiar acum că totul s-a 
terminat; că nu dorea să fie implicată în intrigi 
legate de bancă. Se gândi că ar putea să-l învingă 
prin propriul lui joc; ar putea să-l facă să se 
căiască, să regrete amarnic ziua în care plănuise 
să se folosească de ea în atingerea scopurilor lui. 

— De ce n-am lua masa în apartamentul meu, 
Jared? îl întrebă ea cu o voce care se dorea mai 
curând seducătoare decât criminală, deşi starea ei 
de spirit o îndemna mai mult la crimă decât la 
seducţie. Dar el nu trebuia să ştie acest lucru. 

— În apartamentul tău? îngăimă surprins Jared. 

Imaginea de catifea a ochilor ei căprui, privindu-l 
şi zâmbindu-i, gura ei sărutată de buzele lui, 
durerea ce-i răvăşea atunci întregul trup şi dorinţa 
îl copleşi din nou. Nu mai erau decât două zile 
până sâmbătă. In apartamentul ei... 

— Ar fi minunat, Amber! Să aduc şi vinul? 
întrebă el încordat. 

— Da, Jared. Şi te mai rog să-ţi pui ceva comod 
pe tine! 

— Promit! zâmbi el. 

li explică apoi cum să ajungă la ea, încercând 
totodată să-i stârnească nerăbdarea. Îşi imagină 
cât trebuie să fie el de emoţionat. Fără îndoială că, 
acum, el îşi alegea mobilierul pentru biroul ce-l va 
stăpâni la banca Aames. 

— Pe sâmbătă, Jared, îi şopti ea aprig. Apoi 
închise. 

Când urcă spre cel de-al treilea palier, unde se 
găsea dormitorul nepoatei sale, Sharon, în vârstă 
de cincisprezece ani, din ochi îi scăpărau scântei. 
Sharon şi fratele ei, Brian, în vârstă de 
doisprezece ani, erau copiii lui Bryce. Locuiau în 
casa familiei Aames de aproximativ cinci ani, de 
când părinţii lor divorţaseră. Amber ciocăni la uşa 
lui Sharon. 

— Eu sunt, Sharon, mătuşa Amber. Pot să intru? 

Sharon izbi uşa de perete. 

— O, mătuşă Amber. N-am ştiut că eşti aici! o 
întâmpină ea cu căştile pe urechi şi Walkman-ul în 
mână. Vineri seară am o întâlnire. Aş putea 
împrumuta bluza ta numai ape de roz şi negru 
împreună cu bridele pentru pantaloni? întrebă ea 

fără să-şi îndepărteze căştile de pe urechi. 

— Da, Sharon. Mâine le vei avea. Sharon, ţi-ar 
plăcea să dai o petrecere sâmbătă seara în 
apartamentul meu? : 

Ochii lui Sharon se măriră. Işi smulse căştile de 
la urechi. 

— Vorbeşti serios? 

— Da, îi zâmbi Amber. Crezi că prietenul tău, 
Jimmy, poate să vină? Dacă nu mă înşel are o 
chitară electrică şi o staţie de amplificare, nu? 

— Da, chiar aşa. El şi prietenii lui vor forma un 
grup. Au cel mai grozav baterist. 

— Tobe? zâmbi Amber maliţios. lată sarea şi 
piperul. Sper din toată inima ca grupul să poată 
veni. 

— Sunt convinsă că le va face plăcere să vină, o 
asigură Sharon îmbrăţişând-o. li voi invita chiar 
acum. Cam câţi pot să invit? 

— Invită pe cine doreşti, Sharon. 

— Oh, mulţumesc, mătuşă Amber! 

Amber zâmbi. Nu va fi Jared Hamilton surprins 
când planul lui de a petrece o seară intimă va fi 
zădărnicit de o bandă gălăgioasă de adolescenţi? 
Şi nu va fi această seară desăvârşită cu ajutorul 
tobelor şi a staţiei de amplificare? 

— Sharon, plăcerea-i de partea mea, crede-mă! 


Pentru Jared Hamilton Stone nu era nevoie de o 
programare pentru a intra la preşedintele băncii 
Hamilton. Salutându-l pe secretarul unchiului său, 
intră în biroul spaţios al lui Phillip Hamilton Stone, 
din clădirea băncii Hamilton. 

— Jareed! îl întâmpină unchiul său, dând la o 
parte hârtiile din faţa lui. Se ridică şi-i întinse 
mâna. 

La cei şaptezeci de ani, era încă în formă. 

Înalt, cu o şuviţă bogată de păr argintiu. Ochii 
de un albastru întunecat erau încă ageri şi vioi. În 
tinereţe, arătase exact ca Jared Hamilton Stone, 
care stătea acum în faţa lui. 

Privindu-l pe bătrân, Jared ghici că, peste 
treizeci şi cinci de ani, probabil, că şi el va arăta la 
fel, ceea ce nu era rău deloc, cu condiţia ca 
asemănarea să nu fie decât din punct de vedere 
fizic. El nu dorea să devină ce devenise unchiul 
său, un om înrăit şi singur, obsedat de banca 
Hamilton. 

— Tocmai voiam să te caut azi, Jared, îi spuse 
Phillip, aşezându-se şi făcându-i semn lui Jared să 
facă acelaşi lucru. 

— Speck a descoperit ceva ce ne-ar putea fi de 
ajutor. 

— Bănuiesc că e vorba tot de familia Aames, îi 
zise Jared fără să-şi ascundă antipatia. In ultima 
vreme se pare că nu te mai preocupă decât acest 
subiect. Acesta-i, de fapt, motivul pentru care mă 
aflu aici. Să ştii că am întâlnit-o pe Amber Aames, 
unchiule Phillip. Şi refuz să mă asociez cu ea doar 
de dragul băncii Hamilton. 

Altele erau însă motivele care l-ar fi apropiat de 
Amber Aames. Toată noaptea se zvârcolise în pat 
tot gândindu-se la ele. 

— Nu doresc să discut cu ea despre banca 
Hamilton, ori despre banca Aames, ori despre 

oricare altă bancă. Niciodată! 

— Eşti un idiot! Scuza ta este prea săracă 
pentru un Hamilton şi pentru un Stone. Te-am 
tratat întotdeauna ca pe propriu meu copil. Şi iată, 
acum, recunoştinţa ta. 

Jared tăcu. Ştia că unchiul Phillip îl crescuse ca 
pe propriul fiu, cu aceeaşi lipsă de afecţiune şi 
înţelegere, cu aceleaşi ameninţări şi cu aceeaşi 
francheţe. 

— Vrei să-ţi cedezi dreptul unor pirați hrăpăreţi, 
ce nu-şi fac probleme de conştiinţă pentru a 
înhăţa o bancă. Tu... Nu mai am nevoie de ajutorul 
tău. Cunosc o zicală ce m-a călăuzit de-a lungul 
anilor şi în care cred: „Să nu trimiţi niciodată un 
idiot să facă treaba unui OM”. 

— Trebuie să plec. La unsprezece am o întâlnire, 
îi spuse Jared, ridicându-se. 

— Ştiu că Bryce Aames se teme pentru fiica sa, 
adăugă Phillip, când Jared ajunse în pragul uşii. 
Nu se ştie că fata a fost adoptată. 

— Amber Aames ştie acest lucru! îi răspunse 
Jared tăios, cu mâna pe mânerul uşii. Nu poţi 
folosi acest lucru drept o ameninţare. 

— Vei rămâne surprins, băiete, când vei afla ce 
intenţionez să fac cu această informaţie, adăugă 
Phillip pe un ton neplăcut şi ameninţător. 

— Ce ai de gând? îl întrebă Jared întorcându-se. 

— Chiar crezi că-ţi voi spune? Bănuiesc că vrei 
să te aliezi cu cei de la banca Aames şi să ocupi un 
post în ierarhia lor. 

Jared fu convins că, de fapt, unchiul său nu 
deţinea nicio informaţie compromiţătoare. Şi nici 

nu luă în seamă insinuarea lui. 

— La revedere, unchiule. Ne vedem mâine, când 
se întruneşte consiliul. 

— leşi afară din biroul meu, Jared. Nu am nevoie 
de tine! N-am nevoie de nimeni! Il concedie 
mânios Phillip Hamilton. 

Jared părăsi biroul. Cuvintele bătrânului însă îi 
stăruiau în minte. Fusese o vreme când 
împărtăşise sentimentele unchiului său, atunci 
când simţise şi el că, într-adevăr, nu avea nevoie 
de absolut nimeni. Pe atunci nu-l obseda decât 
munca. N-avea timp pentru nimeni şi nimic. Toate 
relaţiile lui nu erau decât întâmplătoare şi de 
scurtă durată. 

Începuse să obosească însă. Ultimii doi ani îl 
amăgiseră. Muncea din ce în ce mai mult pentru a 
umple golul din viaţa sa. Când unchiul său 
devenise obsedat de ideea că banca Aames ar 
putea înghiţi banca lor, nemulţumirea lui se 
amplificase. Erau dimineţi când de-abia dacă 
suporta să intre în bancă. Atunci, bucuros, ar fi 
renunţat la tot. Ar fi cedat chiar şi în favoarea 
băncii Aames ori în favoarea oricui altcineva, ce şi- 
ar fi manifestat vreun interes în legătură cu 
aceasta. 

Gândul la banca Aames i-o aduse în minte pe 
Amber. Nu se mustra pentru faptul că-i ascunsese 
unchiului Phillip că o va reîntâlni. 

Dorinţa lui n-avea nicio legătură cu banca şi cu 
ceea ce-i ceruse unchiul său. Se simţea atras de 
ea. Amber răscolise în el sentimente pe care el nu 
le mai încercase. Alături de ea nu se mai simţise 

atât de singur şi de nemulţumit. Nu ştia unde-l va 
duce acest sentiment, dar era convins că nimeni şi 
nimic nu-l vor putea opri, până nu va găsi singur 
răspunsul. 


Capitolul 5 


În faţa oglinzii imense, prinsă în spatele uşii de 
la şifonier, Amber se examina atentă. Zărind 
vampa ce se reflecta acolo, izbucni în râs. Oare 
cine să fie obrăznicătura asta blondă, cu ochi 
căprui, îmbrăcată în rochie de catifea neagră, fără 
bretele şi ornamentată toată cu buline mari şi 
albe, peste care pusese o bluză care-i ajungea 
până la şold şi care se încheia cu o fundă enormă. 
Îşi pusese mărgele şi cercei de onix. Pantofii din 
piele, decupaţi la vârf şi cureluşele ce-i înconjurau 
gleznele, îi puneau în evidenţă piciorul lung, bine 
făcut. 

Făcu o piruetă şi-şi privi sora, ce se afla pe 
marginea patului şi se juca cu Christopher, 
înălţându-l şi coborându-l. 

— Cum arăt, Ash? g 

— Oribil, mârâi Ashlee. Jared va fi şocat. li vei 
tāia elanul din primul moment. 

— Sper că mi-am pus destul fard pentru a putea 
intra pe scenă, continuă Amber, clipind din ochi. 
Ah, de-aş fi avut părul mai lung! Îşi ridică o şuviţă 
blondă, din părul bogat, deasupra cefei. Ce zici, n- 
aş arăta mai sexy aşa? 

— Doar părul a rămas neschimbat la înfăţişarea 
ta. Altfel, zău, ai arăta ca o vrăjitoare total 

imorală! Oh, şi neînchipuit de sexy! Ca o 
călugăriţă travestită în vampă. 

Ashlee se ridică şi se apropie de ea. O îmbrăţişă 
şi continuă: 

— Oricum ai fii, tu tot sora mea dulce şi dragă 
vei rămâne, Amber. Chiar şi acum, cu înfăţişarea 
aceasta atât de diferită. Cred c-ar fi mai bine să 
plecăm, adăugă ea, luându-l pe Christopher în 
braţe. Victima ta, adică iubitul tău, vreau să spun, 
trebuie să sosească din moment în moment. 

Cincisprezece minute mai târziu, sună soneria. 
Amber respiră adânc şi se îndreptă încet spre uşă. 
Rochia îi era atât de strâmtă şi tocurile atât de 
înalte, încât de-abia putea păşi. 

— Bună, Jared! îl întâmpină ea. Tresări. Părea 
mai înalt şi mai puternic. Chiar şi părul îi era mai 
închis la culoare. Doar ochii vii, scrutători, şi gura 
aspră şi senzuală erau aceleaşi. Era îmbrăcat în 
pantaloni de lână de culoare cafenie, o cămaşă 
dungată şi un sveater bleu-gri. Era grozav de 
atrăgător. 

Amber simţi un nod în gât. Se gândi că poate 
ideea ei de a-l invita acasă nu fusese atât de 
bună... 

— Bună, Amber! o salută şi el, scormonindu-i 
adâncurile-i cafenii. Gâtul i se uscă. li mângâie cu 
privirea buzele-i atrăgătoare şi curba lină şi zveltă 
a gâtului. Apoi linia armonioasă a sânilor. 

— N-am mai văzut o asemenea rochie, bâigui el. 

Amber constată efectul, iar încrederea în 
puterea ei de a-l seduce crescu. 

— Intenţionam s-o îmbrac în vacanţă, îi răspunse 

ea vioaie. Seara aceasta însă este deosebită şi am 
pus-o special pentru tine! Hai, intră. Il prinse de 
mână şi-l trase înăuntru. Hai, dragul meu! mai 
adăugă ea după o pauză. 

— Acestea-s pentru tine! îi întinse el un 
bucheţel, alcătuit din trandafiri şi margarete, şi o 
cutie de bomboane. 

— Flori şi bomboane! se entuziasmă Amber. Ce 
drăguţ din partea ta. Uită în acea clipă că acest 
mod tradiţional de curtoazie era tipic pentru un 
bancher plictisitor şi rigid. Dar îşi aminti imediat. 
A! Banca! Se înfurie. Oare chiar atât de naivă o 
credea, încât s-o păcălească cu un astfel de truc? 
Incă nu-ţi muta biroul în clădirea băncii Aames, 
domnule, îl apostrofă ea în gând. 

— Să pun mai întâi florile în apă. Simte-te ca 
acasă, Jared, iubitule, îi zâmbi ea. 

Jared se aşeză pe canapeaua de un bleu- 
strălucitor. Întinse mâna spre fotografiile înrămate 
de pe măsuţa de cafea, toată numai geam şi bronz. 

— Familia ta? rupse el tăcerea, uitându-se la 
grupul zâmbitor din cadru. Te-am cunoscut pe 
tine, pe Ashlee, Locke şi Christopher... Cine sunt 
ceilalţi? 

Amber se întoarse cu spatele pentru ca el să nu-i 
poată vedea râsul batjocoritor. Era evident că nu-l 
interesa decât banca. Nerăbdarea de a-l cunoaşte 
pe tatăl şi pe fraţii ei, chiar şi prin intermediul 
fotografiei, o dezgustă. 

— Bănuiesc că domnul cu părul argintiu este 
tatăl tău. 

— Da, chiar el! Preşedintele băncii Aames. 

Amber realiză însă imediat că nu era o bună 
actriţă. Răspunsul ce voia să pară cât mai natural, 
fusese rostit cu întârziere. Se aşeză alături de el. 

— Cea de lângă tatăl meu este mama. Acesta-i 
fratele meu, Bryce Junior Aames, preşedintele 
băncii. Celălalt este Alec, vicepreşedintele 
executiv. lar cei doi copii sunt fiul şi fiica lui 
Bryce. 

Jared continua să privească grupul. Cu părul lor 
blond, Amber, Ashlee şi Christopher făceau nota 
discordată cu bruneţii Aames. Puştiul cel puţin 
avea jumătate din sângele lor. Amber şi Ashlee, 
nu. Se întrebă cum e să ştii de unde te tragi. El 
măcar ştia că se trăgea dintr-o veche ramură a 
familiei Hamilton Stone, că pe tatăl său îl chema 
William, iar pe mama sa, Felicity. 

— S-ar părea că ai de gând să memorezi 
fotografia. Bine, atunci am să te examinez să văd 
ce ai reţinut. Cine-i acesta? arătă ea spre Bryce 
Junior. Şi care este poziţia lui în cadrul băncii 
Aames. 

Ar fi vrut să-i spună că, de fapt, el se întreba 
cine era ea şi că ea şi sora ei păreau doi fluturi 
exotici printre gravii şi sumbrii membri ai familiei 
Aames. Trebuia totuşi să spună ceva. Ea îl tot 
privea, iar el nu putea să descifreze lucirea 
ciudată a ochilor ei. 

— Cum îi vine fratelui tău, Alec... devie el de la 
subiect, fiindcă îi era mult mai uşor să vorbească 
despre bancă... a... vreau să spun... munca la 
bancă alături de fratele său, ca preşedinte... Nu 
simte că şansele lui de a se ridica îi sunt închise? 

Amber se blocă într-o tăcere de ură. Era 
convinsă că el nu încerca decât să afle ce şanse de 
promovare ar avea el în cadrul ierarhiei băncii 
Aames. Dumnezeule! Merita farsa ce i-o pregătise. 
Chiar mai mult! 

— Fratele meu, Bryce, întotdeauna a afirmat că 
există un loc liber în vârful ierarhiei băncii Aames 
pentru un om sârguincios şi bun executant, 
receptiv la nou. Dacă doreşti însă amănunte, poţi 
să-l întrebi direct, insinuă ea. Se ridică. 

— Să ascultăm puţină muzică până pregătesc 
masa. Împrumutase muzica de la Ashlee. Nişte 
piese clasice, foarte ritmate. Işi aminti că atunci 
când le ascultase pentru prima oară, Bryce Junior 
o  calificase îngrozitoare. Fusese unul dintre 
puţinele momente când fusese de acord cu el. În 
seara aceasta însă sunetele discordante erau 
exact ceea ce-şi propusese pentru atmosfera serii. 
Aşeză farfurioarele de carton pe masă. Bubuituri 
îngrozitoare cutremurară pereţii. Mai 
împrumutase şi două pahare mari de plastic de la 
Christopher, ambele decorate cu personaje din 
diferite desene animate, intens colorate. Aşeză 
pâinea, sticla de ketchup, pachetul de salam de 
Bologna şi borcanul cu murături. 

— Masa este gata. 

Jared privi uimit spre masă, apoi la ea. Amber se 
aşeză. Îşi turnă ketchup-ul pe o felie de pâine, 
peste care aşeză o bucată de salam. Adăugă apoi o 
altă felie de pâine. Deşi nu suporta o astfel de 
hrană, expresia dezaprobatoare de pe chipul lui o 
încuraja s-o considere valoroasă. 

— Hai, îndrăzneşte! E o reţetă culinară foarte 
veche de-a familiei, adăugă ea, cerându-le iertare 
alor ei, în gând, pentru ceea ce spusese. Cu 
furculiţa de plastic luă un castravete murat. Ce 
bine c-ai adus bomboane! Le vom mânca ca 
desert, pe lângă Marshmallows pe care le vom 
rumeni la cuptorul electric. 

— Mai e şi sticla de vin! Jared aşeză sticla de 
Chateau-Lafite-Rothschild pe masă. Amber 
recunoscu eticheta. Fra un vin de calitate, 
superioară, ce se vindea cu două sute de dolari 
sticla. Refuză însă să fie impresionată. 

— Un Strawberry Ripple ar fi fost şi mai bun, 
dar merge şi acesta, fiindcă-i roşu. La carne va fi 
nemaipomenit! şi-şi suprimă  chicotitul când 
observă cuta dintre sprâncenele lui. De ce nu torni 
în pahare? 

Jared privi paharele. 

— Amber, niciodată n-am băut Lafite din pahar 
de plastic, împodobit cu tot felul de desene. Nu 
putea gusta gluma asta. 

— Jared, dar tu de-abia ai început să trăieşti - 
încercă ea să-l îmbuneze. 'Ţi-am pregătit şi alte 
surprize... iubitule, îi zâmbi ea provocator. 

— Amber, ce joc este acesta? 

— Joc? De ce crezi asta? Doar te-am invitat la 
cină... eu... 

— Dacă este cumva jocul pe care... O izbucnire 
violentă de ură pusese stăpânire pe el. N-o 
înţelegea. Îl intriga, dar îl şi amuza, îl fascina, dar 
îl şi înfuria. Îi venea greu să accepte toate acestea. 
Voia ca prin ea şi cu ea, să deschidă o pagină nouă 

în cartea vieţii lui. Îi adusese bomboane şi flori 
pentru a-i arăta respectul şi intenţiile lui bune. Ea, 
în schimb, îl întâmpinase ca o femeie de stradă. Se 
mai şi aştepta ca el să mănânce salam şi ketchup! 
Să bea Lafite din pahar de plastic! 

— Te-ai întristat? Supărat? Nu-ţi merg treburile 
aşa cum a plănuit? Se ridică. Inconjură masa şi se 
opri în faţa lui. Işi puse mâinile pe pieptul lui. 

— Ştiu absolut totul despre bancheri şi planurile 
lor atât de precise şi metodice. Voi nu puteţi să vă 
abateţi nicicum de la normele pe care vi le-aţi 
impus. 

Jared îi prinse mâinile. I le apăsă pe pieptul lui. 

— Tu însă ai deviat prea mult de la normal! Uită- 
te la tine! Şi-o examină din cap până în picioare. 
Cu respiraţia oprită, continuă: Fiica unui bancher 
îmbrăcată ca... Dar sânii de sub decolteul adânc îl 
ademeneau, parfumul îl ameţea, tremura de 
dorinţă. Incercă să reia ceea ce începuse. Fiica 
unui bancher, îmbrăcată ca o... 

— Ca o ce? 

Şi ea era tulburată de apropierea lui. Îşi aminti 
cum se simţise în braţele lui şi un iureş senzual 
puse stăpânire pe ea. Sub palme simţi bătăile 
inimii lui şi înţelese că şi propriul ei puls galopa. 

Il privi. Mult timp se oglindi în adâncurile 
albastre. Cât de minunaţi îi erau ochii! Pământul 
se învârtea cu ea. Şi gura-i era atât de frumoasă! 
Incet şi inconştient, îi mângâie buzele. 

— Jared! şopti ea, uitând complet despre bancă, 
scheme şi contrascheme. 

— Despre ce vorbeam? murmură el, sărutând-o. 

— Cine mai ştie? Şi cui îi mai pasă? 

— Propriilor mele sentimente. 

Şi fiindcă ochii lui exprimau atât umor, cât şi 
pasiune, Amber simţi că-l doreşte din ce în ce mai 
mult. Se lipi de el, răspunzând atât la sărutările 
lui, cât mai ales propriilor ei chemări. Păreau 
mistuiţi de un foc devastator. Când buzele lui îi 
atinseră curba delicată a gâtului, Amber îşi pierdu 
luciditatea. Sărutările coborâră pe curba pieptului 
şi pe umerii goi. Amber începu să tremure. 

— Ți-e pielea precum mătasea! murmură el cu 
aceeaşi voce voalată când, pe bancheta din spatele 
maşinii lui Locke, îi trezise senzualitatea. Înţelese 
cât de mult o dorea şi el şi se lăsă în voia lui. 

— Mă scoţi din minţi, Amber! 

Ea, copleşită de dorinţă, îi închise gura cu 
sărutări.  Devenise pasionată, sălbatică şi 
conştientă de puterea ei de a trezi dorinţa şi chiar 
de a fi în stare de a satisface un bărbat. 
Constatarea o ului. Nu mai încercase această 
experienţă. Se simţea legată de Jared Stone şi 
înţelese că n-ar fi cunoscut toate aceste emoţii 
fără el. Degetele i se furişară pe sub svater. Se 
simţi frustrată de cămaşa ce-o împiedica să-i 
atingă pielea. Cu stângăcie, reuşi să-i deschidă doi 
nasturi, pe unde-şi strecura palma. li mângâie 
pieptul fierbinte şi aspru. 

Jared gemu. O luă în braţe şi, fără să-şi 
dezlipească gura de a ei, o duse pe canapea. Între 
perne, Amber simţi cum el îi descheie fermoarul 
până-n talie. Singurul răspuns pe care i-l putu da, 
fu doar tremurul trupului. Deschise ochii. Jared o 

privea. 

Amber  realiză cât era de expusă şi de 
vulnerabilă. Cât de uşor ar fi putut s-o rănească. 
Un cuvânt sau o privire. Dar el nu ştia aceasta. 
Dimpotrivă, o credea sălbatică şi oricând 
disponibilă. Ochii li se întâlniră. 

— Eşti frumoasă! şopti el cu dragoste, trecându- 
şi degetele lungi peste sânii încă acoperiţi de 
rochie. Atât de moale! Atât de perfectă! murmură 
el. Mângâierile se  înteţiră. Sfârcurile i se 
încordară, sânii îi tremurau dureros. 

— Frumos! continuă el s-o mângâie, urmărindu-i 
reacţiile. Mă întreb ce culoare au sânii tăi. Trebuie 
să fie de culoare roz, feminini şi delicaţi, mai rosti 
el. Îi sărută. Atât de încordaţi! Ă 

Amber îşi auzi propriul geamăt. Întregu-i trup 
vibra de o nouă plăcere. Cu o mână, Jared îi 
dezmierda un sân, iar cu gura pe celălalt. 
Gândurile i se răsuceau haotic, pe măsură ce 
plăcerea şi tensiunea erotică se amplificau. 
Pierdută şi vrăjită de mângâierile lui îi strigă 
numele. 

— Da, iubito, ştiu! rosti el cu respiraţia 
întretăiată ca şi a ei. lţi voi da ceea ce doreşti, 
ceea ce dorim amândoi! Trebuie însă s-o luăm mai 
încet. Avem o noapte întreagă la dispoziţie. 

Jared înţelese în acest moment cât de mult îşi 
dorea să aibă doar femeia lui, căreia să-i poată 
oferi adevărata fascinaţie a extazului, astfel încât 
orice urmă sau gând legate de alte iubiri să se 
şteargă, să fie înlocuite doar de el. li mângâie 
talia. Mâinile îi alunecară apoi pe şolduri. Le 

cuprinse, încet, intrigate, coborâră spre coapsele 
acoperite de mătasea ciorapului. Când degetele-i 
pătrunseră între coapse, Amber gemu şi se lipi de 
el. Îl dorea, îl dorea cu disperare şi durere. 

Ce se întâmpla oare cu ea? Voise doar să flirteze 
cu el, să-l atragă şi să-l necăjească, să nu fie decât 
aluzivă. Acesta-i fusese planul. Şi să stea cât mai 
departe de mângâierile lui. Căzuse în propria-i 
capcană. Şi acum nu voia să mai scape. 

— Să mergem în dormitor, iubito, murmură el, 
sărutând-o pe gât. Amber nu-i putu răspunde. Acel 
„da” pe care urma să-l rostească, fu înghiţit de o 
bătaie puternică, atât de puternică, încât părea să 
dărâme clădirea. În acelaşi timp sună şi soneria. 

In hol se auziră râsete tinereşti. 

— Am sosit, mătuşă Amber. 

Amber gemu. Ceasul de pe măsuţă arăta ora 
opt. Sharon şi prietenii ei veniseră tocmai la timp 
pentru petrecere. 

Jared se ridică şi-şi îndreptă hainele. Ochii îi 
scânteiau. 

— Ce se întâmplă, Amber? 

Ea sări repede de pe canapea şi încercă să-şi 
încheie  fermoarul.  Degetele n-o ascultau. 
Tremurau. 

Bubuiturile şi soneria de afară se suprapuneau 
peste bătăile inimii ei. Nu prevăzuse această 
scenă. 

— Aranjează-ţi părul! Voi răspunde eu! îi 
porunci el supărat. A 

Amber alergă spre baie. In oglindă de-abia dacă 
se mai recunoscu. Avea buzele muşcate, obrajii 

îmbujoraţi, iar părul îi era răvăşit. Ce bine că nu le 
deschisese ea. 

— Măâtuşa mea, Amber! o prezentă Sharon, 
când, cu ţinuta în ordine, Amber păşi în 
sufragerie. Arăţi superb! continuă Sharon. Am să 
te rog să-mi împrumuţi şi mie rochia într-o zi. 

Erau cam doisprezece adolescenţi. Unul dintre 
băieţi, cu o chitară sub braţ, încercă priza. Altul 
căra un set de tobe. O fată pusese un disc şi în 
cameră răsuna vocea lui Bruce Springsteen şi 
melodia s-a născut în U.S.A. 

— Am cunoscut-o deja pe nepoata ta! o informă 
Jared pe un ton stăpânit, deşi din ochi îi scăpărau 
scântei. Să înţeleg că aici va fi o petrecere? 

Amber reuşi să schiţeze un zâmbet. Planul ei se 
prăbuşise. Trebuia să-şi suporte propria farsă şi 
asta n-o mai amuza. 

— Sper că n-o să înţepeniţi aici! le atrase atenţia 
Sharon. Puteţi pleca! Imi dau seama că nu v-ar 
amuza să rămâneţi cu noi. 

— Eu cred că vouă nu v-ar conveni prezenţa 
noastră aici! ripostă Jared cu asprime. Şi cred că 
nici peste zece ani de acum încolo nu va trebui să 
împrumuţi rochia mătuşii tale. 

— O! Parcă-ar fi vorbit taică-meu! interveni unul 
dintre băieţi. 

Pe uşă mai năvăliră vreo zece tineri. 

— Aş vrea să-ţi spun ceva între patru ochi, 
Amber! Şi fără să-i aştepte încuviințarea, o luă de 
mână şi o trase spre bucătărie. 

— Nu-i nevoie să-mi mai spui nimic. Ştiu! îi 
răspunse ea defensiv. 

— Ce-ar trebui să fac acum? S-o iau la goană 
înfrânt? 

Amber îl privi. Din ochii lui albaştri, reci şi 
enigmatici, ea nu desluşi nici urmă de înfrângere 
sau dezamăgire, ci doar curiozitate. Încerca să 
redreseze cumva situaţia, dar nu-i venea nimic în 
minte. 

— Am înţeles! continuă el pe acelaşi ton aspru. 
Mai întâi, a fost masa neobişnuită, apoi hoarda de 
adolescenţi. Mai ai şi alte surprize? 

— Asta trebuia să fie piesa de rezistenţă! 
mărturisi Amber. Bănuiam că atunci când vor 
bubui tobele, o vei lua la goană. De ce n-ai plecat? 

— Fiindcă sunt un individ echilibrat şi-mi dau 
seama că nu pot să părăsesc o tânără doamnă, ce 
va trebui să facă faţă unui grup de adolescenţi 
rebeli. 

Amber îşi lăsă bărbia în jos şi zâmbi ironică. 

— Să ştii că pot să mă descurc cu nişte copii. 

— Când majoritatea sunt mai înalţi decât tine? 
Bine! Dar ce zici de cele trei cutii de bere pe care 
le-au adus băieţii? 

— Nu văd nicio bere. 

— Sunt convins că n-ai văzut nici cum una dintre 
fete a dosit o sticlă în geantă. 

Amber se cutremură. Nu-şi putea imagina că 
una dintre prietenele lui Sharon ar putea aduce 
alcool la petrecere. Ea, în adolescenţă, fusese atât 
de rezervată şi nu fusese la astfel de petreceri. Nu 
putea concepe aşa ceva. 

— Legal, ai, putea fi trasă la răspundere dacă 
vreunul dintre aceşti tineri s-ar îmbăta şi ar fi 

implicat în vreun accident, după ce pleacă de aici! 

Îl privi îngrijorată. Jared nu-i putu rezista. Îi 
înconjură talia şi o apropie de el. 

— Nu fi necăjită, Amber! Nu se va întâmpla 
nimic şi nimeni nu se va îmbăta aici, astă-seară. 
La colegiu am fost supraveghetor la anii I şi II, aşa 
că am destulă experienţă în acest sens. 

Ţinând-o încă de talie, se îndreptară spre 
sufragerie, unde mişunau pe puţin treizeci de 
adolescenţi. Mobila fusese trasă lângă perete. 
Covorul sul, se afla tot acolo. Câteva perechi 
dansau. Mai toţi aveau în mână câte o cană cu 
bere. 

Jared opri muzica şi-i anunţă că nu se va bea. Se 
auziră  ţipete şi proteste. El însă rămase 
neînduplecat. 

— Voi trimite mai târziu după pizza şi apă 
minerală. 

— Parcă am fi într-unul dintre acele seriale în 
care tatăl îşi domină copiii, se plânse unul dintre 
băieţi. 

— Este Jared Hamilton Stone, preşedintele 
băncii Hamilton! îi răspunse Amber, privind cum 
Jared le confisca berea. Nimeni nu se împotrivi. 

— Oo! Preşedinte de bancă! Acum înţeleg de ce 
se comportă exact ca tata! 

— Mătuşă Amber, petrecerea e ratată! Toată 
lumea va pleca. 

— Sper, murmură Jared care tocmai se întorsese 
şi auzise replica lui Sharon. 

Sharon le întoarse spatele şi fugi. Amber privi în 
urma ei îngrijorată. 

— l-am promis această petrecere, Jared! Dacă 
toată lumea pleacă... 

— Nu vor pleca decât cei ce vor să bea, o linişti 
Jared încrezător. Vor rămâne însă destui. Doar nu 
crezi că tinerii ăştia iubitori de rock vor să rateze 
şansa de a dansa? Avem muzică; în curând şi 
pizza. Şi apoi mai este şi sâmbătă noaptea, aşa că 
vom rămâne cu ei. Să sperăm că vecinii tăi nu vor 
face reclamaţii. 

— Cei doi studenţi la medicină, care locuiesc pe 
coridor, sunt acum la spital. Cei de deasupra lor, 
doi profesori, sunt în weekend, iar expertul în 
computere, de deasupra, e ocupat cu propria-i 
petrecere. Nu cred că vor fi plângeri. 

— Atunci totul este în ordine. 

Jared o luă de mână şi o trase spre bucătărie. 

— Avem în faţă o noapte foarte lungă. 

In bucătăria micuță nu erau scaune. Singurul loc 
unde te puteai aşeza era doar ghişeul. Jared se 
săltă acolo şi o trase şi pe ea între genunchii lui. 
Protector, îşi lăsă palmele pe umerii ei. 

— Ca însoțitori, trebuie să stăm deoparte. Dar 
destul de aproape pentru a împiedica orice 
tulburare. Recunosc că-i un rol prost plătit. 

— S-ar părea totuşi că rolul nu-ţi displace şi că 
te descurci. Niciunul dintre tinerii aceştia n-a 
încercat să te înfrunte. 

Absent, Jared îi mângâie umerii. Amber se 
simţea bine alături de el şi în siguranţă. Era o 
stare, dacă nu confuză, tulburătoare în mod sigur. 

— Asta din cauza aerului meu autoritar. Nici la 
colegiu n-am avut probleme cu supravegherea 

celor din anul I. Mă considerau drept un 
reprezentant al Inchiziției, ce nu tolera distracţia, 
amuzamentul şi petrecerile. 

— Dar nu erai decât cu doi sau trei ani mai mare 
decât ei! Erai doar tânăr, râse ea. 

— Nu m-am simţit niciodată tânăr, negă el, cu 
un aer nehotărât, ce-l îngheţă. Am fost mai tot 
timpul obsedat de a-mi face datoria şi preocupat 
de a atinge standardele perfecțiunii. 

O clipă, inima ei încetă să mai bată. Porni apoi 
în galop. Descrierea lui ca adolescent îi aminti de 
propria ei adolescenţă lipsită de spontaneitatea şi 
bucuria tinereţii. Fusese doar conştiincioasă şi 
aplecată spre învăţătură. 

— Sunt convinsă că tu nu-ţi poţi imagina aşa 
ceva. Tu trebuie să fi fost ca Sharon: drăguță, 
populară, dornică de a merge şi de a da petreceri. 

Dacă l-ar fi contrazis, el ar fi bănuit-o că 
încearcă să stabilească o altă punte între ei, pe 
lângă intimitatea senzuală prin care tocmai 
trecuseră şi poate vor mai trece. Ori toate acestea 
ar putea constitui un atu pentru el, iar el nu era 
decât acela care plănuise să se folosească de ea 
pentru a atinge o poziţie cât mai înaltă în ierarhie 
băncii Aames! 

I se desprinse din braţe. O clipă doar, uitase de 
ambițiile lui şi de planul ca banca lui să fie 
preluată de către ai ei. Un moment de neatentie, 
periculos, pentru ea. Era doar fiica unei familii ce 
deţinea puterea într-o bancă, putere ce putea să-l 
ridice sau să-l distrugă. Nu trebuia să mai piardă 
din vedere acest lucru. 

— Vino înapoi, Amber! 

Jared se întinse şi o prinse de cot. O trase cu 
hotărâre spre el. 

— Dă-mi drumul! 

— Nu! 

Fusese un răspuns categoric, exprimat doar 
printr-un singur cuvânt. Furia lui Amber crescu. 
Îşi propti palmele de pulpele lui pentru a se putea 
sustrage mai uşor. Zadarnic însă. 

— Trebuie să-mi dai drumul. 

De ce? se întrebă şi ea încurcată. 

— Nu crezi că mi-am primit deja pedeapsa 
pentru purtarea din noaptea trecută? Recunosc că 
nu m-am comportat ca un gentleman, dar eram 
furios că n-ai vrut să vii cu mine. Sunt de acord cu 
tine. Dar astă-seară mi-am propus să fiu altfel. 

Îl privi. Deci, el credea că e pedepsit pentru 
seara trecută. Nu-şi imagina că ea îi cunoştea 
planul abject. Atâta timp cât el nu ştia acest lucru, 
ea avea un avantaj asupra lui. 

— Deci, crezi că delicioasa cină pe care ţi-am 
oferit-o n-a fost decât o pedeapsă? îl privi ea 
ironic. Şi nu te bucuri nici de compania lui Sharon 
şi a prietenilor ei? Vocea i se înăspri, iar ochii 
întunecaţi nu prevesteau decât furtună. Mă întreb 
de ce nu te-ai înfuriat iarăşi şi nu ai plecat? De ce 
acum toate acestea ţi se par fireşti? 

Da, chiar aşa era, îşi mai spuse ea. Niciuna 
dintre cunoştinţele ei n-ar fi acceptat ca o întâlnire 
să decurgă astfel. 

— Fiindcă ţi-am văzut expresia în momentul 
când a sunat la uşă. Ţi-a displăcut tot atât de mult 

cât mi-a displăcut şi mie. Orice ai pus la cale 
pentru seara aceasta, în braţele mele ai uitat cu 
desăvârşire. Pasiunea noastră e reală şi niciunul 
din noi n-o poate evita uşor, îi explică el, ţinând-o 
de bărbie şi obligând-o astfel să-l privească în 
ochi. 

li zâmbi. Dumnezeule! Când îi zâmbea astfel sau 
când o privea cu acea intensitate... Amber îşi simţi 
inima zbătându-i-se. Cu câtă uşurinţă o putea face 
să uite că el nu era decât un actor! Cât de mult 
trebuia să-şi dorească acea poziţie în cadrul băncii 
Aames, dacă putea să-i ierte răzbunarea cu atâta 
uşurinţă. 

— De aceea nu mă deranjează petrecerea 
nepoatei tale. Cel puţin, suntem împreună, chiar 
dacă nu suntem singuri. 

Bucuria şi afirmaţia lui păreau reale. Spre 
dezgustul ei, Amber realiză că îşi dorea chiar ca 
toate cele spuse de el să fie adevărate. 

— Şi bănuiesc că fiecare minut petrecut în 
compania mea este profitabil, nu? 

— Profitabil? o privi el gânditor. Un cuvânt 
interesant! 

— Când vorbesc cu un bancher, mă străduiesc 
să folosesc un lexic adecvat, îi răspunse ea, 
gândindu-se cum ar fi dacă el ar fi cinstit faţă de 
ea şi i-ar spune că e Jared Hamilton Stone, 
preşedintele băncii Hamilton. Cum ar fi dacă 
relaţia lor s-ar baza pe onestitate... Speranţa licări 
doar o clipă în sufletul ei. 

— N-ai vrea să uităm un moment de bancă şi 
bancheri? îi propuse el, ştiind că niciunul din 

aceste două subiecte nu-i erau pe plac. Şi mai ştia 
că, dacă s-ar întâmpla ca ea să afle că el este 
preşedintele unei bănci, ea va refuza să se mai 
întâlnească cu el. Ea nu bănuia că dacă planul 
tatălui şi fraţilor ei se va realiza, el nu va mai fi 
preşedinte de bancă. Culmea, dar ideea îl încânta. 
Fiindcă dacă banca Hamilton îşi va pierde 
autonomia, el va fi liber. Eliberat de bancă, fără 
obligaţi faţă de unchiul său, liber să-şi trăiască 
viaţa aşa cum dorise de copil, încă de la vârsta de 
opt ani. 

— Un bancher care să uite de problemele lui? 
Avea deci de gând să continue şarada? medită ea. 
Oricum nu-i mai păsa, fiindcă nu dorea să mai aibă 
de-a face cu el. Ştii, e ca şi când peştele ar încerca 
să uite să mai înoate. 

Jared, văzând cum trăsăturile i se înăspresc şi 
presupunând că dispoziţia ei se schimbase fiindcă 
se gândise iarăşi la el în postură de bancher, se 
gândi să schimbe subiectul. Ştia prea bine părerea 
ei despre bancheri: politicoşi şi încăpăţânaţi. 

— i-am văzut biblioteca din dormitor. Toate 
cărţile acelea sunt ale tale? 

— Ce-ai căutat în dormitorul meu? N-ai niciun 
drept să-ţi vâri nasul peste tot! 

— Ai dreptate, dar n-am putut să rezist. M-au 
atras colecţiile istorice şi toate acele biografii. 
Chiar sunt ale tale? Le-ai şi citit? 

Amber se simţi jignită. Deci el nu-şi putea 
imagina că o blondă, îmbrăcată aşa cum era ea 
acum, ar mai putea fi interesată şi de altceva 
decât moda şi starurile cinematografice. 

— Tu chiar ai crezut că nu mă interesează decât 
revistele de doi bani? Da, am citit toate cărţile 
acelea, care-mi aparţin! La Radcliffe, ca materie 
secundară, am studiat istoria medievală. 

Oare tocmai îl anunţase că ea era singura 
supraviețuitoare de la Atlantida? O privea atât de 
mirat. Apoi îi zâmbi încântat, iar ochii îi străluceau 
de emoție. 

— Şi eu am studiat istoria medievală la Harvard, 
tot ca materie secundară. 

— Tu? De data aceasta ea fiind cea care îl privi 
uluită. 

— A trebuit să mă specializez în ştiinţele 
economice, dar istoria a fost materia care m-a 
fascinat dintotdeauna. 

— Şi pe mine. Era de datoria mea să mă 
specializez în domeniul economic, dar istoria am 
studiat-o cu plăcere. 

— Pasiunea mea a fost secolul al XIV-lea adăugă 
Jared cu entuziasm. 

— Şi a mea. Am citit A Distant Mirror! a 
Barbarei Tuchman de trei ori, rosti ea pe 
nerăsuflare. 

Şi de aici se lansară într-o discuţie înflăcărată 
despre sistemul feudal, Războiul de o sută de ani. 
Vorbiră chiar şi despre efectele ciumei negre 
asupra Angliei şi a Europei Centrale. Işi expuseră 
părerile şi le susţinură cu vervă şi inteligenţă. 

De la seminarele de istorie, Amber nu se mai 
bucurase de o astfel de conversaţie. Jared 
cunoştea secolul al XIV-lea la fel de bine ca şi ea, 

iar punctele lui de vedere îi stimulau ideile. 

Fură şocaţi când Sharon şi una dintre prietenele 
ei apărură în bucătărie, readucându-i brusc în 
secolul douăzeci. Amber se îndepărtă rapid de el, 
dar Jared, la fel de rapid, o prinse şi o readuse 
între genunchii lui. 

— Mătuşă Amber, murim de foame! 

— Şi de sete, adăugă prietena ei. 

— Parcă spuneai ceva de pizza şi apă minerală? 
zâmbi Sharon rugător spre Jared. Prin apropiere e 
un loc unde se poate face comanda. 

— Sunt complet dezorientat. Să te întorci atât 
de brusc din lumea cavalerilor şi a intrigilor de la 
curte la adolescenţii de azi şi la pizza! Dă-le ceea 
ce doresc şi să ne întoarcem la Richard al II-lea, 
Amber, îi şopti Jared. 

Deci şi el se implicase în această discuţie, aşa 
cum se implicase şi ea, constată cu bucurie 
Amber. 

— De ce nu faceţi voi comanda? le sugeră Amber 
celor două fete. 

Sharon părăsi bucătăria. Prietena ei o urmă. 

— E aproape de miezul nopţii, constată Amber. 
Vorbiseră ore întregi numai despre Evul Mediu. 
Cât de ciudat i se părea faptul că sub masca lui de 
bancher, Jared ascundea o mare pasiune pentru 
istorie, ca şi ea. Deci, dincolo de atracţia fizică, ei 
împărtăşeau o pasiune! 

— M-a încântat nespus discuţia asta, Amber. O 
întoarse spre el şi o privi. li simţi apăsarea 
puternică a coapselor şi îşi aminti că el, de fapt, 
reprezenta o prezenţă masculină ce o atrăgea. 

— Cunoşti atât de bine secolul al XIV-lea, şopti 
ea, conştientă că el nu simulase interesul faţă de 
istorie, doar ca s-o incite. Doar un îndrăgostit şi 
un pasionat de Evul Mediu putea să discute ore în 
şir cu atâta entuziasm despre atâtea detalii. 

— Şi tu îl cunoşti la fel de bine. 

Admiraţia lui sinceră îi făcu plăcere. Zâmbi unui 
gând ce tocmai îi trecuse prin minte. 

— Nu crezi c-ar fi posibil ca amândoi să mai fi 
trăit cândva, cam prin secolul al XIV-lea, undeva 
prin Europa? Ar fi un motiv prin care să ne putem 
explica fascinația faţă de această perioadă. Poate 
că... Dar tu nu crezi, desigur, în reîncarnare sau în 
paranormal, sau ceva de genul ăsta. Probabil că 
nici măcar nu te interesează lumea 
paranormalului. Un bancher convins, aşa ca tine, 
nu poate crede decât în memorie şi în poziţia pe 
care o ocupă în cadrul băncii, mai adăugă ea 
încruntându-se. lar fusese pe punctul de a uita 
acest aspect. Se desprinse iute din strânsoarea lui. 
Şi, înainte ca el s-o poată prinde, Sharon năvăli în 
bucătărie. 

— A sosit pizza, mătuşă Amber. A, a... ne trebuie 
nişte bani pentru a o plăti. 

— Eu cred că ai nevoie de o avere pentru a 
putea plăti cele cincisprezece bucăţi de pizza şi 
nenumăratele sticle de doi litri de apă minerală. 

Amber n-avea la ea bani cash pentru a onora 
nota. Jared, cu galanterie, se oferi să plătească. N- 
avea încotro, trebuia să accepte, fiindcă cel ce 
adusese comanda aştepta nerăbdător plata. 

— Îţi voi semna un cec chiar acum, i se adresă 

ea lui Jared. Se ridică să semneze cecul. 

— Nu trebuie să-mi semnezi niciun cec, Amber, 
refuză Jared luând o pizza şi oferindu-i şi ei o 
porţie. Doar eu am fost cel care te-a invitat la cină, 
nu? Ei bine, asta pare să fie o cină. 

— Trebuie să înţeleg că şi Sharon şi prietenii ei 
sunt tot invitaţii tăi la cină? îşi roti ea ochii în 
tavan. 

— Nu-ţi voi primi cecul, Amber! Nu vreau să iau 
bani de la tine, îi spuse el calm, dar hotărât. 

— lar am ajuns aici. Procedezi exact ca atunci 
când am fost la Bellisario! îi reproşă ea, înghițind 
o bucăţică de pizza. Să înţeleg - continuă ea - că 
un bărbat nu trebuie să ia bani de la o femeie sau 
că tu nu vrei să iei bani de la o Aames? 

De ce nu-mi spui că tu eşti preşedintele acelei 
bănci  nenorocite, Jared Hamilton Stone? îl 
apostrofă ea în gând. Mărturiseşte odată că 
unchiul tău e nebun, că tu nu faci altceva decât să 
te zbaţi să-ţi salvezi cariera. Aşteptă, dorind din 
tot sufletul ca el să-i spună adevărul. Spera ca el 
să-i spună că nu dorea să se folosească de ea. 
Numai aşa l-ar putea înţelege şi l-ar sprijini. 

— Ultimul tău nume n-are nicio legătură cu 
plata pizzei. Chiar dacă te-ai numi Amber Smith, 
eu tot n-aş primi bani de la tine, îi explică el calm. 

— Dacă aş fi Amber Smith, atunci tu nu ai fi aici, 
încercă ea să-şi ascundă dezamăgirea. Curând, 
aceasta se transformă în iritare. Şi decepţia nu se 
opri aici. 

— Cred că, după ce puştii îşi termină pizza, ar fi 
bine să-i trimitem acasă, îi sugeră Jared. 

Uşurinţa cu care el trecuse peste subiectul 
anterior o irită. Oare chiar atât de naivă o credea? 
Aşa se părea, fiindcă el, luând o altă porţie de 
pizza, încercă s-o ademenească într-o discuţie 
despre implicaţiile politice legate de moartea 
prinţului Negru. Dar nu reuşi. 

— Mă duc să-l rog pe Jimmy şi grupul său să mai 
cânte şi altceva. Şi Amber îşi petrecu o jumătate 
de oră alături de Jimmy şi orchestra lui, 
pretinzând că asculta extaziată cele trei melodii ce 
alcătuiau repertoriul lor, interpretate până în acel 
moment de cel puţin douăzeci şi cinci de ori. 

Sprijinit de perete, în fundul sufrageriei, cu 
braţele încrucişate la piept şi cu o uitătură cruntă, 
Jared n-o slăbea din ochi. Şi de câte ori îşi arunca 
privirea spre el, şi văzându-l astfel, Amber îl 
eticheta în gând cu emblema de supraveghetor 
„Agent al inchiziţiei”. 

Pe la ora unu din noapte, Jared îi anunţă că 
petrecerea s-a terminat şi că era vremea ca toată 
lumea să plece. Dar şi Sharon făcu un anunţ: 

— Eu i-am spus tatălui meu că în seara asta voi 
rămâne la tine, Amber. 

Amber se uită la Jared. Avea faţa tot atât de 
neagră precum cerul dinaintea furtunii. 

Dar nu numai Sharon plănuise să doarmă la 
Amber. Judecând după expresia lui Jared Hamilton 
Stone, se putea lesne înţelege că şi el plănuise 
acelaşi lucru. 

— Şi Katie, şi Jenny, şi Susan, şi Mary Jo şi-au 
anunţat părinţii că vor dormi aici, mai adăugă 
Sharon. Putem rămâne, nu? Oricum, e prea târziu 

ca să ne întoarcem în cartierul Aames şi niciuna 
dintre noi nu are maşină. 

— Vă duc eu! se oferi Jared, ţintuind-o cu 
privirea pe Amber. In ochii lui albaştri, Amber 
desluşi frustrare, pasiune dar şi speranţă. 

— Nu cred că este nevoie, Jared. Fetele pot 
rămâne aici, îi comunică Amber pe un ton vioi. De 
bucurie, fetele chicotiră. 

Se crease totuşi puţină confuzie pe tema 
aceasta. 

Jimmy şi grupul său îşi  scoseseră deja 
instrumentele afară şi-şi luară rămas-bun de la cei 
care mai rămăseseră. 

— Noapte bună, Jared, îi ură Amber, înconjurată 
de Sharon şi prietenele ei. A fost o seară 
amuzantă! Şi acum, fetelor, să mergem la 
bucătărie şi să coacem porumb. 

Când ieşiră de acolo, un sfert de oră mai târziu, 
Jared nu mai era. 


Capitolul 6 


Amber introduse cheia în broască. Suna 
telefonul. Intră.  Aprinse lumina şi ridică 
receptorul. 

— Toată ziua am încercat să dau de tine. 

Jared Stone, îşi spuse neliniştită Amber. Apoi 
domolită întrebă: 

— Cine-i? 

— Individul ce i-a condus acasă, noaptea 
trecută, pe Jimmy şi pe Jeff, împreună cu 
instrumentele şi staţiile de amplificare. 

— Zău? îl necăji ea, zâmbind. 

— Doar nu era să-i las, cu tot calabalâcul acela, 
în mijlocul drumului, la o oră atât de târzie din 
noapte, nu? 

— Ai fi putut, dar ca fost sa ei 
caracterizat printr-un acut simţ al datoriei... şi 
fiindcă eşti genul care întotdeauna face numai ce 
trebuie, se cuvenea să... 

— Nu fac întotdeauna ceea ce trebuie, Amber! 
leri-seară, de exemplu, ar fi trebuit să urc în 
maşină şi grupul acela năuc de fete şi să le duc 
acasă. Apoi ar fi trebuit să mă întorc şi să te iau 
direct în pat. 

Zâmbetul ei dispăru. 

— Nu, Jared, te rog! 

— Nu, ce? 

— Nu mai pomeni despre astfel de lucruri. 

— De ce? 

— Fiindcă n-am de gând să mă culc cu tine. 

Acelaşi lucru îi spusese şi lui Bryce după- 
amiază, când acesta, încă o dată, o rugase să joace 
rolul de intermediar între preşedintele băncii 
Hamilton şi banca Aames. 

— Ai vrea poate să discutăm despre ramificaţiile 
Acordului Britanic? 

Replica lui o luă pe nepregătite. Se aştepta ca 
discuţia să continue pe tema refuzului ei de a avea 
o relaţie cu el. 

— Eu... eu 

— Ce-ai zice dacă am lua masa împreună mâine? 

— La prânz voi mânca cu sora mea, iar seara mă 
voi pregăti pentru vacanţă. 

— Atunci, cina? 

În ciuda faptului că toată după-amiaza nu făcuse 
altceva decât să-şi convingă familia că pe ea n-o 
interesa Jared Hamilton Stone - şi nici n-o va 
interesa vreodată - şi deşi era conştientă de faptul 
că individul o minţea şi se folosea de ea, fiindcă 
era fiica preşedintelui băncii Aames, ea, în sinea 
ei, acum, recunoştea că dorea să-l vadă şi să 
cineze cu el. Îşi reprimă oftatul. De ce vacanţa ei 
nu venea mai iute? Spera ca această călătorie să 
şteargă orice amintire legată de Jared Hamilton 
Stone. Totuşi dorea să-l vadă! Prânzul, într-o zi de 
luni, cu el, i se părea convenabil. 

— Da! Cu condiţia ca eu să-mi plătesc partea 
mea, îi răspunse ea hotărâtă. Dorea să-l 
întâlnească în condiţiile impuse de ea. Condiţiile 

. Da, şi tot eu vreau să aleg şi restaurantul, îi 
veni în minte. 

După câteva momente de tăcere, Jared răspunse 
domol: 

— Să înţeleg că acestea sunt toate condiţiile tale 
şi că, dacă nu le accept, nu vom lua masa 
împreună? 

— Exact. 

— N-am de ales. Trebuie să le accept, nu? 

Amber se încruntă. Era evident faptul că Jared 
nu-şi putea permite să refuze condiţiile impuse de 
fiica preşedintelui băncii Aames. 

— Rămâne pe mâine, la doisprezece şi un sfert, 
la restaurantul Cedrii Libanului al lui Samreny, îi 
indică ea numele unui restaurant din apropierea 
magazinului ei. Nu-l întrebă nici măcar din 

politeţe dacă distanţa, din Hamilton până în 
Cambridge, nu i se părea prea mare şi nici dacă îi 
convenea bucătăria libaneză. Nu-i lăsă răgazul 
nici unei obiecţii. Jared Hamilton n-avea decât să 
accepte ceea ce-i cerea ea. 

Închise telefonul printr-un „la revedere” tăios, 
promiţându-şi sieşi că a doua zi va fi ultima dată 
când îl va mai întâlni pe Jared Stone. Şi-şi mai 
propuse, ca tot mâine, fiindcă ştia că pe Jared 
Hamilton nu-l interesa decât viitoarea lui carieră, 
să nu aibă alt comportament decât acela, foarte 
oficial, obişnuit al oamenilor de afaceri. Să fie 
Amber de acum doi ani. 

Îl va uita apoi pe Jared Hamilton Stone pentru 
totdeauna şi se va bucura de prima ei vacanţă în 
care va pleca neînsoţită; romanticele Insule 
Caraibe. Şi dacă acolo va cunoaşte pe cineva, se 
va asigura mai întâi că bărbatul respectiv este 
interesat de ea ca femeie şi nu ca fiică a unui 
bancher. 


Amber, în micuța baie din spatele magazinului, 
încerca să înlăture machiajul aplicat cu multă grijă 
de dimineaţă. Tocmai atunci intră Ashlee. 

— Amber, mă duc să-l iau pe Christopher de la 
joacă. Îl duc acasă să-i dau să mănânce şi încerc 
apoi să-l culc. Pot să... Oh! 

— Ei da, asta-i chiar reacţia pe care doream s-o 
văd, îi spuse Amber, adunându-şi tot părul la spate 
şi încercând să-l prindă în două clame. 
Dumnezeule, de-aş fi avut părul mai lung l-aş fi 
strâns într-un coc cât se poate de sever. 

— Dar, de ce ţii neapărat să-ţi faci o asemenea 
coafură, Amber? Şi de unde ai luat şi haina asta? 

— De la doamna Champion. Este costumul pe 
care-l poartă la ceremonii funerare, rânji Amber. 
Recunosc însă că este mult prea larg pentru mine. 
Işi ridică imensa haină pentru a-i arăta cum 
reuşise, cu ajutorul unui ac de siguranţă enorm, 
să-şi potrivească fusta pe talie, unde îngrămădise 
o bluză neagră, de asemenea, foarte largă. 

— Nu-i decât cu vreo trei numere mai mare, 
rosti Ashlee tărăgănat. 

— Cămaşa am împrumutat-o de la Bryce. Tipică, 
rigidă, ideală şi în ton cu costumul. După cum 
vezi, am o ţinută impunătoare, nu? 

— Impunătoare? 

— Fiindcă voi lua masa cu Jared Stone. 

— Ca o negustoreasă? 

— Ca un bancher, o corectă Amber. Voi arăta 
exact ca acum doi ani, deşi părul nu mai este la fel 
de îngrozitor ca atunci. Dar, după cum vezi, am 
îndreptat acest neajuns, mi-am şters machiajul şi 
am îmbrăcat costumul doamnei Champion. 
Priveşte-mi pantofii, zise, arătându-i o pereche de 
pantofi negri, demodaţi, cu tocuri late şi joase. Am 
dat de oribilităţile astea, la care renunţasem, în 
spatele şifonierului. 

— Amber, de ce toate acestea? se cutremură 
Ashlee. 

— Fiindcă Jared Stone este bancherul prin 
excelenţă. Vreau să-i arăt întruchiparea ideală a 
tipului feminin de bancher. Să vedem dacă şi 
acum va mai simula că este atras de mine? Şi-i 

indică propria ei imagine, reflectată în oglindă. 

— Amber, Jared Stone nu se preface că este 
atras de tine, oftă Ashlee. 

— Ashlee, doresc să pun capăt jocului lui 
murdar! Văzându-mă astfel, aşa cum eram înainte, 
va fi obligat să-şi schimbe strategia. Sunt convinsă 
că după această întâlnire nu va mai încerca să 
comunice cu consiliul directorial al băncii Aames 
prin mine! 

— Vorbeşti despre tine, ca şi când n-ai fi fost 
decât o ciudăţenie, îi reproşă Ashlee intrigată. Şi o 
faci de parcă tu n-ai avea nicio legătură cu cea 
care ai fost acum doi ani. Draga mea, n-ai fost o 
fiinţă anormală. Şi chiar dacă te-ai schimbat foarte 
mult, să ştii că trecutul tău va fi întotdeauna o 
parte din tine! 

— Nu! îşi întări Amber răspunsul şi printr-o 
mişcare hotărâtă, negativă a capului. Mă simt 
total diferită de cea de atunci şi nu mai am nicio 
legătură cu ea, cu Amber de demult. Te înşeli, 
Ashlee, eram foarte ciudată, dar tu eşti prea 
drăguță ca să admiţi aşa ceva. 

— Şi-ţi imaginezi că văzându-te deghizată astfel, 
Jared Stone o va lua la goană? se îndoi Ashlee. 

— Crede-mă, Ash, dar ştiu ce efect aveam 
asupra oamenilor atunci când lucram la bancă. 

— S-ar părea că încerci imposibilul pentru a-l 
îndepărta. De ce nu-i spui mai bine că nu doreşti 
să-l vezi? 

— Fiindcă nu vrea să mă asculte. Nu vrea să 
renunţe atât de uşor. S-a implicat prea mult în 
cariera lui. Şi-i vine mult mai uşor, pentru 


108 


desăvârşirea scopului lui, să se folosească de 
mine, doar sunt o Aames! Cred... cred că trebuie 
să pun capăt acestei situaţii. 

— Deci ţi-ai propus să-i dejoci planurile, nu? 
zâmbi Ashlee. 

— Nu cred că voi pierde. Aminteşte-ţi că am fost 
împotriva acestui plan. Jared Stone va constata că 
îi va fi mult mai uşor să-l sune pe tata sau pe 
Bryce pentru a trata direct cu ei, fără să mă 
curteze pe mine, după ce mă va cunoaşte şi în 
ipostaza celei care am fost. În felul acesta, mâine 
voi putea pleca liniştită în vacanţă şi toată bătaia 
asta de cap va fi uitată. 

Ashlee nu-i răspunse. Privirea şi gândul ei 
rătăceau undeva în viitor. 

Amber o văzuse de multe ori privind astfel şi 
înţelese imediat că ea „avea ceva” ce numai 
Ashlee era în stare să perceapă. Amber credea cu 
adevărat în capacitatea de a prevede a surorii ei, 
chiar dacă acest dar al ei o înfiora. 

— Ashlee? Ridicând tonul: Ashlee, ce vezi? 
Spune-mi! 

— A... nimic, se dezmetici Ashlee, scuturându-şi 
capul. Vorbeam parcă de vacanţa ta... 

— Asta vedeai? Sper că eram eu, plimbându-mă, 
la apusul soarelui, cu un tip grozav şi bronzat, 
zâmbi Amber. A 

— De, ştii, individul nu era bronzat. Inţelegi? 

— Dar se poate bronza oricând, nu? Ne vedem 
mai târziu, Ashlee. Urează-mi să reuşesc să-l 
sperii definitiv pe Jared Hamilton Stone, încheie 
Amber, îmbrăţişându-şi sora înainte de plecare. 

Când sosi Amber, Jared ocupase deja un separeu 
la restaurantul lui Samreny. Il identifică imediat, 
înainte chiar ca el s-o observe. Văzându-l însă, 
tresări. Incercă să-şi domolească bătăile inimii. Nu 
trebuia să fie slabă. Doar era în pielea lui Amber 
cea veche, îşi reaminti ea cu încăpățânare. Acea 
Amber care se comporta ca un robot, n-avea 
emoţii, era echilibrată şi respingătoare. 

— Bună, Jared! îl salută ea, când ajunse în 
dreptul lui. Masxilarele îi erau atât de încordate, 
încât o ardeau. 

— Amber? 

— Nu te deranja! îi spuse ea pe un ton rece, 
când acesta încercă să se ridice şi s-o întâmpine. 
Ai făcut comanda? îl întrebă ea, aşezându-se pe 
locul liber din faţa lui. 

— N-am făcut-o? Te-am aşteptat. Se aşeză. Dar 
tu eşti plină de surprize! îşi exprimă el mirarea, 
privind-o stăruitor. 

Tentaţia de a fi ea însăşi deveni tot mai 
puternică, dar Amber cea veche nu flirta. Aşa că 
se abţinu. Mai mult, îl privi sever şi cu reproş. 

— Te-am văzut în ipostaza femeii ce se ocupă de 
artă şi afaceri legate de ea, te-am văzut acţionând 
şi ca o fiinţă frivolă. Acum ce rol ţi-ai propus să 
joci, Amber? 

Zărindu-i licărul din ochi, Amber se nelinişti. Îi 
venea greu să nu-i împărtăşească umorul. Era 
îndemnată să se lase în seama bucuriei transmisă 
de acei ochi vii şi să râdă împreună cu el de gluma 
aceasta. Unde-i era oare legendara rezervă de 

care se folosea când avea nevoie? 

— Râzi de mine? se folosi ea de tonul aspru cu 
care reuşea să pună oamenii la punct cu ani în 
urmă. 

— Împărtăşesc doar gluma ta, Amber, îi 
răspunse el, luându-i mâinile într-ale lui. Bănuiesc 
că trebuie să ghicesc cine eşti astăzi, nu? Să 
vedem, deci. E doar un refugiu, nu? 

— Sunt bancher! îl repezi ea, trăgându-şi 
mâinile mânioasă. 

Jared izbucni într-o cascadă de râs ce atrase 
atenţia câtorva meseni asupra lor. Neliniştită şi 
foindu-se pe scaun, Amber îşi imagină că toată 
lumea de acolo îşi punea aceeaşi întrebare: de ce 
un bărbat atât de chipeş şi bine îmbrăcat, aşa cum 
se prezenta Jared Stone, împărțea un separeu cu o 
astfel de caricatură? 

— Bancher, zici? Dar, Amber, trăiesc printre 
bănci şi printre oameni de afaceri încă din anul III 
de facultate. Şi crede-mă, n-am văzut încă un 
bancher care să arate aşa cum eşti tu acum, 
chicoti încă Jared. 

— Te cred. Dar tu nu ai avut de-a face cu cei de 
la banca Aames, îi replică ea cu răceală. Până 
acum doi ani şi jumătate am lucrat pentru această 
bancă. Arătăm exact cum mă vezi acum. 

— Ai lucrat la bancă? se zgâi Jared la ea. Dar 
magazinul... 

— Magazinul l-am deschis împreună cu sora 
mea de-abia de doi ani. Până atunci, n-am făcut 
altceva decât să mă pregătesc pentru o carieră 
legată de bancă. M-am implicat într-atât, încât mi- 

am însuşit perfect comportamentul cerut de o 
astfel de meserie, am trăit, am respirat... şi m-am 
îmbrăcat, conform regulamentului impus de cei de 
la bancă. 

— Şi de ce ai părăsit-o? 

— Fiindcă mă simţeam mizerabil! izbucni ea, dar 
se dojeni însă imediat. Amber de odinioară nu-şi 
exprima niciodată sentimentele. Incercă să se 
adune. Cred că voi comanda kebab. lar subiectul 
va fi continuat după aceea, schimbă ea brusc 
vorba. 

— Care anume? S-ar părea că am început să 
discutăm despre mai multe lucruri. 

— Chiar trebuie să fii atât de superficial, 
domnule Stone? i-o tāie Amber, privindu-l cu 
multă asprime. 

— Dumnezeule! Să nu-mi spui că într-a VII-a ai 
avut-o profesoară pe miss McCracken? Ai imitat-o 
perfect. Dacă ai avea şi părul alb, atunci 
asemănarea ar fi totală. 

Spre spaima ei, Amber chicoti. Şi nici asta n-o 
făcuse pe când era la bancă. Încercă să-şi îndrepte 
greşeala. 

— Domnule Stone. 

— Da, domnişoară Aames? Pe sub masă, cu 
multă prudenţă, Jared îşi apropie picioarele de ale 
ei, prinzându-i-le între genunchi. 

— Ce faci? 

— Exact ceea ce fac! 

— Jared? Dar tu eşti orb? Nu vezi cum arăt? 
Fără pudră şi cu coafura asta demodată, nu se 
poate să... nu se poate să vrei... să... 

— Să fac dragoste cu tine? o completă el. Ei 
bine, află că vreau! Strânsoarea picioarelor se 
înteţi. Amber simţi cum căldura şi forţa lor o 
copleşesc. 

— Mă fascinezi şi mă exciţi aşa cum nicio altă 
femeie n-a făcut-o până acum. Te doresc şi ca 
artistă, şi ca pe o fată cu sex-appel, ei bine, şi ca... 
femeie-bancher... Le doresc pe toate acestea, 
Amber, în toate ipostazele eşti tu. 

Ajutor! implora vechea Amber. Privindu-l apoi 
pe sub gene şi încercând zadarnic să revină la 
starea pe care şi-o propusese înainte de a se 
întâlni cu el, răspunse: 

— Oare cum de-am ajuns să fim atât de gravi? 
Cred că ar fi mai bine să comandăm sau... 
Aminteşte-ţi, te rog, că astăzi sunt bancher! 

Jared îi prinse mâna stângă şi i-o sărută. 

— Sunt cât se poate de serios. 

— Da? Chiar şi în pat? 

În ciuda ei, fără să ştie cum, redevenise Amber 
cea pasionată, plină de farmec şi pusă pe flirt. I se 
schimbase chiar şi vocea, căpătase acele nuanţe 
joase şi plăcute. 

— Hai la mine şi ai să afli. 

Dorinţa reprimată până acum, dar exprimată 
făţiş de ochii lui, nu-i scăpase lui Amber. Ea însăşi 
îl dorea. Răspunse privirii lui şi, pe sub masă, 
picioarele ei, instantaneu, se lipiră de ale lui. 

— S-ar putea să vin. 

— Pot lua comanda? întrebă politicos chelnerul 
care tocmai se apropiase de masa lor. 

— Da, răspunse Amber cu răceală, retrăgându-şi 

mâna dintr-a lui Jared. 

Jared fu luat pe nepregătite. Totuşi, trebuia să 
comande ceva. 

— Eu... eu doresc acelaşi lucru. 

N-are importanţă ce, îşi spuse el în gând. 
Urmărise cu atâta înfrigurare buzele ei pentru a 
înţelege răspunsul; Privi neliniştit la chelnerul ce 
părea să zăbovească prea mult. Se încruntă, 
dorind ca acesta să se îndepărteze cât mai repede. 

Când, în sfârşit, chelnerul plecă, Jared îi prinse 
din nou mâna. 

— Spune-mi, vrei? 

— Ce anume? îl întrebă Amber, privindu-şi 
degetele subţiri pierdute într-ale lui. Cu degetul 
mare, el îi mângâia încheietura, acolo unde pulsul 
îi bătea puternic. Era conştientă că şi el simţea 
acelaşi lucru. 

— Vino la mine după-masă, rosti el învăluind-o în 
flacăra albastră a privirii, flacără ce, la fiecare 
mângâiere a degetului lui, părea să-i cuprindă 
întregul trup. 

Dorea atât de mult să meargă cu el, încât 
dorinţa însăşi o durea. Avea oare destul curaj? Îşi 
simţi gura uscată. 

— Magazinul... 

— Sora ta se poate descurca câteva ore şi 
singură, nu? 

— Câteva ore? 

— Până la închidere. Până mâine vei fi ocupată 
cu altceva, îi spuse el, zâmbindu-i seducător. 
Amber simţi cum îi fierbe sângele, arzându-i 
venele. 

Mâine! Dar mâine trebuie să plece în vacanţă! 
Încercă să înlăture răul ce-i acoperea luciditatea. 

— Mâine plec. Diseară trebuie să-mi fac bagajul. 

Reapariţia chelnerului o trezi complet. Işi aminti 
că plănuise ca prima ei legătură amoroasă să se 
producă alături de un străin foarte romantic, într- 
un paradis tropical, şi nu aici, cu un preşedinte de 
bancă ambițios. Oare ce-ar spune Bryce când ar 
auzi că ea şi-a petrecut toată ziua în pat, alături de 
Jared Hamilton Stone? Va fi cât se poate de 
încântat. Chiar o va felicita, fiindcă s-a alăturat 
cauzei lui. Doar această ipoteză şi a fost destul ca 
ea să-şi îndrepte ţinuta şi să redevină severa 
Amber de acum doi ani. 

Rămaseră tăcuţi atâta timp cât chelnerul le servi 
salata. Când acesta se îndepărtă, Amber, mâncând 
şi păstrându-şi aerul sever, se concentră doar 
asupra Sistemului federal de fonduri. Se abătuse 
de la planul ei doar temporar. Vechea ei 
personalitate se încăpăţână să restabilească 
echilibrul. 

Când serviră kebabul cu orez, ea nu vorbi decât 
despre fluctuațiile valutei, iar la desert se arăta 
interesată de cursul valutar. Nu existară atingeri 
pe sub masă sau pe deasupra ei, nici schimburi de 
priviri pătimaşe şi nici vreo altă aluzie de natură 
afectivă. Femeia-bancher n-avea sex sau umor. 
Era preocupată doar de afaceri. 

La desert, Amber comandă smochine cu miere, 
iar Jared doar o cafea. 

— Ştii că ai cele mai lungi şi mai dese gene pe 
care le-am văzut vreodată? îi declară el deodată, 

când ea se opri o clipă din lungul discurs citat din 
capitolul al XI-lea, referitor la legile bancare. Şi ai 
şi cei mai frumoşi ochi căprui din câţi am întâlnit? 
Profunzimea şi modul lor de a comunica mă 
fascinează! 

Amber îl privi şi lăsă linguriţa pe masă. Privirea 
lui o făcea să se simtă din nou slabă. Citea acolo 
aceeaşi dorinţa pe care o mai desluşise şi sâmbătă 
noaptea, când o ţinuse în braţe. 

Dar atunci era îmbrăcată într-o rochie decoltată, 
foarte sexy. Îl ademenise şi flirtase cu el. Era 
firesc ca el să se simtă atras de ea. Doar asta-şi 
propusese şi ea. Acum însă nu-i înţelegea dorinţa, 
fiindcă aşa cum se prezenta ea în acest moment, 
fără pic de umor, îmbrăcată în acest costum 
negru, fără nicio formă, nu putea atrage un 
bărbat. Dimpotrivă, ar fi trebuit să-l pună pe fugă. 

— Ai terminat de mâncat? o întrebă Jared blând, 
susţinându-i privirea. 

Ea încercă să se menţină în acea stare de 
automatism, ce caracteriza o personalitate 
preocupatā doar de problemele financiare. 
Gândeşte-te la amenzi sau la modul cum se fac 
economiile şi împrumuturile! îşi ordonă ea. 

Dar Jared îi luă linguriţa şi i-o duse la gură. 
Amber îl privi confuză. 

— Deschide gura, Amber! 

Amber simţi că pierde teren. Nu-şi putu 
desprinde privirea dintr-a lui. Deschise gura. Nu 
fusese niciodată atât de dominată. Tăcerea şi 
limbajul ochilor au înlocuit cuvintele, creând o 
atmosferă erotică în care ei se lăsară în voie tot 

timpul cât dură acest desert, servit de Jared cu 
linguriţa. 

— Mergem? rosti Jared când şi ultimul dumicat 
fu înghiţit. Amber încuviinţă doar printr-o mişcare 
a capului. Se simţea ciudat de ameţită. Ţinând-o 
pe după umeri, Jared o conduse spre uşă. In mers, 
degetele lui îi mângâiară pielea sensibilă dintre 
ceafă şi gât. Amber îşi continuă greu drumul. Ar fi 
vrut să închidă ochii şi să se topească în braţele 
lui. Era prea năucită ca să-şi dea seama că el 
plătise masa şi că acum nu se îndreptau spre 
magazinul de suveniruri. 

— Am ajuns, iubito, îi spuse el când se aflară în 
dreptul propriei lui maşini, un Buick mare, de 
culoare gri. Îi deschise portiera. Înainte însă de a 
o invita să urce, îi luă mâna şi i-o sărută. 

Ea privi mai întâi la maşină, apoi la el. O mai 
ţinea încă de mână, ca şi cum s-ar fi temut parcă 
să nu fugă. Îşi plecă privirea. Zăbovi o clipă pe 
pantofii negri şi butucănoşi, apoi pe ciorapii groşi. 
Se trezi din transă. 

— Pot să merg, spuse ea cu vocea voalată. 

— Da, dar nu tot drumul spre Hamilton, îi zâmbi 
ei. 

— Jared, eu... eu nu pot să merg acolo, îngăimă 
ea, încă sedusă de tandreţea din vocea lui. 

— Ba poţi, Amber, îi zâmbi el şi-i cuprinse talia. 
Ea îi simţi degetele trecând peste imensul ac de 
siguranţă, ce-i susţinea fusta enormă. Se opriră o 
clipă, apoi degetele lui îşi continuară mângâierea. 
__— Ce s-ar întâmpla dacă aş deschide acest ac? 
Îţi va cădea fusta? o necăji el. 

Amber îşi privi chipul reflectat în geamul 
maşinii. Smucindu-se de lângă el, rosti: 

— Da, probabil că va cădea. 

— Minunat, murmură el cu ochi scânteietori. 

— Nu mi se pare. Dimpotrivă, este îngrozitor. 
Iar eu arăt groaznic, Jared. In ultimele patruzeci şi 
cinci de minute n-am făcut altceva decât să 
reflectez la varianta orală a radioului, rubrica 
financiară din jurnalul Wall Street. 

Jared părea însă să nu se sinchisească de toate 
acestea. El continua s-o privească cu aceeaşi 
intensitate albastră. 

— Vino cu mine, Amber! 

— Dar nu mă poţi dori când arăt aşa cum arăt 
acum. 

— Eşti  adorabilă. Tu, întotdeauna vei fi 
adorabilă, Amber. 

O găsea deci adorabilă? Nici patetică, pici 
plictisitoare. Emoţia îi umplu ochii de lacrimi. 
Vechea Amber reuşise să-l atragă! El o dorea 
acum pe acea creatură mereu încordată, instabilă 
şi insensibilă, de care toată lumea fugea. 

Un balsam parcă îi mângâia rănile adânci, 
ascunse atâţia ani. Întrebându-se dacă nu cumva 
visează, cu multă greutate şi pe un ton ce 
pretindea un răspuns, contrar celor afirmate de 
ea, rosti: 

— Jared, am tot încercat în timpul mesei să fiu 
cât mai stupidă şi plictisitoare... 

— Stupidă. Recunosc că din când în când păreai 
cam nebună, dar stupidă şi plictisitoare nu vei 
putea fi niciodată. 

Acea stare plăcută şi magică încă o mai 
stăpânea. El n-o găsea nici stupidă, nici 
plictisitoare, nici neatrăgătoare. Iar felul cum o 
privea... era identic cu felul în care Locke se uita 
la Ashlee! Fascinaţie, tandreţe şi dorinţă exprimau 
ochii lui Locke. 

— Dacă vrei să mai stăm de vorbă aici, atunci 
mă duc să mai pun nişte fise pentru a prelungi 
durata de parcare. Ce zici, mergem sau mai 
rămânem? 

Amber cea veche, atât de dornică de a avea un 
admirator, şi Amber de acum, cea în care se 
trezise sentimentul iubirii, dar care era total 
lipsită de experienţă, se uniră. 

— Mergem. 

Jared îi deschise portiera. Ea intră. Abia simţit, 
el o sărută. Cât timp durară manevrele necesare 
pornirii şi ieşirii din parcare, Amber trăi sub vraja 
acestui sărut. 

— Tot timpul cât a durat masa, am vrut să te 
întreb ceva, îi zise el, strecurându-şi cu abilitate 
maşina prin traficul cu atâtea opriri şi tot atâtea 
porniri din Cambridge. Şi anume, ce te-a 
determinat să-ţi alegi o carieră legată de domeniul 
bancar şi al finanţelor? Ştiu de ce ai părăsit-o, dar 
nu înţeleg de ce ţi-ai ales o profesiune pe care ai 
dispreţuit-o şi pe care o dispreţuieşti? 

Amber începu să se agite. Banca şi finanţele 
erau acum ultimele lucruri la care s-ar fi putut 
gândi. 

— Fiindcă sunt o Aames. Mi s-a părut că-i de 
datoria mea să cunosc toate problemele legate de 

lumea afacerilor. 

— Dar şi Ashlee era o Aames. Aş paria pe 
ultimul dolar că ea habar n-are ce înseamnă 
Sistemul federal de fonduri, ca să nu mai vorbim 
de faptul că ea n-are nici cea mai vagă idee de 
modul cum funcţionează acesta. 

— Ai dreptate. Şi chiar dacă cineva ar încerca 
să-i explice, ea nu i-ar acorda nicio atenţie. Este 
un subiect care o plictiseşte chiar mai mult decât 
pe mine. 

— Am constatat însă, atunci când vorbeşti 
despre finanţe, că nu plictiseala se reflectă în ochii 
tăi, ci ura şi durerea. 

Observaţia lui atinse o coardă sensibilă a 
sufletului ei. 

— Din cauza efortului prea mare. Toţi aceşti ani 
de muncă asiduă m-au marcat. 

— Te-au forţat şi ai tăi să te ocupi de bancă? 

— Nu, dimpotrivă. Părinţii chiar au încercat să 
mă ţină la distanţă de bancă. Şi tocmai acest lucru 
m-a îndârjit să fac tot ce îmi stă în putinţă ca să 
reuşesc. Zâmbind cu tristeţe, continuă: De când 
mă ştiu, n-am auzit altceva decât că banca există 
în sângele tuturor celor care se numesc Aames. 
Mi-am dorit atât de mult ca şi prin venele mele să 
curgă sângele lor, să fiu cu adevărat o Aames. 

— Şi nu doar o Aames adoptată, şopti el. 

Ea afirmă printr-o mişcare a capului. Privindu-şi 
mâinile adăugă: 

— Nu sunt o Aames prin sânge. Şi o carieră 
legată de bancă nu mi se potriveşte, nu este în 
sângele meu. Mă întreb însă ce anume o fi? 

Dorinţa de a deveni cu adevărat o Aames m-a 
obsedat într-atât, încât niciodată nu mi-am pus 
întrebarea cine sunt cu adevărat. De-abia acum o 
fac. 

— Ce ştii despre părinţii tăi adevăraţi? 

— Tot ceea ce ştiu este că mama noastră, a mea 
şi a lui Ashlee, care se numea Caroline Rose 
Sheppard, a renunţat la noi. Avea nouăsprezece 
ani când ne-a născut. Dar ea a fost aceea care ne-a 
dat numele. Pe mine m-a numit Amber Rose, iar 
pe Ashlee, Ashlee Rose. Despre tatăl nostru nu 
ştim decât că a fost înregistrat sub numele de John 
Doe. Şi mai ştiu că, foarte curând de la naştere, 
am fost adoptate de familii diferite. Nu ne-am 
întâlnit decât acum doi ani şi jumătate. 

— Păcat, mare păcat că aţi fost despărțite, rosti 
Jared cu amărăciune. Ce idee îngrozitoare să 
separi două gemene. 

— Şi noi credem acelaşi lucru. Mie... mie mi-a 
lipsit enorm de mult sora mea. Toţi anii aceia în 
care am fost atât de departe una de alta... Vocea i 
se curmă, iar privirea i se pierdu în gol. 

Jared se simţi copleşit de durerea, ei. Era prima 
oară când împărtăşea sentimentele altcuiva. Ar fi 
vrut, dacă ar fi putut, să îndrepte tot răul făcut. 
Dorea s-o liniştească şi să înlăture tristeţea din 
ochii ei mari şi căprui. Se întoarse spre ea şi-i luă 
mâna. 

— Vino lângă mine, Amber. 

Ea îl privi. Încet, se apropie de el. Jared o 
cuprinse pe după mijloc. 

— Crezi că vei putea conduce doar cu o mână? îi 

zâmbi ea cu îndoială, lucru ce aproape că-l duru. 

— Fii liniştită, pot, o asigură el pe un ton blând, 
inconştient de blând, aşa cum, de fapt, îi erau în 
acel moment toate sentimentele, blânde. 

O lipi de el. Fiinţa aceasta, atât de complexă, 
atinsese coarde pe care el nici nu şi le bănuia. E 
adevărat că o dorea fizic atât de aprig, încât el 
însuşi se miră, dar era conştient de faptul că 
această dorinţă era alimentată însă de sentimente 
mult mai profunde. 

Nu se mai simţi atât de neliniştit ca atunci, în 
prima zi când o condusese. Şi nici nu-şi mai făcea 
griji din pricina faptului că ea, o Aames, ar fi fost 
certată cu ceea ce se presupunea a fi moral. 
Problema tocmai fusese discutată. Nici nu va mai 
aduce vreodată vorba, despre bancă. Nici despre 
poziţia lui nu-i va vorbi. Nici măcar numele băncii 
Hamilton nu-l va pomeni. Nu, în relaţia lui cu 
Amber nu va mai exista niciun conflict de interese. 

— Te simţi bine? o întrebă el grijuliu, în timp ce 
apăsă pe frână, pentru o altă oprire indicată de 
culoarea roşie a semaforului. 

Amber se cuibări mai aproape de el şi-i zâmbi. 
Se simţea înţeleasă, protejată şi dorită. Şi mai 
fericită ca oricând. 


Capitolul 7 


Zugrăvit în nuanţe complementare de bej şi 
maro, apartamentul lui Jared, din Hamilton, unul 
obişnuit, părea destul de confortabil. Plafoniera, 
pe care erau pictate baloane în culori 

strălucitoare, îşi împrăştia nuanțele vii pe unul 
dintre pereţi. Tocmai spre acest joc de lumini privi 
Amber mai întâi. 

— Ai pus-o! exclamă ea surprinsă şi încântată. 

Jared ridică din umeri sfios. O aşezase acolo 
doar din impuls. Ori de câte ori privea spre 
peretele acela, se gândea la ea. Dar era conştient 
că cele două acţiuni nu-l caracterizau sau, cine 
ştie, poate că prin Amber ieşise la iveală o altă 
caracteristică a personalităţii lui de care habar 
avea.  Recunoscu însă că acest lucru nu-i 
displăcea. 

Amber cercetă sufrageria largă. Fu atrasă de o 
splendidă sculptură din lemn natural, nevopsit, ci 
doar lustruit. Reprezenta o rață din cele folosite 
ca momeală. Era atât de bine realizată, încât 
părea naturală. 

— Este foarte frumoasă! O ridică. De unde o ai? 

— Eu am făcut-o. 

— Tu? Hai, Jared, zău că nu te cred. 

— Eu am făcut-o, Amber, râse el. Vino să-ţi mai 
arăt! O luă de mână şi o conduse spre o cameră 
destinată acestui gen de muncă. Amber zări 
uneltele şi materialele. Pe rafturi se găseau multe 
alte sculpturi identice cu cea din sufragerie, ale 
căror culori variau în funcţie de nuanțele 
lemnului. Erau incredibil de bine executate; 
fiecare reprezenta o piesă de artă. Pe nişte etajere 
se aflau colivii de forme şi mărimi diferite, dar şi o 
mulţime de alte animale, tot migălite cu mâna, tot 
demne de a fi considerate mici capodopere. 

— Sunt minunate! rosti Amber pe nerăsuflate. 

Jared, tu ai talent. Tu... 

— E hobby-ul meu, o întrerupse el, simțindu-se 
stânjenit de laudele ei entuziaste. Cam nebunesc, 
nu? Un adult în toată firea ce-şi petrece puţinul lui 
timp liber cioplind. 

— Nebunesc? Cine a spus asta? 

El însă nu-i răspunse. Se pierduse undeva, în 
trecut. 

Trăsnitul de unchi-su trebuie să fie, ghici ea 
imediat. Reacţia bătrânului trebuie să fi fost 
identică cu cea a lui Bryce, când a auzit că ea va 
părăsi banca pentru pictură. Simţi că Jared avea 
nevoie de încurajare. 

— E nebunesc doar faptul că-ţi petreci cea mai 
mare parte a timpului într-o bancă stupidă, în loc 
să te ocupi doar de aşa ceva! Jared, piesele 
acestea sunt minunate! Oare, tu ştii cât de mulţi 
oameni iubesc astfel de lucruri? Câţi bani ar 
cheltui pentru ele? Văd că ai o colecţie de rațe 
cioplite, imensă. Mulţi amatori de astfel de 
sculpturi s-ar omori pentru a obţine o pisică, un 
leu. Par toate atât de vii, atât de... 

— Cred c-ar trebui să te angajez ca agent 
comercial, râse el dezaprobator. Nu le fac decât 
ca să mă amuz, Amber! Nu m-am gândit niciodată 
c-aş putea vinde ceva din ceea ce fac aici. 

— Bănuiesc că tot tu ţi-ai făcut şi rafturile, îl 
ignoră ea. Dar ce-i asta? Un tren? E destul de 
mare pentru ca un copil să se folosească de el în 
timpul jocului. A, uite şi locomotiva, chiar şi un 
vagon, a şi încă două maşini! Dacă eu şi Ashlee am 
avea câte ceva dintre ele în magazinul nostru, câte 

comenzi am obţine. 

— Ai cam luat-o razna, iubito, o întrerupse el. Să 
ştii însă că mă simt flatat. Dacă vrei, poţi lua 
trenul şi cele patru piese şi du-le lui Christopher. 
A, dar mai am şi un cal care se balansează! l-l 
dăruiesc. E singurul copil pe care-l cunosc. Mi-ar 
face plăcere să ştiu că toate acestea sunt ale lui, 
bineînţeles, numai dacă consideri că se va bucura. 

— Nu numai că se va bucura, dar le va iubi. 
Orice copil ar face la fel. Şi nu numai el. Chiar şi 
părinţii. Spune-mi, Jared, nu-i aşa că ceea ce faci 
tu este ceva mai mult decât un hobby? Cred că-ţi 
face multă plăcere să vezi cum din propria-ţi mână 
ies astfel de lucruri. Şi mai cred că genul acesta 
de muncă îţi place mai mult decât ceea ce faci la 
bancă, i se adresă ea, de data asta în gând. 

Uimită, înţelese că deja îl cunoştea foarte bine. 
Semănau în atâtea privinţe!  Realiză că 
temperamentele lor calde şi sensibile îi unea. 
Ridică o răţuşcă. 

— Pot s-o iau? 

— Poţi să iei tot ce-ţi place. Luând-o de mână şi 
privind-o în adâncurile ochilor, rosti: Să ieşim de 
aici! 

Instinctiv, ea înţelese că, în acel moment, Jared 
se simţea descoperit şi vulnerabil. Ştia cât de 
neplăcute erau astfel de sentimente pentru 
oameni ca ea şi Jared. 

— Plafoniera am văzut-o. Ce-ai făcut cu faţa de 
pernă pe care am desenat atâtea bomboane? îl 
necăji ea, încercând să-l readucă la o stare de 
spirit normală. 

— Vino în dormitor şi ai să afli, îi şopti el, 
cuprinzându-i talia şi întorcând-o cu faţa spre el. 

— Eşti prea direct. Nu-mi oferi mai întâi ceva de 
băut? Ori puţină muzică? Ori ceva de felul acesta? 
Ceva care să creeze o anumită atmosferă? rosti ea 
cu mâinile pe pieptul lui şi scrutându-i adâncimile- 
i albastre. 

— Crezi că mai avem nevoie de etape 
intermediare? Doar ştim amândoi cât de mult ne 
dorim! Hai să renunţăm la artificii de genul 
acesta, Amber. 

— Atunci, direct la fapte, nu? îi încolăci ea gâtul. 

— Eu... eu... Dar Jared nu-şi putea exprima 
gândurile în mod coerent. Sărutările lor, din 
uşoare, deveniseră tot mai lungi, tot mai adânci, 
tot mai sălbatice. 

Mâinile lui urcară de la şold spre talie. Se 
furişară pe sub haina prea largă şi scoaseră 
cămaşa de sub fusta la fel de largă. li mângâie 
apoi spatele gol. 

— Te doresc atât de mult, Amber. Nu mi-am 
pierdut niciodată capul în asemenea mod! 

— Adevărat? şopti ea. li făcuse cel mai frumos 
compliment. Nici ea nu-şi imaginase că era în 
stare să zăpăcească un bărbat într-atât, încât 
acesta să-şi piardă total controlul. 

— Adevărat, micuță vrăjitoare, îi şopti şi el. 

Amber simţi cum jacheta neagră a doamnei 
Champion îi alunecă pe lângă şolduri. Simţi şi cum 
degetele lui desfăceau acul enorm cu care-şi 
prinsese fusta în talie. Urmă aceeaşi alunecare pe 
lângă coapse. Fusta era acum la picioarele ei. O 

priviră amândoi râzând. 

— Aşa cum am presupus, n-a fost deloc greu, 
dimpotrivă, foarte comod, murmură Jared. 

— Da, îngrozitor, aşa cum am presupus eu, rosti 
Amber, eliberându-şi picioarele din pantofii negrii 
şi butucănoşi. Observă cum degetele lui se 
străduiau să descheie nasturii de la bluza pe care 
o împrumutase de la Bryce. 

— Jared, aş fi vrut să nu mă fi îmbrăcat astfel. 
Orice femeie ar trebui, mai ales când lucrul acesta 
i se întâmplă pentru prima oră, să fie îmbrăcată în 
mătase, să pară cât mai ademenitoare, adăugă ea, 
în timp ce el, cu multă grijă, îi trăgea de pe umeri 
enorma cămașă. 

— Mai bine că n-ai făcut-o. Mă simt de parcă aş 
despacheta o cutiuţă în care se află o surpriză. 
Înlătur fiecare înveliş şi, în sfârşit, ajung la ceea 
ce se găseşte sub ambalaj: surpriza însăşi, intimă 
şi frumoasă doar pentru bucuria ochilor mei. 

Încântată de analogia lui, Amber nu-şi mai făcu 
inimă rea, când Jared îi îndepărtă şi grosolanele 
jartiere ce-i susțineau ciorapii grosolani. 

Încurajată de admiraţia şi de căldura ochilor lui, 
i se păru firesc ca el s-o dezbrace, dar iuţeala cu 
oare Jared înlătură şi ultimele veşminte o convinse 
că n-o făcea pentru prima oară. Il privi. El era încă 
îmbrăcat şi acest lucru se întâmpla pentru că ea n- 
avea experienţă. 

— Atât de feminini şi atât de mătăsoşi! exclamă 
el, cuprinzându-i sânii în palme. Amber gemu. 

— Îmi place geamătul tău, Amber. Eşti făcută 
pentru dragoste, murmură el, mângâindu-i încă 

sânii, până ce aceştia deveniră încordaţi şi tari. 

O ridică şi, fără efort, străbătu holul ce ducea 
spre dormitorul, de asemenea zugrăvit în nuanţe 
de bej şi maro. Cu delicateţe o aşeză pe pătura 
groasă şi matlasată de pe pat. El se aşeză pe 
marginea patului. Îi dezmierda părul de culoarea 
mierii. Se încruntă însă când descoperi cele două 
ace de păr. Le înlătură. 

— Nu-mi vine să cred că eşti aici, Amber! Te 
doresc atât de mult! O sărută pătimaş. Strânsă 
lângă ea, Amber se lăsă cuprinsă de aceeaşi 
voluptate. Nu mai sărutase şi nici nu mai fusese 
sărutată cu atâta patimă. 

— Jared, oftă ea, mângâindu-i faţa. Totul este 
atât de nou şi de frumos! Totul... Se opri, copleşită 
de emoţii. Incercă să se adune şi să găsească 
cuvântul potrivit. 

— Da, iubito, ne vom simţi bine împreună. Vocea 
îi era caldă. Mâinile îi mângâiară abdomenul. 
Când pătrunseră sub chilotul alb, de bumbac, 
Amber gemu şi, instinctiv, îşi desfăcu picioarele. 

— Vreau să-ți dau tot ce doreşti, iubito, 
murmură el. Îl dau jos? Da, Amber? 

Un val de sânge fierbinte o inundă din cap până- 
n picioare. Tăcu. Mângâierile lui încetară. 

— Deschide ochii! o imploră el. Priveşte-mă 
„Amber. 

Îl privi. Ochii lui ardeau. Ştia că nu aştepta 
decât încuviințarea ei. Şi mai ştia că, în ciuda 
rugăminţii, el o domina. Acest lucru nu mai avea 
nicio importanţă. Importantă nu era decât 
pasiunea ce-l stăpânea deopotrivă. 

— Da, Jared, da, şopti ea. 

Rămase goală. Nu mai era nevoie ca el să-i 
spună cât era de frumoasă, feminină şi 
seducătoare. Ochii lui exprimau totul, iar 
încordarea zugrăvită pe chipul lui îi arătau cât de 
mult o dorea. 

Cu respiraţia întretăiată şi neîndemânatică, ea 
încercă să-i descheie cămaşa. Trecu o veşnicie - li 
se păru - până ce ea reuşi să-i desfacă primii trei 
nasturi. Amândoi erau încordaţi şi neliniştiţi. 

— Să te ajut, iubito! 

Se ridică şi se dezbrăcă singur. Aruncă hainele 
la întâmplare, pe podea. În câteva minute, trupul 
atletic, gol, apăru în toată splendoarea 
masculinităţii sale. 

De mirare, ochii lui Amber se măriră. Vedea 
întâia oară un bărbat gol. Gura i se uscă. Deci, 
Jared va fi primul ei iubit. Sorbi din privire pieptu-i 
musculos, acoperit de smocuri negre. Privirea-i 
cobori apoi pe abdomenul plat şi tare, apoi se opri 
asupra picioarelor conturate de muşchi ce se 
reliefau armonios, acoperite şi ele de un strat uşor 
de păr încâlcit. 

Se simţi fericită la gândul că Jared va fi primul 
ei iubit. Avu impresia că tot timpul din urmă nu-l 
aşteptase decât pe el. I se părea normal ca acum 
să fie aici. De-abia acum înţelese că nu se putea 
dărui unui oarecare, acolo, într-un „aşa-numit” 
paradis tropical. Totul nu fusese decât o fantezie 
de şcolăriţă, visul unei adolescente naive. 

Jared nu i se mai părea straniu. În anumite 
momente chiar, în timp ce el o mângâia cu 


129 


tandreţe, avusese impresia că ei mai fuseseră 
cândva împreună. Părea că-l cunoaşte 
dintotdeauna. 

Jared se lungi alături de ea. Parfumu-i masculin 
o invada. li mângâie, inconştient, umerii 
musculoşi, apoi degetele i se pierdură în părul 
aspru de pe piept. Jared se aplecă spre ea, 
inundând-o cu sărutări, în timp ce trupul, 
cutremurat de dorinţă, încet, se lipi de al ei. 
Amber îl îmbrăţişă, lăsându-se în voia pârjolului, 
dorind să stingă acea flacără ce o făcea să geamă, 
să se arcuiască şi să se agite în braţele lui. 

— Jared, te rog... 

Plăcerea provocată de mâna ce-o înnebunea în 
acel loc intim, plăcere ce se amplifica cu fiecare 
mângâiere, părea c-o va face să explodeze. 

— Acum, Amber? Nu mai am răbdare, iubito, 
simt că-mi pierd minţile, auzi ea parcă geamătul 
unui animal. 

— Şi eu, Jared. Acum, murmură ea, agăţându-se 
de el şi trăgându-l deasupra ei. Eu... n-am mai 
simţit aşa ceva până acum, Jared, eu... nu mi-am 
imaginat că va fi astfel nici măcar în vis... 

— Ştiu, iubito. Şi eu simt acelaşi lucru, îi 
răspunse el, sărutând-o sălbatic. N-am mai dorit 
pe nimeni, aşa cum te doresc acum pe tine. Tācu. 
Flacăra din privire i se domoli o clipă. Amber, 
spuse el deodată, te-ai asigurat să... sau să o fac 
eu? 

Naivitatea ei putea complica lucrurile, îşi zise 
ea. 

— A... nu, eu... cred că ar fi mai bine - roşie ca 

focul - a... cred că... sperând să nu se dea de gol, 
cred că ar fi mai bine să te ocupi tu de asta. 

Jared nu sesiză stânjeneala ei. Se îndepărtă 
câteva clipe. Când se întoarse o sărută şi-şi potrivi 
trupul între pulpele ei. 

— Cuprinde-mă, Amber, şopti el, copleşit de 
dorinţă. 

Cu câteva clipe mai înainte, Amber se bucurase 
şi se mândrise de statura şi forţa lui. Acum însă, 
aşa deodată, se simţi cumplit de intimidată. Părea 
slabă, mică şi fără putere. Inchise ochii crispată. O 
încordare  neaşteptată şi nejustificată puse 
stăpânire pe întregu-i trup. 

Jared  sesiză imediat schimbarea. Se opri, 
aşteptând ca ea să deschidă ochii. Când, în sfârşit, 
îi deschise, Jared, alături de ea, complet liniştit, 
dar neslăbind-o din ochi, o întrebă: 

— Ce s-a întâmplat, Amber? Am avut impresia că 
ai îngheţat şi... 

— 'Ţi-am spus doar că n-am mai simţit aşa ceva 
până acum, nu? încercă ea o explicaţie, schiţând 
un zâmbet. Mi-ai răspuns că nici tu n-ai mai dorit 
pe nimeni astfel. Inghiţi. Ştii, Jared, eu am vorbit 
la propriu şi nu la figurat. 

— Ce vrei tu să-mi spui acum, Amber? o privi el 
uluit. 

Amber încercă să-i evite privirea, dar el o prinse 
de bărbie şi o sili să-l privească în ochi. Muşcându- 
şi buzele, Amber încercă din nou o explicaţie la fel 
de indirectă. 

— De multe ori m-am găsit în situaţii dificile. 
Recunosc că aceasta de acum le întrece pe toate. 

Se simţi dintr-odată stupidă, fără experienţă şi 
îngrozitor de tânără. Crezuse că aceste vechi 
complexe dispăruseră. 

Îi trecu prin minte vacanţa pe care o plănuise, 
probabil că o legătură cu un oarecare, interesat 
doar de propria lui satisfacţie, care să nu-i pună 
atâtea întrebări şi căruia să nu-i pese de stările ei, 
dar mai ales, care să n-o ardă cu flacăra albastră a 
ochilor, probabil că ar fi tratat altfel această 
problemă. 

— Trebuie să vorbim acum? Nu vrei să 
continuăm ce am început şi să discutăm după 
aceea? îl întrebă ea. 

— Să continuăm? Crezi că sunt un animal? 
Tremuri ca o... 

— Virgină! îl completă ea sec. 

— Tu... Vrei să spui că n-ai fost niciodată cu un 
bărbat? 

— Nu, până acum. 

Părea atât de uluit, medită Amber, privindu-l, de 
parcă i-aş fi spus că sunt agent sovietic. Ori un 
extraterestru ce a venit să însămânţeze buruieni 
pe întreaga planetă. Dacă şi-ar fi continuat 
gândurile, cine ştie unde o mai purta imaginaţia. 
Avea abilitatea de a se detaşa de orice situaţie, de 
a se considera doar un personaj aparte, narator, al 
propriilor fantezii. Îşi stăpâni cu greu chicotitul. 

— Dar... Tulburat de toate ipostazele pe care ea 
i le prezentase fie la restaurant, fie în 
apartamentul ei când el o considerase foarte 
experimentată. Dar ce actriţă eşti! Scena şi 
ecranul chiar au avut ce pierde, Amber Aames! 

rosti el, în sfârşit, de-abia stăpânindu-şi râsul. 

— M-ai crezut o uşuratică? Multe fete de liceu 
şi-au pierdut virginitatea pe bancheta din spate a 
unei maşini. Am douăzeci şi şapte de ani, şi mă 
comport ca în era victoriană, adăugă ea, privindu-l 
posomorâtă. 

Lungit alături de ea, mângâindu-i trupul, Jared 
de-abia îşi stăpâni zâmbetul. Gemând şi 
ascunzându-şi faţa în pernă, Amber îi reproşă: 

— Râzi de mine. M-am făcut de râs, nu? 

— Nu, îi răspunse el continuând s-o mângâie. 

Rămaseră un timp tăcuţi. Amber cu faţa în 
pernă, apatică şi fără vlagă, Jared mângâindu-i 
umerii şi spatele. Incet, ea se întoarse pe o parte. 

— Tu ce crezi? 

Mângâierile încetară. O privi fără să-i răspundă. 
Amber înţelese că, oricare i-ar fi fost gândurile în 
acel moment, ea nu le va afla niciodată. 

— Cred că - spuse el după lungi momente de 
tăcere - ai făcut foarte bine că nu ţi-ai pierdut 
virginitatea pe bancheta din spate a unei maşini 
oarecare. 

— Eşti sigur? îl întrebă ea ironic, dar, în ciuda 
tonului, destul de serioasă. 

— Da, sunt foarte sigur. Mi-ai povestit că 
adolescenţa ţi-ai petrecut-o tot încercând să afli 
cine eşti şi ce eşti. Ce poţi şi ce nu poţi. Nu cred 
că ţi-ar fi fost prea uşor să ai o relaţie sexuală 
atunci. 

— Şi crezi că-mi va fi mai uşor acum? Acurateţea 
cu care el o judecase ca adolescentă o irita. 

— Mă bucur că m-ai aşteptat pe mine, îi şopti el 

tandru, grav şi senzual, neluând în seamă aluzia 
ei. Şi fiindcă el îi mângâia din nou sânii, cu aceeaşi 
tandreţe şi delicateţe, Amber, timidă, îl întrebă: 

— Şi acum că ştii că... mă mai doreşti? 

— Dacă te mai doresc? repetă el, înecându-se de 
râs. Dar, Amber, nu poţi fi chiar atât de inocentă? 
li luă mâna şi încercând să-i demonstreze cât de 
mult o dorea, i-o aduse spre locul intim al 
masculinităţii şi dorinţei lui. Pipăie şi ai să vezi cât 
de mult te doresc, câtă nevoie am de tine. 

Se simţi copleşită de forţa şi de dorinţa lui, mai 
ales acum, când ştia că ea însăşi este sursa şi 
cauza lor. De abia acum realiza de câtă putere 
dispunea. Şi pentru a-şi demonstra ei însăşi că are 
această putere, îl mângâie  provocându-l. 
Respirația întretăiată şi zvâcnirile trupului lui 
demonstrau tocmai efectul atingerii ei. 

Gemând, sărutând-o şi rostindu-i numele, Jared 
îi transmise şi ei tensiunea ce-i răvăşea întreaga 
fire. Şi în acest moment, ea nu se mai simţi nici 
slabă, nici neajutorată, ci un partener egal. Ea era 
femeie, el bărbat. Puteau să şi ia unul de la 
celălalt, dar, în aceeaşi măsură, puteau să şi dea. 

Cu mâini uşoare, Jared îi mângâie părul. O 
sărută. Tandreţea din privirea lui o făcu să se 
simtă cea mai frumoasă şi cea mai dorită femeie 
din lume. 

— Eşti pregătită să mă primeşti, iubito? 
murmură Jared. 

— Da, Jared, te doresc atât de mult! îi răspunse 
ea, conştientă că nu era decât a lui. 

— Şi nu-ţi mai este teamă? 

— Chiar trebuie să-mi aminteşti de asta? îl 
mustră ea, îmbrăţişându-l. El o sărută. 

— Am vrut să-ţi spun ceva dulce. 

— E ridicol, comentă ea. 

— Atunci, tu eşti dulce, murmură el. 

Îşi zâmbiră. 

— Atunci, tu eşti ridicol, şopti ea, încolăcindu-şi 
braţele în jurul gâtului lui. li privi şi râse. 

Jared realiză cât de mult o iubeşte. Nu fusese 
niciodată îndrăgostit. Nu pretinsese acest lucru şi 
nici nu-şi făcuse iluzii, doar ca să poată face 
dragoste. Ceea ce i se întâmpla acum era real. Era 
convins. 

— Ridicol? simulă el jignirea, ţintuind-o de 
saltea şi încercând să-şi ascundă râsul. Nu mai 
necăjise până acum o femeie în pat. Şi nici nu mai 
râsese de ea. Până astăzi. Acum, cu Amber. Să ştii, 
fetiţo, că mai ai multe de învăţat, în legătură cu 
ceea ce se spune în pat. 

— Dar pot să spun că iubitul meu are cei mai 
frumoşi ochi albaştri? Şi cel mai fantastic trup? Şi 
că eşti cel mai înţelegător bărbat? 

— Da, îi răspunse Jared grav, scrutându-i 
adâncimile ochilor. Poţi să spui toate acestea ori 
de câte ori vrei tu, Amber, iubita mea. 

Şi n-o mai slăbi din ochi, şoptindu-i tot felul de 
cuvinte de dragoste, liniştitoare, provocatoare, 
pentru a o relaxa şi pregăti. Amber se lipi de el, 
tremurând. 

— Eşti a mea, Amber, murmură el. 

Un instinct primitiv de posesiune, de care habar 
nu avusese, îi dicta parcă nevoia de a o lega 

pentru totdeauna de el. 

— Eşti toată a mea, Amber! Spune-mi că şi tu 
mă doreşti, iubito. 

— Te doresc, Jared, şi tu ştii cât de mult! 

— Da, ştiu, fiindcă şi eu simt acelaşi lucru. 

Se lăsă în voia sărutărilor lui şi a pasiunii ce se 
trezea acum în ea. li trecu prin gând faptul că 
doar el, Jared, era cheia care declanşase această 
patimă în ea. Apoi nu mai putu gândi. Cele două 
flăcări se uniră întruna, dând naştere unui foc 
pârjolitor, de o intensitate atât de puternică, încât 
Amber avu senzaţia că este aruncată din ce în ce 
mai sus, spre cu totul alte dimensiuni. Ţipă când, 
eliberată atinse culmea extazului. 

Zăcea în braţele lui, cu capul pe unul din umeri. 
Jared o mângâia domol şi liniştitor. Încet, Amber 
se trezi la realitate. 

Îşi ridică puţin capul şi-l privi. O privi şi el. 
Amber simţi cum roşeşte. Jared o sărută pe 
tâmplă. 

— Cum te simţi? 

— Minunat, oftă ea. 

— Şi eu la fel, îi zâmbi el. 

— Întotdeauna se întâmplă astfel? îl întrebă ea, 
mângâindu-i uşor fiecare trăsătură a chipului. 

— Nu chiar. Nu întotdeauna. Există un act 
identic, dar înşelător, atunci când faci doar sex, 
nu-i însă acelaşi lucru. Noi am făcut doar 
dragoste, Amber, noi ne-am iubit! 

— Prima oară în viaţa mea! Oftă de mulţumire. 

Se simţea senină şi plină de încredere. Toate 
fragmentele din care era constituită 

personalitatea ei se adunaseră într-una singură, 
Amber de acum, ce se simţea atât de minunat. 

— Şi pentru mine, iubito, a fost tot ca prima 
oară. 

— Îmi spui un lucru atât de drăguţ, Jared. 

— Este adevărat, îi confirmă el, privind-o 
drăgăstos. Să ştii că este o mare diferenţă între a 
face doar sex şi a iubi. Nu mi-am dat seama de 
acest lucru până acum. 

Oare era prea devreme să-i spună c-o iubeşte? 
Se blestema în gând pentru felul lui de a analiza 
mai întâi totul. Nu putea fi spontan. Precauţia era 
una dintre caracteristicile firii lui. N-o putea 
îndepărta atât de repede. Ce mult ar fi vrut să 
poată! Prima lui declaraţie de dragoste ar fi 
trebuit să fie spontană. El însă, în gardă, se 
întreba dacă era sau nu momentul s-o facă. 

— A... te-ai culcat cu multe femei? încercă 
Amber să afle, jucându-se cu părul întunecat ce-i 
acoperea pieptul. 

— E ultimul lucru despre care aş putea vorbi 
acum, Amber. 

— Aha, deci e adevărat! concluzionă ea, 
întinzându-se spre el şi ciupindu-l de nas. 

— Au! O prinse de mână. Amber, pentru 
Dumnezeu, sunt doar bancher, nu armăsar! 

— Eşti artist! îl corectă ea, eliberându-şi mâna. 
Prinzându-l de ambele încheieturi, adăugă: Eu 
cred că eşti un armăsar. 

Jared se încruntă. Nu era corect. Ei îi ardea de 
joacă, iar el dorea să fie serios. El ar fi vrut să-i 
vorbească despre iubire şi angajament, iar ea avea 

chef să vorbească despre sex. 

O întoarse pe spate şi-i prinse încheieturile 
mâinilor, blocându-le deasupra capului. 

— Tu mă înnebuneşti, Amber! 

— Dar te şi încânt. Da, Jared Hamilton Stone, te 
încânt. 

— Da, Amber Rose Aames, mă  încânţi, 
recunoscu el, cuprins de acelaşi dor ca şi ea, şi 
neremarcând aluzia ei la „Hamilton”. Mă încânţi 
până la nebunie. 

Se aruncă asupra ei ca un primitiv. O făcu să-l 
dorească cu o intensitate pasionată şi 
inconştientă. Satisfăcută, de ambele părţi, fu 
dominatoare şi devastatoare. 

Amurgul îi prinse în acea stare de oboseala 
tăcută şi plăcută, pe care nu ţi-o dădea decât 
satisfacția totală. Amber încercă cu multă 
greutate să-şi ţină ochii deschişi. Renunţă. Vru să-i 
spună „te iubesc”, dar era prea vlăguită pentru a 
le mai rosti. Era atât de somnoroasă, încât nici 
şoaptele lui, când aplecat deasupra ei, sărutându-i 
obrajii şi spunându-i aceleaşi cuvinte, nu le auzi. 
Adormi. 


Când se trezi, camera era întunecată, iar 
perdelele maronii fuseseră trase. Prin țesătura 
materialului de-abia dacă pătrundea lumina slabă 
a unui bec de pe stradă. Dormise pe burtă, de-a 
curmezişul patului. 

Rămase un timp liniştită, ţinându-şi încă ochii 
închişi. Era încă dezorientată. Nu-şi amintea când 
şi cum, Jared desfăcuse patul şi o acoperise cu 

cearşaful şi cuvertura, ambele de culoare galbenă. 
Obrajii i se  împurpurară la gândul celor 
întâmplate. Roşeaţa din obraji se adânci când se 
dezmetici şi-şi dădu seama de cum se afla în pat. 

Întotdeauna dormise ghemuită, pe partea stângă 
a patului, îmbrăcată într-o cămaşă de noapte 
obişnuită şi pantaloni. Acum se găsea tolănită şi 
goală în patul lui Jared. Absurd! Corpul ei părea să 
se fi eliberat de inhibiţii până şi în somn. 

În pragul uşii întredeschise, Jared o privea. 
Automat, îşi îndreptă poziţia şi-şi trase cearşaful 
în jurul ei. Jared se îndreptă spre pat. Se aşeză 
lângă ea. Vechea ei timiditate apăru pe 
neaşteptate. li evita privirea, dar Jared o cuprinse 
în braţe şi-i sărută părul. 

— Bună, iubita mea! 

— Jared. 

Îşi reveni şi cu un suspin îl întrebă: 

— Cât e ceasul? S-a întunecat? 

— A trecut de opt şi jumătate. Ai dormit câteva 
ore bune. Cred că ai fost tare obosită, iubito, 
adăugă el, sărutând-o cu tandreţe. Sub ploaia de 
sărutări şi mângâieri, Amber se întinse leneş. 

— Am sunat-o pe sora ta şi i-am spus că diseară 
nu vei lua masa cu ea. 

— O! tresări ea. Am uitat complet. Mulţumesc c- 
ai anunţat-o, zise zâmbind. E un gest drăguţ. Tăcu. 
Apoi: l-ai spus unde suntem? 

— Sau ce am făcut? mustăci Jared. Nu, micuţo, 
nu i-am spus. Am anunţat-o doar că vei cina cu 
mine. Cât timp ai dormit, am trecut pe la Peking 
Duck şi am cumpărat nişte semipreparate. 

— Peking Duck? 

— Este versiunea Hamilton la restaurantul 
chinezesc. Mâncarea nu-i rea. Eşti destul de 
înfometată ca să încerci? 

— Sunt lihnită. 

— Mâncăm în bucătărie, din farfurii, sau aici, 
direct din cutiile de carton. 

— Aici, mormăi Amber, care niciodată nu 
mâncase goală în patul unui bărbat. 

Jared aduse câteva cartoane albe, două furculiţe 
şi şerveţele. Mâncară servindu-se unul pe altul. 

— M-am săturat, declară Amber gemând. Mai 
mult de jumătate a rămas neatinsă! Ai cumpărat 
atâta mâncare, de parcă ar fi trebuit să hrăneşti 
armata chineză! 

— M-am gândit că vei fi flămândă după toată 
epuizarea din această după-amiază, îi întoarse el 
vorba, privind-o insinuant. Ceea ce ne-a rămas ne 
va folosi la dejun. 

— La dejun? Dar mâine de dimineaţă eu nu voi 
mai fi aici. Trebuie să mă întorc acasă şi să-mi 
pregătesc bagajele. Avionul pleacă mâine 
dimineaţă la opt treizeci. 

— Avionul? 

— Mâine plec în vacanță. 

Jared îşi făcu de lucru cu strânsul cartoanelor. 

— A, da, vorbi el după câteva momente, vacanţa 
pe care ţi-ai propus s-o petreci în insulele din 
Marea Caraibilor. Ia-ţi adio! Nu cred că vei pleca. 

Îl privi uimită. 

— Bineînţeles că voi pleca! Trebuie să plec! 

— Nu trebuie, Amber. 

Părăsi camera. 

— Jared, mi-am rezervat locul de-acum câteva 
luni. Am plătit deja totul. Dacă nu mă duc, voi 
pierde o parte din bani. 

El însă nu-i răspunse. Amber sări din pat. 
Îmbrăcă la iuţeală cămaşa lui, ce se afla pe un 
scaun. Intră în bucătărie, Jared, în mod metodic, 
distribuia cartoanele, cu mâncarea rămasă, în 
frigider. 

— Jared, e prima mea vacanţă în care pot să 
plec singură. Eu... 

— Nu despre bani este vorba, Amber. Doar ştim 
amândoi că banii nu reprezintă o problemă pentru 
tine. Se îndreptă spre chiuvetă. Rigid ca un robot 
şi foarte minuţios spălă cele două furculiţe. 
Privindu-l, Amber se nelinişti. 

— Este adevărat că din punct de vedere 
financiar stau foarte bine, dar asta nu înseamnă, e 
chiar împotriva firii, că trebuie să arunc pe geam 
sute de dolari. Ar fi vrut ca el să se întoarcă spre 
ea s-o privească. 

În sfârşit, el se întoarse. O privi. Pe faţă purta 
parcă o mască de granit. Privirea îi era rece şi 
aspră. În clipa aceea Amber ar fi dorit să nu-i fi 
văzut chipul. Aşa cum se afla acum, cu picioarele 
depărtate şi cu braţele strânse la piept, părea 
foarte agresiv. 

— Ţi-am spus că nu despre bani este vorbă 
acum, ci faptul că tu doreşti să pleci. Ei, bine, n- 
am de gând să te las! 

Tonul dominant şi arogant o enerva. 

— N-ai de gând să mă laşi să plec? 

— Nu! Se apropie de ea şi zise poruncitor: Şi 
acum, înapoi în pat! 

— Nu, se împotrivi ea, încrucişându-şi braţele la 
piept. 

Mică, dulce şi ciufulită, îmbrăcată în cămaşa lui, 
era adorabilă. Jared nu-şi putu lua ochii de la ea. 
Toată furia i se topi, iar faţa i se lumină de un 
zâmbet abia schiţat. 

— Atunci te duc eu! 

Amber sesizase palidu-i zâmbet. I se păru chiar 
mai periculos decât încruntarea autoritară 
dinainte. 

— Nu, Jared! Mai întâi, trebuie să vorbim. 

— Nu, Amber. Mai întâi, să ne iubim şi să 
vorbim după aceea. O prinse în braţe. 

— Nu-ţi rezist când pari atât de sigur pe tine. 
Dar când devii un arogant nesuferit... 

Jared o opri cu un sărut. Când Amber deschise 
ochii, erau deja în dormitor. Dorinţa puse din nou 
stăpânire pe ea. Cu îndemânare, Jared o dezbrăcă 
şi o aşeză în pat. Se lungi alături. 

— Iată unde îţi vei petrece vacanţa, Amber! Nu 
te vei duce nicăieri, decât aici! hotări el mândru şi 
posesiv. 

Oare de ce a trebuit să-i amintească că va pleca 
în vacanţă? se întrebă ea, reţinându-şi un geamăt. 
Acum nu dorea decât să fie a lui. Dar după aceea, 
se va duce acasă şi-şi va face bagajul. Da, va pleca 
în vacanţă! Trebuia! Era doar prima călătorie când 
nu era însoţită. Plătise, îşi făcuse planuri. Nu 
putea renunţa! 

— Nu vreau să te părăsesc, Jared, încercă ea să-i 

explice, dar vacanța aceasta este foarte 
importantă pentru mine. Inţelegi? Eu... 

— Nu mai discutăm despre asta. Nu mai avem 
ce discuta. Dă-o dracului de vacanţă. Din 
înflăcărat, subit, Jared devenise autoritar şi rece. 
Amber îl privi confuză. 

— Jared, fii, te rog, rezonabil, îl imploră ea. 
Chiar şi tu, dacă ţi-ai propus să pleci mâine, doar 
n-ai fi renunţat pentru... 

— Dacă ar trebui să plec mâine, dar nu am în 
program aşa ceva, deplasarea ar fi fost din cauza 
afacerilor şi nu pentru a avea o aventură cu un 
oarecine, undeva pe o insulă tropicală. 

— Aventură? repetă ea îndurerată. Singura mea 
aventură a fost aici, în Massachusetts, cu tine! 

— Ştiu. Fiindcă acum ştii ce înseamnă plăcerea 
fizică, nu mai poţi să aştepţi... 

Amber îi curmă vorba cu o palmă, nu foarte 
puternică, dar echivalentă cu forţă unui bici. 

— Să nu îndrăzneşti să mă consideri o... o 
stricată, doar fiindcă m-am culcat cu tine şi fiindcă 
vreau să-mi petrec vacanţa pe o insulă din Marea 
Caraibilor! Tremurând de furie, continuă: Vreau 
să plec singură, pentru a-mi demonstra mie însămi 
că o pot face! Să mă conving că rezist şi în alt loc, 
nu numai aici. 

Începu să plângă, lucru ce o înfurie şi mai tare. 
Printre lacrimi, adăugă: 

— Vreau... vreau să mă bucur de plajă şi apă. Nu 
eşti decât un păduche, dacă mă acuzi că am de 
gând să mă culc cu flota din Caraibe doar 
fiindcă... fiindcă... 

Se năpusti în baie. Trânti uşa şi o încuie. După 
câteva minute, Jared ciocăni la uşă. 

— leşi afară! îi porunci el pe nas. Ţi-am adus 
hainele. Când eşti gata, te conduc acasă, adăugă 
el cu răceală. 

Amber deschise uşa şi-şi primi hainele. Le privi. 
Costumul negru, ciorapii grosolani, pantofii 
oribili... O podidiră lacrimile. Se îmbrăcă mecanic. 
Când ieşi din baie, demoralizată, cu ochii roşii de 
plâns, fără pudră, având senzaţia că arată ca una 
din cele două surori vitrege şi dizgraţioase ale 
Cenuşăresei. 

Jared aruncă ziarul pe care tocmai îl citea şi se 
ridică fără să spună un cuvânt. Parcurseră tot 
drumul într-o tăcere încordată. În faţa clădirii 
unde se afla apartamentul ei nu exista niciun loc 
liber pentru parcare. Jared opri direct în stradă. 
Amber deschise imediat portiera şi vru să 
coboare, dar braţul lui o prinse şi o reţinu. 

— Să spunem lucrurilor pe nume, Amber. 
Doreşti să pleci în această vacanţă pentru singurul 
motiv că vrei să cunoşti un alt bărbat ca să te culci 
cu el. 

Oare? Vag, Amber îşi aminti că îşi făcuse, într- 
adevăr, un astfel de plan copilăresc. Şi-l furişase 
cu sânge rece, înainte de a se îndrăgosti de Jared. 
Dar sexul fără iubire n-are niciun sens, cel puţin în 
ceea ce o privea pe ea. Dacă el îşi imagina că ea, 
din patul lui, va sări în patul altuia, că avea atât de 
puţin respect pentru ea însăşi, atât de puţină 
credinţă... Gândul o duru mai mult decât şi-ar fi 
putut închipui. Îndurerată, îi reproşă: 

144 


— Dacă eşti atât de maniac în ceea ce priveşte 
sinceritatea, atunci de ce n-o practici tu însuţi? 
Tu, care nu eşti decât... decât un ipocrit? De ce 
nu-mi spui când anume ţi-ai propus să recunoşti 
că eşti preşedintele băncii Hamilton? Când ai 
hotărât că-mi vei sugera să vorbesc cu tata şi fraţii 
mei despre viitorul tău, la banca Aames, după 
preluarea băncii tale de către ai mei? 

Vocea i se curmă. Tremura de mânie şi durere, 
dar reluă: 

— M-ai avut în pat, Jared Hamilton Stone. Când 
îmi vei spune că ai de gând să mă foloseşti în 
interesul viitoarei tale poziţii la bancă? 

— Amber! Doar nu crezi că eu am vrut... 

Amber îi şi întoarse spatele. Ţâşni din maşină. 

Claxonul unei alte maşini îl avertiză pe Jared că 
Buick-ul lui bloca circulaţia. Trebuia să elibereze 
drumul. Amber intră în casă. 

Câteva momente mai târziu, Jared bătu la uşa ei. 

— Amber, lasă-mă să intru. Trebuie să vorbim, 
stărui el. 

Ea însă nu-i răspunse şi nici nu-i deschise. După 
lungi momente de aşteptare, nemaisperând ca uşa 
aceea să se deschidă, Jared plecă. Amber plânse 
până când simţi că-i plesneşte capul. Răguşise. Îşi 
şterse lacrimile şi trase geamantanul. Incepu să-şi 
împacheteze lucrurile. 


Capitolul 8 


Era aproape unsprezece noaptea. Îmbrăcat în 
halat de baie şi ciufulit, Locke Aames deschise. 

Jared Hamilton, cu o faţă împietrită se afla în faţa 
lui. Câteva clipe, cei doi bărbaţi se priviră în 
tăcere. 

— Sper că nu deranjez, deşi este cam târziu, se 
hotări Jared să rupă tăcerea. Am avut drum pe aici 
ŞI... 

— Arăţi de parcă ai fi băut, i-o întoarse Locke, 
examinându-l cu atenţie. Intră şi spune-mi numele 
otrăvii. Jared îl urmă. 

— Cum ţi se pare cucuta? 

Locke ridică din sprâncene. 

— N-a fost decât o glumă, încercă Jared să 
zâmbească, dar nu prea reuşi. Arăta la fel de 
nenorocit precum se şi simţea. 

— Ei? Care-i problema, sora mea mai mică? 

— Da, recunoscu Jared cu amărăciune. 

— Am ajuns deci la scopul vizitei tale. 

Locke îi turnă o băutură tare într-un pahar. 
Murmură: 

— Mica mea surioară? 

— Timp de o oră şi jumătate am tot bătut la uşa 
ei cerându-i, rugând-o, chiar implorând-o, admise 
el, să-mi deschidă, ca să discutăm şi să îndreptăm 
neînţelegerea ce s-a ivit între noi, îşi începu Jared 
povestea, după ce goli paharul. 

— Dar ea n-a vrut să-ţi deschidă, concluzionă 
Locke. 

Jared încuviinţă necăjit printr-o mişcare a 
capului. 

— Aha, rosti Locke, umplându-şi şi el un pahar. 
Aşa deci, repetă el. Il privi cu înţelegere, dar era 
clar că nu ştia ce să facă sau ce să-i spună. Jared 

înţelese că pentru Locke era o situație 
neobişnuită. Probabil că rareori i se întâmpla ca o 
persoană să-i calce pragul, cerându-i un sfat sau... 
ce? Consolare? De fapt, el ce căuta aici? Nici el nu 
ştia. Se simţi îngrozitor de caraghios. 

Cobori şi Ashlee. Purta un capot matlasat, de 
culoare roz, iar în picioare avea papuci moi. Era 
îmbujorată, buzele-i erau muşcate. Işi privi 
drăgăstos soţul. Jared recunoscu în acea privire, 
obişnuită între soţi, dragostea şi dorinţa. Aşa se 
priviseră şi ei, el şi Amber, cu foarte puţin timp în 
urmă. Era clar că vizita lui era inoportună. Şi nu 
numai că era un caraghios nebun, dar nici nu 
nimerise momentul pentru o vizită. Posibil să-i fi 
întrerupt... Simţi că-i ard obrajii. 

— Ashlee, iată cine a venit! spuse Locke, doar ca 
să spună ceva. A, complimente din partea lui 
Amber. 

— Amber zici? Ah, zâmbi ea. Şi, mă rog, ce-a pus 
la cale Amber? 

Spre surprinderea lui, Ashlee îl salută printr-o 
îmbrăţişare scurtă şi un sărut pe obraz. Cam 
ciudată această întâmplare pentru un străin ca el. 
Nu-l întâlnise decât o singură dată. Era însă foarte 
normală pentru un viitor cumnat... Jared o privi 
stăruitor. 

— Ashlee, când am intrat în magazin, tu m-ai 
întâmpinat de parcă îţi eram o veche cunoştinţă. 
lar tu, Locke, ai făcut aluzie la data din ziua 
aceea, 6 noiembrie. De-abia acum mi-am dat 
seama. Il privi să vadă dacă el confirmă 
conexiunea pe care el tocmai o făcuse. 

— Cred că ar fi mai bine să-ţi explice Ashlee, îi 
indică Locke. 

— Stai jos, Jared! Ceea ce-ţi voi spune s-ar putea 
să-ţi pară puţin cam... mă rog, cam ciudat. 

— Ştiu deja că ai anumite calităţi 
parapsihologice. Mi-a spus Amber. Şi nu mă mir, 
fiindcă acest lucru este posibil. 

— Crezi? îl întrebă Locke cât se poate de 
surprins. Adică tu chiar crezi în previziuni? 

— Da. 

— Ei, asta-i. Doar eşti preşedintele unei bănci. 
Aveam impresia că doar noi, fizicienii, credem în 
fenomenele paranormale, îşi exprimă Locke 
mirarea. 

— În timpul colegiului, cam prin anul III, 
împreună cu un prieten ne-am dus în vizită la una 
dintre mătuşile lui, care locuia la New York. 
Tocmai a picat acolo o prietenă a mătuşii sale, 
Dorothy McClelland. 'Tăcu. Privi spre Ashlee. Ochii 
ei mari şi căprui îi aminti de Amber. Cât de mult 
semănau. Amintirea îl duru. 

— O cunosc pe Dorothy. Am experimentat cu ea, 
la Duke, nişte fenomene parapsihologice, comentă 
Ashlee. 

— Ei, Dorothy atunci mă vedea pentru prima 
oară. Nici măcar numele nu mi-l ştia. Dar înainte 
de a pleca, m-a luat deoparte şi mi-a spus că 
maică-mea era mai tot timpul în apropierea mea. 
Mi-a spus că-mi poartă de grijă şi că ar dori tare 
mult să micşoreze tensiunea în care trăiam. Dorea 
deci să-mi reiau acel hobby pe care unchiul meu 
mi-l interzisese când eram copil, continuă Jared 

care, inconştient, prinsese în mâinile lui pe cele 
ale lui Ashlee. Dorothy McClelland nu ştia că 
maică-mea murise şi că am fost crescut de unchiul 
meu, care, într-adevăr, îmi interzisese să mai 
cioplesc, luându-mi toate acele unelte specifice 
unei astfel de îndeletniciri, când aveam 
paisprezece ani. Cu un zâmbet amar, Jared 
conchise: Cred că-l îngrozea gândul că aş putea 
ajunge dulgher şi nu preşedintele unei bănci. 
Interesant însă este faptul că maică-mea n-avea 
cum să ştie că cioplitul era marea mea pasiune. 
Murise când eram doar de opt de ani, iar pe atunci 
n-aveam această înclinaţie. 

— Ştia, fiindcă spiritul ei te veghea, îi explică 
Ashlee cu blândeţe. Iar Dorothy este un bun 
mediu, adică are abilitatea de a comunica cu 
spiritele. 

— Subiectul devine mult prea complicat, 
interveni Locke. Ce-ar fi să ne întoarcem la 
problema lui Jared şi a lui Amber? 

— Locke acceptă existenţa paranormalului, dar 
subiectele legate de medium sau de spirite nu le 
acceptă, fiindcă nu crede în ele, îi explică Ashlee, 
zâmbind către soţul ei. Din fericire - continuă ea - 
eu nu sunt decât o persoană sensibilă, adică am 
doar capacitatea de a percepe anumite fenomene 
paranormale, dar nu sunt un medium. 

— Slavă Domnului! interveni Locke. Nu mi-ar 
plăcea câtuşi de puţin să ştiu că în jurul meu, la 
orice oră din zi sau din noapte, roiesc tot felul de 
stafii. 

Râseră. Chiar şi Jared începu să se relaxeze. 

— Şi ai urmat sfatul mamei tale? îl întrebă 
Ashlee. 

— Da. Mi-a adus bucurie, plăcere şi linişte. M-a 
ajutat să depăşesc stresul. Dorothy însă mi-a mai 
spus că după mulţi ani de singurătate, voi avea o 
căsnicie foarte reuşită. A menţionat chiar şi 
numele unuia dintre copiii pe care-i voi avea. 

— Felicity, rosti Ashlee. Zâmbi când văzu cât de 
uluit rămase. De-abia aştept să-mi cunosc 
nepoata. Sunt sigură că va fi foarte energică. 
Primele percepții, în legătură cu Felicity, le-am 
simţit foarte curând după ce am cunoscut-o pe 
Amber. 

— Ea ştie? întrebă Jared încordat. 

— Da, ştie tot. Despre Felicity, despre băieţi şi 
despre viitorul ei soţ, râse Amber. Ceea ce nu ştie 
însă este faptul că acela... eşti chiar tu. Mi-ai 
apărut în tabloul din casa familiei Aames, într-una 
din viziunile mele, bineînţeles. Când ai intrat în 
magazin te-am recunoscut. Şi-mi amintesc că şi 
data de 6 noiembrie am văzut-o încercuită într-un 
calendar, calendarul lui Amber. 

— E nevoie să mai adaug - o întrerupse Locke 
cu blândeţe - că tabloul şi calendarul nu pot fi 
văzute decât de Ashlee, în viziunile ei? Dar faptul 
că tu dai crezare acestor lucruri simplifică 
problema. Tare mi-ar fi displăcut să-i explic toate 
acestea fratelui meu, Bryce. 

— Deci tu ştiai cine sunt, deşi nu-mi cunoşteai 
numele. Mai ştiai că sunt şi preşedintele băncii 
Hamilton. Şi dintr-odată, deprimat, Jared îşi cobori 
privirea. 

— Bryce şi-a pierdut mai toată după-amiaza de 
duminică vorbindu-ne despre tine şi unchiul tău. 
Ne-a explicat planul băncii Aames de a prelua 
banca voastră, îi explică Locke. Nu cred că trebuie 
să-ţi mai spun care a fost părerea lui Amber. 
Bănuiesc că ţi-a spus deja. 

Cu drăgălăşenie, Ashlee îşi împinse soţul pe 
canapea. Se aşeză pe genunchii lui. Cu multă 
blândeţe i se adresă apoi lui Jared: 

— Chiar atât de tare v-aţi certat, Jared? 

— Amber crede că vreau să mă folosesc de ea 
pentru a-mi asigura un loc în cadrul conducerii 
băncii Aames, după ce aceasta va prelua afacerile 
băncii Hamilton. Acesta-i unul dintre motive. Cel 
de-al doilea, este în legătură cu plecarea ei în 
Insulele Caraibe. 

— Nu-ţi place locul? îl întrebă Locke. 

— Nu-mi place ca în jurul ei să se învârtă tot 
felul de escroci bronzaţi şi arătoşi, puşi pe agăţat. 

— Du-te după ea! Nimeni nu va îndrăzni să se 
apropie, îl sfătui Locke. 

Jared îl privi confuz. 

— Da, te vei duce şi tu acolo, continuă Locke. 
Am fost de acord ca Amber să plece singură, 
fiindcă Ashlee ne-a convins, pe mine şi pe mama, 
că acolo se va întâlni cu bărbatul cu care Amber 
se va căsători. Şi se va stabili în Anguilla. După 
câte ştiu, şi-a rezervat un loc la Cul de Sac. 

— Am să-ţi dau totuşi un sfat, Jared, interveni 
Ashlee: Nu te năpusti dintr-odată acolo! Amber 
vrea totuşi să ştie cum este să fii singur în 
vacanţă. Cred că ar fi bine s-o laşi mai întâi să 

afle. 


Pe micuța insulă din Anguilla nu se găseau prea 
multe magazine, dar puţinele care se aflau acolo 
puneau la dispoziţia cumpărătorilor o marfă 
interesantă şi de bună calitate. 

Amber cumpără pentru ea şi Ashlee o geantă 
împletită din paie, pe care erau aplicate scoici. Lui 
Sharon, o bluză pe care era pictată în culori vii o 
ambarcaţiune cu pânze. Părinților şi fraţilor, o 
adevărată provizie, aleasă minuţios, alcătuită din 
diferite tipuri de gemuri din fructe exotice. Acum 
încerca să găsească ceva potrivit şi pentru cei doi 
nepoti, Christopher şi Brian. 

Era cea de-a treia zi pe care o petrecea pe mica 
insulă din Anguilla. În ciuda locului frumos şi 
liniştit, aşa cum fusese prezent şi în reclama din 
revistă, ea nu se simţea în apele ei. 

Căsuţa pe care o închiriase, cu terasă spre 
ocean, una dintre cele şase situate la mărginea 
unui drum mai puţin circulat, era confortabilă, 
primitoare şi discretă. In complexul Cul de Sac se 
mai afla un restaurant drăguţ, o piscină şi un 
centru sportiv. La distanţă foarte mică de locul 
unde era cazată, se afla hotelul Malliounana 
Beach. Zilele erau însorite, cu umiditate scăzută. 
Mâncarea delicioasă, plajele minunat de frumoase, 
iar apa Mării Caraibilor se menținea tot timpul 
caldă. O vreme mult mai bună decât anul trecut, 
în iulie, când îşi petrecuse vacanţa împreună cu 
Ashlee, Locke şi Christopher, Sharon şi Brian la 
Nantucket.  Plouase timp de o săptămână 

neîntrerupt şi prin acoperişul căsuţei închiriate se 
scurgea apa de ploaie. 

— Amber? 

Se întoarse. Îşi stăpâni un oftat când văzu cine o 
strigase. 

— Bună, Rob, reuşi ea să schiţeze un surâs ce 
voia să simuleze bucuria şi surpriza. 

Rob Perry, blond şi bine făcut, divorţat, om de 
afaceri, închiriase şi el una dintre cele şase 
căsuțe, destul de aproape de cea în care se 
instalase ea. Cinaseră împreună o singură dată şi 
petrecuseră o după-amiază pe plajă. Atunci, Rob 
Perry îşi exprimase foarte clar intenţiile faţă de 
ea. Dacă ar vrea, acum, aici în Anguilla, visele ei 
fanteziste ar putea deveni realitate. 

Numai că... atunci nu-i permisese lui Rob nici 
măcar s-o sărute la despărţire. Refuzase chiar şi 
cele două încercări ale acestuia de a se mai 
întâlni. Nu, n-avea de gând să se încurce cu Rob 
Perry în această vacanţă. Aşa-i corect, îi şopti o 
voce sarcastică, cuibărită în sufletul şi mintea ei. 

— N-ai vrea ca după-amiază să mergem la schi 
pe apă? Sau poate la surf, pescuit ori vrei să 
dormi? Toate acestea sau nimic din ceea ce ţi-am 
sugerat? Am putea chiar să nu facem nimic, mai 
adăugă el, mângâindu-i subtil braţul. 

Amber rezistă tentaţiei de a-l înlătura ca pe un 
ţânţar plictisitor. Nu voia decât să se gândească la 
Jared Stone. La el îi fusese gândul în cele trei zile 
şi el era cauza nefericirii ei de acum. Rob era 
totuşi atrăgător, plăcut şi liniştit. Era evident 
faptul că şi el şi-ar fi dorit o vacanţă în care să fie 

inclusă şi o aventură romantică. Posacă, Amber 
recunoscu că pe ea n-o atrăgea însă. 

— A... caut ceva pentru nepoţii mei! i-o tăie ea. 
Unul are doisprezece ani, celălalt numai un an şi 
jumătate. Am cumpărat cadouri pentru toți 
membrii familiei, în afară de ei doi. 

— Ce zici de bărcuţele astea? îi indică Rob una 
dintre frumoasele bărci-jucării, ce imitau perfect 
modelul unei bărci performante, destinate 
curselor pe apă. Reprezentau replica în miniatură 
a bărcilor construite de localnicii de pe insulă, 
renumiţi pentru măiestria lor. Râzând fermecător, 
Rob adăugă: Cred că oricărui băiat, indiferent de 
vârstă, i-ar plăcea să aibă o astfel de bărcuţă. Eu 
nu m-aş supăra dacă aş avea una adevărată. 

Oare de ce n-o încânta şarmul lui băieţesc? se 
întreba Amber, dorind totuşi să-i placă. Il văzuse 
în costum de baie. Arăta superb. Ştia să se poarte 
curtenitor cu femeile. Fără îndoială că şi în pat. Şi, 
pe deasupra, nu-l interesa faptul că tatăl ei era 
preşedintele băncii Aames. 

Privi barca pe care i-o tot arăta. Era bine 
executată. Jared însă ar fi făcut-o mult mai bine, 
şopti un gând lăuntric, cuibărit în sufletul ei 
bolnav de dor. 

— Cred că le voi cumpăra la amândoi câte o 
bărcuţă. Mulţumesc pentru sfat, rosti Amber, 
ridicând din mulţimea modelelor expuse o alta, 
identică cu cea pe care o ţinea Rob în mână. Plăti 
şi părăsiră magazinul. 

— Hai să ne întoarcem cu taxiul! Ne punem 
costumele de baie şi între timp, poate, hotărăşti ce 

vom face astăzi, îi sugeră Rob, prinzând-o de cot şi 
trăgând-o discret spre staţia de taximetre. 

Ar fi trebuit să se simtă flatată de insistența lui, 
şi nu iritată, îşi reproşă Amber. Ar fi trebuit să-şi 
petreacă ziua amuzându-se cu acest individ 
atrăgător şi nu singură, îngropată în mormanul de 
romane. Ar trebui... Cuvântul îi aminti de Jared. 
Spre groaza ei, ochii i se umplură de lacrimi. 

— Am putea închiria echipamentul necesar 
pentru a explora grădinile subacvatice din Golful 
Shoal. Am auzit că locul e minunat şi-ar fi o mare 
pierdere pentru cel ce are ocazia să-l viziteze şi n- 
o face, mai propuse Rob, când ajunseră în dreptul 
căsuţei pe care o închinase Amber. 

— Zău, Rob, dar n-am chef de nimic, îi răspunse 
Amber, cotrobăind în geantă după cheie. 

— O.K. Atunci poate că vom... Dar nu-şi termină 
propoziţia. Amber îl privi curioasă. Se uită şi ea să 
vadă ceea ce văzuse el. Un individ tocmai ieşise 
din căsuţa ce se învecina cu a ei şi vioi se îndrepta 
spre ei. 

— Jared? 

— Bună, vecinico, o salută acesta cu naturalețe. 

— Vecinico? repetă Rob nemulţumit de sosirea 
neaşteptată şi nedorită a lui Jared. 

— Am închiriat căsuţa de vizavi, anunţă Jared cu 
satisfacţie. Dar în tonul blând şi încântător, Amber 
descifră o urmă de asprime. 

— Vă cunoaşteţi? se miră Rob cu o expresie 
veninoasă pe chip. 

— Cum să nu? Chiar foarte bine, îl linişti Jared 
calm, dar ameninţător totodată. Şi fiindcă Amber 

continua să tacă, se prezentă singur: Sunt Jared 
Stone. 

— Rob Perry. 

Nu-şi întinseră mâinile. Amber nu făcu nicio 
mişcare. Prinsese parcă rădăcini în acel loc. Nu 
era în stare să gândească, nu putea să vorbească. 
De-abia dacă mai respira. Credea că are 
halucinaţii. Jared aici? Simţea totuşi cum privirea 
lui fierbinte, pe rând, îi examinează fiecare 
porţiune neacoperită de rochia de plajă scurtă, 
răcoroasă, de culoarea mandarinei. Apoi ochii lui 
îi cercetară părul, ce furase parcă câteva raze de 
soare şi pe care ea şi-l strânsese în coadă de cal. 
Urmară cerceii rotunzi din urechi... 

— Eşti surprinsă? o întrebă el, apropiindu-se de 
ea. Îi mângâie ceafa posesiv şi Amber simţi cum 
un noian de dor îi cutremură trupul. Nu, 
categoric, el nu era doar o plăsmuire a minţii ei. 
Se afla acolo în carne şi oase. Mâna lui sigură şi 
caldă se găsea pe ceafa ei, mângâind-o şi făcând-o 
să tremure; în nări îi simţi parfumul. I se înmuiară 
genunchii. 

Dar îşi aminti că din cauza lui petrecuse patru 
nopţi mizerabile şi trei zile îngrozitoare. Se 
îndepărtă de el. Dacă îşi imagina cumva c-o va 
recuceri aşa uşor... 

— Ce faci aici? îl întrebă ea, sperând ca vocea să 
nu-i trădeze nici emoția, nici bucuria. 

— Sunt în vacanţă. Prima mea vacanţă. 

— Prima ta vacanţă? repetă ca un ecou Rob 
Perry, pe care, de data aceasta, replica lui Jared îl 
amuză. 

— Da, m-am hotărât să întrerup puţin munca 
haotică şi să mă odihnesc. Şi ce alt loc mai plăcut 
decât Marea Caraibilor puteam să aleg? Nisipuri 
de zahăr, ape de azur, luna tropicală... 

Amber recunoscu în vorbele lui cuvintele lui 
Warren.  Privirile li se  întâlniră. Ochii lui 
străluceau de râs. 

— O prietenă mi-a recomandat Insula Anguilla şi 
complexul Cul de Sac, continuă Jared. 

— Ashlee Aames? se încruntă Amber. 

— Ai ghicit, îi zâmbi Jared, maliţios. 

— Sper să te distrezi bine în prima ta vacanţă. 
Acum însă te rog să ne scuzi, noi, Amber şi cu 
mine, avem deja un plan pentru a ne petrece 
după-amiaza, interveni Rob. 

— Şi eu! 

— Vom merge să  închiriem echipamentul 
necesar pentru a explora grădinile de sub apa din 
golf, adăugă Amber pe nerăsuflate. 

— Ce coincidenţă. Tocmai asta mi-am propus să 
fac şi eu. 

— Nu zău? rosti Amber, ce cu multă greutate 
reuşise să-şi păstreze aerul sever. In ciuda 
discuţiei ce-i dusese la despărţire, şi din pricina 
căreia suferise atât, în ciuda aroganţei afişate de 
el în tot cursul acestei conversații, inima îi cânta 
de bucurie. 

Il privi. De la albastru ochilor ce cuprindeau 
atâtea reflexe, privirea i se opri pe gura senzuală. 
Apoi pe haine. 

— N-ai  câtuşi de puţin înfăţişarea unui 
preşedinte de bancă, rupse ea tăcerea, continuând 

să-i examineze pantalonii largi cu pliuri, de 
culoare albă, şi sacoul sport de un purpuriu-închis. 
În picioare purta sandale uşoare şi n-avea ciorapi. 

— Sharon mi-a făcut o listă cu ceea ce a trebuit 
să-mi cumpăr. Tot ea mi-a indicat şi magazinele de 
unde să mi le procur. Mi-a explicat că nu voi avea 
nicio şansă să te cuceresc, dacă voi fi îmbrăcat 
într-un costum obişnuit şi plictisitor de bancher. 
Mi-a spus că nici pantofii pe care-i port eu de 
obicei nu sunt potriviţi cu gusturile tale. „Mătuşa 
Amber este foarte severă”, adăugă el, 
maimuţărind-o pe Sharon. „Ea nu poartă decât 
haine mişto şi nu frecventează decât locuri bune”, 
mai adăugă el. 

Jared făcu un pas spre ea. Ea, unul înapoi. 
Desluşi în privirea lui acea strălucire posesivă şi 
nu era pe punctul de a-i ceda atât de uşor. Nu 
încă. Între ei mai erau semne de întrebare. 

— Şi zici că Sharon te-a sfătuit cum să te 
îmbraci! Când ai vorbit tu cu ea? În ciuda intenţiei 
ei de a rămâne rece şi calculată, Amber nu-şi 
putea lua ochii de la el. Recunoscu în sinea ei că 
Sharon, într-adevăr avea gust şi era la zi cu moda 
masculină. 

Hainele bine croite, asortate cu rafinament 
coloristic, îi veneau de minune. 

— Eu, Sharon şi Brian, ieri-seară, am mâncat la 
Ashlee şi Locke. 

— Tu? se mânie Amber, imaginându-şi-l la masă 
cu familia ei. N-a fost destul faptul că a încercat să 
se folosească de ea - urât lucru! - pentru a-şi 
atinge scopurile mârşave! Acum se folosea chiar şi 

de acei membri ai familiei ei care n-aveau nicio 
legătură cu banca! Il privi cu asprime. 

— S-ar părea că, aşa, deodată, mi-ai cucerit 
întreaga familie! Bănuiesc că şi asta face parte tot 
din plan, nu? 

— Amber, îi întrerupse Rob cu nerăbdare, cred 
c-ar trebui să ne schimbăm hainele şi să mergem 
unde ne-am propus. Deşi se aflase tot timpul 
acolo, fusese pur şi simplu ignorat. 

Chiar şi intervenţia lui nu era decât o intruziune 
nedorită de cei doi, atât de absorbi unul de 
celălalt. 

— Da, Rob, ai dreptate, mai bine plecăm. Voi fi 
gata în zece minute, îi surâse ea. Cu indiferenţă, 
întorcându-se spre Jared, rosti: 

— La revedere, Jared. Iţi doresc o după-amiază 
cât mai plăcută! 

— Sunt convins că aşa va fi, îi răspunse acesta 
amuzat de ceea ce numai el ştia. 


Apa golfului Shoal era limpede precum cristalul. 
Părăsiseră barca cu care ajunseseră aici şi se 
pregăteau să cerceteze nemaipomenitele locuri 
exotice. Amber tocmai examina un recif de corali, 
când două mâini îi cuprinseră talia. Se întoarse. 
Era Jared Stone. 

— Ce mică-i lumea?! remarcă Jared, în timp ce 
călcau apa din apropierea bărcii. Ori poate c-ar 
trebui să spun, ce mic e golful?! 

— M-ai urmărit! îl acuză ea. 

— Nu mi-a plăcut cum s-a terminat întâlnirea! 
rânji el. 

— N-am considerat-o ca pe o întâlnire de 
dragoste, îl corectă Amber, gândindu-se cât de 
greu îi era să se sfădească cu el, în circumstanţele 
prezente.  Călcatul apei îi absorbea aproape 
întreaga atenţie. Încerca să facă faţă noii situaţii. 
Continuă: N-am venit aici ca să mă întâlnesc cu 
tine, sper că-ţi aminteşti? Am planuri mult mai 
mari: mi-am propus să seduc flota Statelor Unite 
din Caraibe, doar? Rob Perry e doar începutul! 

Încercă să se îndepărteze de el, dar Jared îi 
cuprinse talia, aducând-o foarte aproape de el. Pe 
sub apă, picioarele li se împletiră. 

— Da? Hai, dă-i drumul! Sunt numai ochi şi 
urechi, indiferent ce-mi vei reproşa. O merit! 

Pulsul lui Amber zvâcni puternic. Nu din cauza 
poziţiei şi nici din cauza enervării, ci fiindcă, din 
acest moment, după cele câteva zile de apatie, 
simţea că, în sfârşit, trăieşte. 

— Ţi-ai dorit să pleci singură în vacanţă. Ei bine, 
iată-te aici! Trei zile ţi le-ai petrecut singură. N-ai 
vrea ca de-acum să continuăm această vacanţă 
împreună? 

Amber îi simţi respiraţia caldă în ceafă. Se 
răsuci în strânsoarea lui. 

— Jared! 

— Am fost al naibii de gelos când mi-ai spus că 
vrei să vii aici singură. Regret tot ce ţi-am spus 
atunci. 

— Jared! 

Îşi întoarseră capetele spre barcă. O tânără 
brunetă, frumos bronzată şi îmbrăcată doar într- 
un minuscul costum de baie, le făcea semne de pe 

parapet. 

— Cum este apa? le strigă ea. 

— Minunată, Nicki! Intră şi ai să te convingi! o 
îmbie Jared. 

Lângă ea, mai apăru o blondă măruntă, cu părul 
numai bucle. Săriră în apă. Ajunseră lângă ei. 

— Nu-i minunat? le întâmpină Jared. Apoi către 
Amber: Maura şi Nicki! Sunt din Buffalo. 

— Da? îngăimă Amber, surprinsă ea însăşi de 
gelozia neaşteptată ce puse stăpânire pe ea. Nu s- 
ar fi mirat nici dacă i s-ar fi înverzit ochii din 
această pricină. 

— Ne-am cunoscut la Centrul sportiv Tamarian, 
continuă Jared, plin de vervă. Atunci am hotărât să 
ne petrecem după-amiaza în golful Shoal. 

— Practic! mormăi Amber. 

— Dar unde îţi este prietenul? Bob? Parcă aşa îl 
cheamă, nu? o întrebă deodată Jared. 

— Rob! îl corectă Amber printre dinţi. 

— Maura! Jared! Mâncăm? le strigă Nicki de pe 
barcă. 

— Dar de când aştept! rosti Jared încet. 

Înotă alături de Maura, lăsând-o pe Amber să 
calce apa de una singură. 

Această după-amiază, care deja începuse rău, 
părea să devină şi mai neplăcută pentru Amber. In 
graba lor, a ei şi a lui Rob, pentru a ajunge cât mai 
curând la Centrul sportiv, uitaseră să se 
aprovizioneze cu ceva de mâncare. Nu le rămânea 
decât să privească la cei trei cum se delectau cu 
pui, fructe, dulciuri, răcoritoare şi vin. Amber îşi 
auzi stomacul protestând de indignare, dar mai 

ales de foame. 

— Nu vreţi să mâncaţi cu noi? îi invită Maura, 
când ea şi Rob se întoarseră la barcă pentru a se 
odihni. Rob acceptă invitaţia cu nerăbdare. 
Amber, în schimb, din mândrie prefera să rabde 
de foame, mai ales că observă cum relaţiile dintre 
ceilalţi începeau să se închege. 

— Ce-ar fi să cinăm împreună diseară? sugeră 
Nicki. 

— Ştiu un loc unde se poate şi dansa, adăugă 
Maura, vizându-l pe Rob. Într-o singură oră, ea îi 
acordase mult mai multă atenţie decât Amber în 
cele trei zile. Rob se simţea măgulit. In schimb, 
toată atenţia lui Nicki era îndreptată spre Jared. 
Amber înregistră toate acestea în timpul mesei. 

— Eu am alte planuri pentru diseară, spuse 
Amber. De parcă le-ar păsa! adăugă ea în sinea ei. 
Numărul cinci nu era potrivit pentru un grup, 
când în el se găseau doar doi bărbaţi şi trei femei, 
dintre care două erau atrăgătoare şi disponibile. 

— Amber va lua masa cu mine, anunţă Jared 
calm, dar privind-o ca un păgân. Sunt convins că 
preferă să-şi petreacă seara doar cu mine. 

— Eu... îngăimă Amber încruntată de afirmaţia 
lui atât de directă. 

— Bineînţeles, numai dacă nu vrei să iei masa în 
grup, adăugă Jared cu un calm ce-o scotea din 
sărite. 

— Nu! Se săturase să fie a cincea persoană 
dintr-un grup. 

— Aşa am gândit şi eu! îi zâmbi Jared, luând-o 
de mână. Şi cu multă uşurinţă, i se adresă la 

Nicki: Poate altă dată? 

— Da, poate altă dată, repetă ca un ecou Rob, 
sorbind-o din ochi pe Maura. 

Amber înţelese că-şi pierduse admiratorul, locul 
ei fiind luat de micuța şi îndrăzneaţa blondă. Nu-i 
păsa de asta, ci doar de faptul că Jared nu şi-o 
pierduse încă pe a lui. Tenacea Nicki nu se dădea 
uşor bătută. Se folosi de toate mijloacele pentru a- 
l seduce pe Jared, flirtă, îl tachină şi-i demonstră 
din răsputeri că este disponibilă. 


— Azi de dimineaţă am sunat la hotelul 
Cinnamon Reef şi am rezervat o masă la 
restaurantul lor pentru ora douăzeci şi unu. Vin să 
te iau pe la opt şi treizeci şi cinci, îi explică Jared 
lui Amber în drum spre căsuţă. 

— Nu vreau să merg! O durea capul din cauza 
soarelui; o dureau şi muşchii de la efortul 
neobişnuit, şi o mai durea şi stomacul, fiindcă nu 
mâncase nimic. Mai rele decât toate însă erau 
gelozia şi furia. De toate acestea nu era vinovat 
decât Jared, care nu era străin de sentimentele ei. 
Citea asta pe chipul lui. Şi asta o scotea din sărite. 
Nu merg nicăieri cu tine! repetă ea furioasă. 

— Atunci voi trimite comanda la tine, la căsuţă! 

— Nu! 

— Te doresc, Amber, şi tu ştii asta. Ai înghiţit 
momeala şi acum te zbaţi în cârlig, micuța mea 
sirenă. Dacă doreşti însă să te mai zbaţi până 
desfăşor undiţă, ei bine, află că am de gând să-ţi 
fac pe plac. Şi ştii de ce? Fiindcă până la urmă tot 
a mea vei fi! încheie el zâmbind. 

Zâmbetul acesta era ultima picătură. Nu ştia 
cum îşi imagina el viitorul lor, însă ea ştia că toată 
după-amiaza o brunetă trăsnită flirtase cu el, fără 
pic de reţinere. 

— Ascultă, trufaş nerod, nu doresc să mănânc cu 
tine, chiar dacă... chiar dacă... 

— Ai de când să flămânzeşti? Deci mânia ta de 
acum şi tot comportamentul tău de azi după- 
amiază, când te-ai încăpățânat şi nu ai vrut să iei 
nici măcar un dumicat, sunt deci cauzate de Nicki. 

Cum de mai îndrăznea s-o mai şi spună?! Amber 
atinsese culmea furiei. Simţi că nu mai e în stare 
să-i dea replica cea mai usturătoare. Şi aşa 
spusese destule stângăcii. Se gândi însă că cea 
mai aspră replică nu putea fi decât o retragere 
strategică. 

— La revedere, Jared Hamilton Stone! îi spuse 
ea semeaţă. Şi cu bărbia ridicată, întocmai ca o 
regină, dispăru în căsuţă. 

— Deci la ora douăzeci şi unu patruzeci şi cinci! 
îi strigă Jared de afară. Şi dacă nu vei fi 
îmbrăcată, cu atât mai bine! Vom rămâne acasă şi 
vei fi a mea mult mai devreme! 

Amber auzise deseori expresia „mânie oarbă”, 
dar niciodată nu realizase ce însemna cu adevărat 
aceste cuvinte. Până în acest moment, când ea 
însăşi o trăia. Nu zări măsuţa din bucătărie şi se 
ciocni de ea. Îşi juli şoldul şi înjură; nu văzu nici 
scaunul de care se împiedică. 


Capitolul 9 

Dacă Jared Stone îşi imagina cumva că ea se va 
îmbrăca şi îl va aştepta pe el, se înşela. li va 
pregăti o surpriză, îşi spuse Amber, fardându-se în 
faţa oglinzii. Rezervase o masă la restaurantul 
Cinnamon Reef pentru ora douăzeci şi unu? Ei 
bine, ea se va duce la Cul de Sac, la ora douăzeci. 

Fu condusă pe terasa restaurantului, scăldată 
într-o lumină roşiatică, culoare datorată flăcării 
lumânărilor. I se indică o masă de două persoane, 
îmbrăcase o rochie de mătase cu reflexe aurii, 
foarte sexy, în picioare îşi pusese sandale din 
cureluşe, cu tocuri foarte înalte. Ca bijuterii îşi 
alesese colierul, brăţara şi cerceii, daruri simbol, 
primite de la părinţii ei şi care marcau o anumită 
perioadă a dezvoltării ei. Fu tratată cu tot 
respectul atât de personalul restaurantului, cât şi 
de cel care se ocupa de servitul băuturilor. După o 
examinare minuțioasă a listei, comandă o sticlă de 
vin alb, foarte scump. 

„Am de gând să mă culc cu tine, ştii nu?” îşi 
aminti ea cuvintele lui Jared, cuvinte ce-i reveneau 
mereu în minte. La naiba cu tine, Jared Stone! îi 
ură ea în gând, ridicând paharul de vin. Nu ştia 
nici ea pentru ce: pentru îndeplinirea blestemului 
sau nu fusese decât un toast? Sorbi lichidul gălbui 
şi zâmbi. Un chelner atent îi reumplu paharul. 

Având sentimentul aventurii, se amuză mâncând 
o porţie de raci în sos de mango şi avocado, 
mâncare exotică, specifică bucătăriei de pe insulă. 
Festinul se încheie cu un tort însiropat din belşug 
cu rom de ciocolată. Chelnerul grijuliu îi umpluse 
paharul pe tot parcursul mesei. 

Când apăru Jared, Amber se delecta cu un pahar 
de lichior de portocale. Acesta veni direct spre 
masa ei. Deşi era îmbrăcat sobru, ca pentru o 
anumită ocazie, într-un costum de culoare bleu- 
deschis, ce-i reliefa umbra de bronz aurie, 
căpătată pe plajă şi-i evidenția albastrul ochilor, 
Jared arăta splendid. Amber fu la fel de 
impresionată de înfăţişarea lui precum fusese şi 
după-amiază, când se îmbrăcase atât de modern. 

— Bună, Amber! Se aşeză pe scaunul liber. 

Din cauza vinului şi a lichiorului, dar şi din 
cauza emoţiei, Amber avea senzaţia că totul se 
învârteşte, privirea lui de îndrăgostit făcând-o să 
se simtă în largul ei, redevenind Amber cea 
ademenitoare şi senzuală. 

— Bună, Jared! îi răspunse ea încet şi tărăgănat. 
Ai mâncat? 

— Am rezervat o masă pentru ora douăzeci şi 
unu, dar iubita a cinat înainte, negă el. 

— Ce păcat! Ar fi trebuit s-o chemi pe Micki, 
parcă aşa o cheamă, nu? Sunt sigură că s-ar fi 
bucurat grozav, dacă ai fi invitat-o. 

— Chiar am întâlnit-o pe Nicki astă-seară, la 
restaurantul Cinnamon Reef, unde am dat o raită, 
presupunând că iubita mea o fi trecut pe acolo. 
Nicki era însă deja la masă, însoţită de prietenul 
tău, Bob, şi de noua lui amică, Laura. 

— Rob şi Maura! îl corectă ea, apoi râse. Toată 
conversaţia asta i se păru dintr-odată atât de 
hilară. 

— Am impresia că eşti beată, Amber, şi râzi 
prosteşte! 

— Nu râd niciodată prosteşte! i-o tăie ea, 
privindu-l de sus, jignită. Dar efectul pe care ar fi 
dorit să-l aibă asupra lui, atât prin tonul cu care 
rostise aceste cuvinte, cât şi prin poziţia ţeapănă 
pe care şi-o luase, nu dură mai mult de o clipă, 
fiindcă începu din nou să chicotească. 

— Zău, râzi fără rost. Eşti mai mult decât 
ameţită. N-ai vrea să te linişteşti puţin, măcar 
până termin şi eu de mâncat? o întrebă Jared 
calm. 

— Mă jigneşti îngrozitor, Jared Hamilton Stone! 

— lar tu eşti grozav de provocatoare şi de 
irezistibilă! 

— Ei, dacă aşa stau lucrurile - şi se întinse după 
sticla de vin, după care îşi turnă singură în pahar 
-, atunci îţi recomand raci în suc de avocado şi 
mango. 

— Cred că voi lua homar. Nu-s homarii renumiţi 
aici pe insulă? 

— Asta ai citit în ghidul turistic, ca oricare alt 
turist. Sorbi din paharul de vin. Se simţea nespus 
de bine. Jared? şopti ea. 

— Da? mormăi el, ridicându-şi ochii de pe lista 
de meniuri pe care tocmai o studia. 

— Chiar vei profita de faptul că sunt... sunt în 
starea asta? 

— Să fii convinsă că aşa se va întâmpla! Doar că 
va trebui să mai aştepţi până termin de mâncat. 
Am şi eu un principiu: să nu profiţi niciodată de o 
femeie beată pe stomacul gol! 

— Eşti de-a dreptul imposibil! Şi aruncă cu o 
chiflă în el, lucru pe care Amber, în stare normală, 

nu l-ar fi făcut. Cei din familia Aames erau 
renumiţi pentru comportamentul lor impecabil, 
mai ales când se aflau la masă. Continuă: Acum 
înţeleg de ce iubita ta nu te-a aşteptat la cină. 

— Bănuiesc că intenţionează să-şi ceară scuze, i- 
o întoarse el, privind-o stăruitor, de parcă ar fi 
vrut să se asigure că cele spuse de el se vor 
adeveri. Ştii, e o dulceaţă când ştii cum s-o iei! 

Amber căută o altă chiflă. Nu mai găsi, aşa că 
aruncă coşul, pe care Jared îl prinse cu 
dexteritate. Râse atât de tare, încât Jared o 
înghionti. Stârnită însă, Amber părea să nu se mai 
oprească. 

După ce Jared îşi termină lobsterul, merseră în 
holul plin de îndrăgostiţi, unde se şi dansa, toţi 
învăluiţi în murmurul muzicii de dans. 

— Ştii că n-am dansat niciodată împreună, 
bolborosi Amber, susţinută de braţul lui. Jared ştia 
că, dacă-i va da drumul, nu se va putea ţine pe 
picioare. Constatase acest lucru când părăsiseră 
terasa pentru a ajunge aici. 

— Vom îndrepta această greşeală chiar acum! 

Orchestra interpreta o bucată muzicală 
neînchipuit de frumoasă, ce te transpunea în 
lumea visurilor. Pe podeaua netedă, pardosită cu 
plăci de ceramică, în braţele lui, Amber simţi că 
pluteşte. 

O ţinea aproape, cuibărită la pieptul lui mare, 
puternic şi cald. Amber închise ochii şi se lăsă în 
voia plăcerii şi a fericirii. Era atât de minunat în 
braţele lui! 

— Ţi-am lipsit oare tot atât de mult cât mi-ai 

lipsit şi tu? încercă el să afle sărutând-o pe 
tâmplă. 

— Chiar ţi-a fost dor de mine, Jared? 

— Fără tine, nimic n-a avut sens, recunoscu el, 
zâmbind trist. Dar acum eşti lângă mine. Sunt pur 
şi simplu copleşit de atâta fericire! 

— Da? repetă ea, lipindu-se de el. Era fericită şi, 
lângă el, se simţea întreagă. 

— Mă bucur că sora mea ţi-a spus unde să mă 
găseşti, îi şopti ea, încolăcindu-i grumazul. 

— Şi eu, iubito! Nespus de mult, murmură el, 
strângând-o mai tare în braţe. 

Dansară, se sărutară şi-şi şoptiră vorbe dulci 
până în zori. Apoi, mână în mână, părăsiră ringul 
de dans, restaurantul şi se îndreptară spre căsuțe. 
La prima poticnire, Jared o ridică în braţe şi o 
purtă astfel tot restul drumului. 

— Parcă am fi în vechile filme de dragoste. Eşti 
un romantic, Jared! 

— Numai cu tine, iubito, şi numai datorită ţie am 
reuşit să-mi cunosc şi această dimensiune, îi 
zâmbi el. 

— Mă bucur, Jared. Şi eu mă redescopăr prin 
tine. Îl simţea atât de aproape de ea, încât el 
însuşi părea a fi o parte din ea, pe care, în sfârşit, 
după mulţi ani, o regăsise. 

— Va trebui să te las o clipă jos ca să deschid 
uşa, îi şopti Jared, când ajunseră în dreptul căsuţei 
închiriate de ea. Scoase apoi cheia din micuţa-i 
poşetă. 

Amber îl privea plutind de fericire. Ar fi vrut să 
danseze şi să cânte. Asta şi făcu, împleticindu-se 

puţin, până când Jared descuie uşa. 

— Nu cred că se observă că am băut şampanie, 
conchise ea. 

— Nu? râse el. Dimpotrivă, şi mai cred că vinul 
te-a făcut praf! 

— Jared, eu nu m-am îmbătat niciodată, să ştii! 
se aprinse ea, legănându-se şi chicotind, în timp 
ce Jared încerca s-o tragă înăuntru. Şi sunt 
convinsă că nici acum nu sunt beată. Uită-te cât 
de drept pot să merg! 

Amuzat, Jared o privi cum mergea pe o cărare 
imaginată doar de ea, în sufragerie. 

— Şi când zici că ai de gând să mergi şi drept? 

— S-ar putea să nu fiu decât foarte puţin 
ameţită, fu ea de acord. 

— Puțin mai mult. 

Se îndreptă spre el şi-l cuprinse în brate, 
lipindu-şi faţa de cămaşa lui răcoroasă. 

— Şi acum ai de gând să profiţi de starea mea. 

— Bineînţeles, iubito! Asta am să şi fac. O ridică 
în braţe şi se îndreptă spre dormitor. 

O sărută cu patimă şi disperare. Sărutările ar fi 
ametit-o, chiar dacă n-ar fi gustat vinul. Capul i se 
învârtea, trupul îi zvâcnea de dorinţă. 

— Te doresc atât de mult! îi spuse ea, 
recunoscându-şi cu greu propria-şi voce. Jared 
începu să-şi piardă firea. Il dorea atât de mult, 
încât el înţelese că nu trebuia să mai aştepte. 

— Acum, Jared, te rog. 

Jared o dezbracă şi se dezbrăcă. Se pierdu apoi 
într-un extaz fără margini. Amândoi. Tot timpul 
amândoi. 

Zilele ce urmară se asemănară cu o adevărată 
lună de miere. Nicio altă pereche de tineri 
căsătoriţi n-ar fi fost mai apropiaţi, atât de 
fascinaţi şi de încântați unul de celălalt. Nici atât 
de atenţi şi de îndrăgostiţi, cum păreau a fi ei doi. 

Deveniseră clienţii obişnuiţi ai Centrului sportiv 
Tamarian, de unde închiriaseră o barcă. Mergeau 
la schi pe apă, la surf. Se plimbau de-a lungul 
plajei sau, pur şi simplu, leneveau la soare. Au 
vizitat insula Harbour şi au privit bărcile de 
pescuit, minunat colorate în acele nuanţe 
strălucitoare. Se bucurau de frumuseţea şi 
prospeţimea fiecărei zi. 

Homarul, mâncarea de bază a micuţei insule, 
servit în diferite variante, devenise hrana 
obişnuită a cinei de seară. li mai atrăgeau şi alte 
varietăţi locale, dar în special dulciurile. 

Dansau şi se iubeau. Uneori, nerăbdători şi 
sălbatici, alteori, pe îndelete şi cu multă tandreţe. 
Mereu însă cu aceeaşi stăruitoare şi profundă 
pasiune. 

Vorbeau la nesfârşit când unul, când celălalt. Se 
ascultau şi se întrerupeau reciproc. Subiectele 
erau diverse. Despre un singur lucru nu discutau: 
despre bancă. Devenise, printr-un acord tacit, un 
tabu. 

Şi-n fond, de ce să discute tocmai despre acest 
subiect aici, pe insula lor paradiziacă, unde nu 
erau decât o pereche de îndrăgostiţi, atât de 
departe de maşinaţiile şi intrigile unei lumi 
interesate doar de bani? îşi spuse Amber. Doar 

amândoi ştiau că Jared este preşedintele băncii 
Hamilton şi ca bancă concurentă, cea condusă de 
tatăl şi fraţii ei, urma să preia afacerile băncii lui 
Jared. Aici se eliberaseră de toate problemele lor 
cotidiene şi se lăsaseră în voia iubirii lor. 

Într-o noapte, în timpul pasiunii lor ce se tot 
amplifica, Jared murmură cuvintele magice: 

— Te iubesc! 

Copleşită şi fericită, Amber se lipi de el. Ar fi 
vrut să spună ceva, dar n-a putut. Era întâia oară 
când un bărbat îi spunea aceste vorbe, iar acest 
bărbat era tocmai Jared, deci visele ei fanteziste 
deveniseră realitate. Mai târziu, ţinându-l în braţe, 
ea reuşi la rândul ei să murmure: 

— Şi eu te iubesc! 

— Dormi, iubito, spuse el somnoros, sărutând-o 
pe creştet. 

Dimineaţa s-a aşteptat ca el să repete ceea ce-i 
spusese noaptea, în focul pasiunii, dar el n-a mai 
spus nimic. Era mult prea timidă să-i reamintească 
aceste vorbe, ce în pat veneau de la sine. Oare 
acest „te iubesc”, murmurat de un bărbat în 
intimitate, avea aceeaşi semnificaţie ca cel rostit 
la lumina zilei, într-un restaurant, de exemplu, sau 
în timpul unei plimbări de-a lungul plajei, sau 
chiar în bucătărioara căsuţei închiriate de ea? Sau 
n-avea decât înţelesul de „Imi place să fac 
dragoste cu tine”? medită Amber încurcată. Era 
prima ei relaţie de dragoste şi nu-i cunoştea încă 
legile. Instinctul însă îi spunea că lucrul cel mai 
înţelept era să se bucure cât mai mult de prezent. 
Va vedea apoi ce-i va rezerva viitorul. 

Nici Amber şi nici Jared nu erau oameni dornici 
să se întoarcă la Cambridge. 

— Ce-ar fi să cumpăr o barcă de pescar şi să mă 
ocup de prinsul racilor? sugeră Jared, aşa 
deodată, în ultima lor noapte pe care o mai aveau 
de petrecut pe insulă, pe când stăteau îmbrăţişaţi. 
Am putea deschide propriul nostru snack-bar, 
continuă el, tu ai găti, dar... 

— Nu voi găti homar! se cutremură Amber. Cum 
să-i pregătesc? Să-i arunc de vii în apa care 
fierbe? Ua! De ce n-am deschide un magazin? Tu 
vei aduna tot felul de melci şi scoici, pe care eu le 
voi aplica fie pe sacoşe şi pălării, fie... 

— Ai putea picta diferite peisaje pe bluze... 

— lar tu ai putea ciopli bărcuţe, trenuleţe sau 
căluţi ce se balansează, adăugă Amber în ai cărei 
ochi strălucea entuziasmul. Chiar şi răţuşte şi 
multe alte lucruri, îşi aminti ea. Ridicându-se, 
continuă: Dar, Jared, nu trebuie să rămânem aici 
ca să facem toate acestea, ci acasă pentru 
magazinul lui Ashlee! Sunt sigură că ne va 
comanda cât mai multe! 

— Prea multe pentru cât ne va permite timpul, îi 
zâmbi Jared, trăgând-o înapoi lângă el. Amintindu- 
şi, zise: Ştii, când i-am dăruit lui Christopher 
trenuleţul şi căluţul, Ashlee a fost atât de 
încântată, încât imediat a vrut să-i mai fac vreo 
zece bucăţi din fiecare. 

— N-a vrut doar să te flateze. Se pricepe foarte 
bine la afaceri. A mai vrut o comandă de încă zece 
piese din fiecare, tocmai pentru că ştia cât de bine 

se vor vinde. Fii convins că după aceea ar fi dublat 
comanda. 

— Eşti atât de dulce şi atât de încântătoare! N- 
am mai întâlnit o femeie aşa ca tine, Amber! îi 
declară el, dezmierdând-o cu o ploaie de sărutări. 
E timpul însă să dormim, îi sugeră el. Mâine 
trebuie să ajungem la aeroport foarte devreme, 
nu? O cuprinse în braţe, cu capul pe umărul lui, 
aşa cum se obişnuiseră să doarmă din prima 
noapte. Amber nici nu voia să conceapă că ar mai 
putea dormi şi altfel. Işi aminti cu amărăciune de 
propria-i imagine, dormind singură în 
apartamentul ei din Cambridge. Acum ar dori să-l 
împartă cu Jared. Ar dori ca totul să împartă cu el. 

Oare cum vor decurge lucrurile după ce vor 
părăsi micul lor paradis? reflectă somnoroasă 
Amber. Familia, băncile rivale, planurile celor doi 
fraţi ai ei, dar şi unchiul acela nebun al lui Jared... 
Nu discutaseră nimic despre toate acestea. Jared 
era un tip ambițios şi talentat. Ştia că nu va 
renunţa uşor la banca lui pentru a deveni doar un 
slujbaş oarecare la o altă bancă. Nu era atunci 
logic ca el să se folosească de relaţia lui cu fiica 
celor de la Aames, pentru a-şi asigura astfel o 
poziţie cât mai bună în cadrul băncii Aames? Nu 
putea să-i poarte pică pentru asta, încercă Amber 
să se liniştească. Il iubea prea mult pentru a se 
lăsa orbită de mânie. Da, acum ştia că va rămâne 
alături de el, oricare vor fi condiţiile. 

Era convinsă că şi lui îi păsa de ea, chiar dacă 
nu-i spusese decât o singură dată c-o iubeşte, e 
adevărat, în timp ce făceau dragoste. Dar 

observase că-i făcea plăcere să discute cu ea, să 
se joace cu ea. Se distraseră atât de bine 
împreună, semănau în atâtea privinţe, iar în pat se 
înțelegeau perfect. N-o iubea la fel de nebuneşte 
precum îl iubea ea? Puţini oameni aveau atâtea în 
comun, cum aveau ei. Ar fi o nebunie din partea ei 
să dorească mai mult. 

Dar, cu toată tulburarea gândurilor, în cele din 
urmă, pleoapele i se închiseră. Instinctiv, se lipi de 
el. 


Zborul spre Boston s-a desfăşurat fără peripeții. 
Au citit, au vorbit şi chiar au aţipit. 

Uitaseră cum mai este o noapte ploioasă şi rece 
în Massachusetts. 

— Unde sunt nisipurile de zahăr, apele de azur 
şi luna tropicală din Anquilla? întrebă Jared, de pe 
platforma aerogării. 

Glumeau deseori pe socoteala efuziunii lui 
Warren Colier. 

— Mă întreb dacă Warren va da un semn de 
viaţă săptămâna asta ca să afle cum a fost în 
excursie, râse Amber. 

— Dacă te sună, spune-i că eşti ocupată pentru 
tot restul vieţii! 

Amber îl iscodi cu privirea. O necăjea sau îi 
sugera ceva ce n-avea de-a face cu gluma? 

— Nu cred că are vreun rost să ne ude pe 
amândoi, rosti Jared, privind încruntat la cerul 
mohorât. Mi-am parcat maşina pe-aproape. Mă 
duc s-o aduc. Aşteaptă-mă aici! 

— Amber! se auzi o voce feminină la numai 

câteva clipe după plecarea lui Jared. 

Era Ashlee ce alerga spre ea, venind dinspre 
clădirea aerogării. Amber, văzând-o astfel, deveni 
palidă. 

— Ashlee? S-a întâmplat ceva? 

Jared, care tocmai plecase, de-abia avu timp s-o 
prindă de talie. 

— Ce s-a întâmplat, Ashlee? 

— Nu s-a întâmplat nimic! se grăbi să-i 
liniştească Ashlee. Doar o veste incredibilă! Să nu- 
ţi vină să crezi?! Imaginează-ţi, Amber, că... 

— Amber! exclamă şi Locke, apropiindu-se cu 
Christopher în braţe, tot numai ochi. Mă bucur că 
te văd! Ne era teamă să nu vă scăpăm. Se întoarse 
şi strigă: I-am găsit! Sunt aici, pe platformă! 

Amber îşi privi când sora, când fratele. Starea 
de anxietate dispăruse, dar crease confuzia. Se 
uită la Jared, dar şi acesta dădu din umeri. 

— Aici, mon cher!? strigă peste umăr o blondă 
ieşind pe uşa ce ducea spre platformă. O urma un 
tânăr bine făcut, acel gen de bărbat pe care 
Amber nu-l mai văzuse decât pe marile ecrane. 
Era îmbrăcat în haine europene, stilul sport. Şi era 
tot atât de negru, pe cât era femeia de albă. 

— Amber! îi atrase atenţia Ashlee cu ochi 
strălucitori. Este chiar mama noastră, Caroline 
Rose Sheppard. 

Mama ei!? Fiinţa ce deţinea toate secretele 
legate de sângele ei! O privi înmărmurită. 

— Spuneţi-mi care, aşa cum îşi zice toată lumea, 
îi întâmpină Caroline detaşată, aplecându-se spre 


2 mon cher - dragul meu 

Amber şi sărutându-i obrajii. Privind-o, continuă: 
A, ma petite*, Amber! Eşti la fel de très jolie“ca şi 
sora ta! 

— Dar e un miracol! se entuziasmă tânărul 
chipeş, privindu-le extaziat când pe Caroline, când 
pe Amber, când pe Ashlee. Seamănă atât de mult 
cu tine, Caro, chérie?! Ah!  Mahhveloust! 
Mahhvelous! 

— Mon cher, mon cher, dragul meu Herve! îl 
prezentă Caroline, mângâindu-l pe obraz. 

Grupul amuţi. Cele două surori ştiau că mama 
lor trebuie să aibă cam patruzeci şi şase de ani. li 
reţinuseră vârsta, fiindcă era trecută în 
certificatele lor de naştere. Frumoasă, blondă, în 
al cărei păr se răsfrângeau reflexele şampaniei, 
parcă cu cel puţin zece ani mai tânără. Avea 
aceeaşi statură ca şi fiicele ei. Costumul din 
caşmir, de culoare cafenie, şi haina de vulpe roşie 
îi accentuau chipul de păpuşă, iar pantofii cu 
tocuri înalte, italieneşti, grozav de costisitori, 
evidenţiau forma delicată, armonioasă a 
picioarelor plinute. 

— Dragile mele! rupse Caroline tăcerea. Nici nu 
ştiţi cât mă bucur că pot să vă revăd! continuă ea 
cu exuberanţă şi familiaritate. Mon Dieu!” Cât v- 
aţi schimbat de când v-am văzut ultima oară! 

— Era doar normal, n-au trecut decât douăzeci 
şi şapte de ani de-atunci, comentă Locke. 

3 ma petite - micuța mea 

4 très jolie - foarte drăguță 

5 cherie - draga mea, drag, iubit, scump 
6 Mahhvelous - minunat 

— Mes enfantes!t îl ignoră Caroline, mângâindu- 
i iarăşi obrazul. 

— Très magnifique! rosti el cu entuziasm, 
sărutând mai întâi mâna lui Amber, apoi pe ceaa 
lui Ashlee, zâmbindu-le. 

Amber privi spre Ashlee, dar îşi întoarse imediat 
privirea pentru a nu izbucni în râs când văzu 
grimasa din colţul buzelor ei. 

— Când ai sosit, Caro? întrebă Amber. Şi cum de 
ne-ai găsit? 

— Imediat ce am aflat că sunteţi în pericol, ma 
petite, rosti Caroline, punându-şi mâna dramatic 
pe piept. leri am primit un telefon şi, după cum 
vezi, împreună cu Herve, am luat primul avion. 
Dar să nu-ți vină a crede! Sunt şi grandmere”, pe 
deasupra! continuă Caroline,  zgâindu-se la 
Christopher şi mângâindu-l apoi grațios pe frunte. 
Mon Dieu, zău că asta întrece orice imaginaţie! 

— Şi ce mai belle grandmere!'" interveni galant 
Herve. 

— Şi fiindcă tot am atins un subiect ce depăşeşte 
orice imaginaţie, interveni Locke, adresându-i-se 
în special lui Amber, ei, află că motivul pentru 
care care a luat cel mai rapid avion spre Boston, 
este faptul că ea crede că sunteţi urmărite de 
gangsteri. A primit un telefon de ameninţare şi iat- 
o aici pentru a ne avertiza şi pentru a lua măsurile 
necesare. Ştie exact pe cine să sune pentru a 
rezolva astfel de probleme. 


8 mes enfantes - copii mei 
9 grandmere - bunică 
10 belle - frumoasă 

— Gangsteri?! rosti Amber uluită. 

— Nu-ţi face griji, chérie! Maman" a ta este aici. 
Şi, pentru a o încuraja, Caroline repetă gestul de 
mângâiere pe obraz, ca şi în cazul lui Herve. 

— Ai primit un telefon de ameninţare, în ceea ce 
le priveşte pe Amber şi Ashlee? interveni pentru 
prima oară în discuţie Jared, din ai cărui ochi se 
putea ghici îngrijorarea. 

— Un bărbat cu o voce ciudată mi-a dat mai întâi 
lămuriri în legătură cu fetele. Apoi m-a ameninţat 
că, dacă acestea nu vor colabora, li se va întâmpla 
ceva îngrozitor. Trebuie să vă pară foarte curios 
că tocmai acum, după douăzeci şi şapte de ani, a 
trebuit să vin la voi. Dar am ţinut cont de faptul 
că, dacă ne-am fi cunoscut mai devreme, totul ar fi 
fost în dezavantajul vostru; efectul ar fi fost mai 
degrabă distructiv, decât constructiv. Iar individul 
acela părea atât de hotărât, încât amenințările lui 
chiar mă neliniştesc. Am relaţii. Ştiu că doar un 
simplu telefon va pune capăt pericolului. 

— Dar tot nu înţeleg ce au gangsterii cu noi! 
rosti Amber nedumerită. Ideea în sine i se părea 
atât de absurdă, încât nici nu se putea gândi la 
frică. La fel de bizară li se părea a fi şi lui Locke şi 
Ashlee. Doar Jared părea puţin neliniştit. Il trădau 
maxilarele şi pumnii încordaţi. 

— Vom afla curând, ma coeur!? o linişti Caroline. 
Mai întâi însă vreau să-i cunosc pe al tău cher ami. 
L-am cunoscut deja pe très gentil-ul!* Locke şi pe 


11 maman - mama 
12 ma coeur - inima, comoara mea, sufletul meu. 
13 tres gentil - foarte amabil 

adorabilul Christopher. Voi fi încântată să-l cunosc 
şi pe amour-ul!'* scumpei mele Amber, îi zâmbi 
Caroline fermecător lui Jared. 

— Jared Hamilton Stone! îl prezentă Amber cu 
mândrie. 

— Cum? Hamilton Stone? Sacre bleu!’ Dar 
acesta-i chiar numele celui ce m-a sunat?! El m-a 
ameninţat! 

Toţi începură să vorbească în acelaşi timp. 

— E absurd! tună vocea lui Jared pe deasupra 
celorlalţi. Doamnă Sheppard, eu nu v-am sunat! 
Nici ieri şi nici altă dată! 

— Bineînţeles că nu! îl susţinu Ashlee. 

— El a fost în Insulele Antile cu mine! întări 
Amber, prinzându-l de cot, arătându-i prin acest 
gest totala ei încredere. Nici măcar n-am avut 
telefon acolo! 

— Bine, dar numele, numele de Hamilton Stone, 
nu poate fi doar o coincidenţă?! obiectă Caroline. 
Ai vreo rudă cu un astfel de nume? îl scrută ea pe 
Jared cu asprime. Să fie cineva din familia ta 
căruia să nu-i pese de relaţia ta eu ma petite 
Amber? 

Peste toţi se aşternu liniştea. 

— Unchiul meu! Phillip Hamilton Stone! sugeră 
Jared. 

— Da, acesta-i numele! Cum de îndrăzneşte să- 
mi amenințe copiii? îl privi ea furioasă. 

— Nu cred că s-a gândit să le facă vreun rău din 
punct de vedere fizic, rosti domol Jared. Este o 


14 amour - iubire 
15 sacre bleu - cerule! 

poveste tare lungă şi foarte complicată. Unchiul 
meu reprezintă interesele băncii noastre. El este 
preşedintele şi... 

— Şi consideră că fetiţa mea nu-i de nasul 
nepotului lui! îl pârjoli Caroline cu privirea. Şi asta 
fiindcă a aflat de bordel şi atunci, dintr-odată, a 
devenit puritan. Ptiu! Am mai avut de-a face cu 
astfel de oameni. Continuă apoi în franceză multe 
alte lucruri, făcându-l pe Herve să roşească şi să 
intervină: 

— Destul, Caro, cherie, te rog! Opreşte-te. Aici, 
printre noi, se află şi un copil! 

— Ce fel de bordel? întrebară în acelaşi timp 
Locke şi Jared nerăbdători. 

— Parcă am fi într-un serial la TV, interveni 
Ashlee emoţionată. Fiecare minut devine tot mai 
dramatic! 

— Ai lucrat într-un bordel? îi scăpă lui Amber. 

— Da, mă coeur. Am început ca oricare altă 
salariată. Am câştigat însă destul. In cele din urmă 
l-am cumpărat, zâmbi Caroline. Povestea mea se 
aseamănă cu acea a eroinelor mult îndrăgite de 
americani, eroine care, de la mizerie, se ridică la 
milioane de dolari. Cred că Phillip Stone face 
excepţie. Fără îndoială că mi-a fost client, altfel n- 
ar fi ştiut nimic despre mine. El nu doreşte ca unul 
dintre ai lui să se încurce cu cineva din familia 
mea. Atâta ipocrizie mă dezgustă! 

— Localul lui care este considerat ca unul dintre 
cele mai bune, interveni Herve cu mândrie. 

Amber o privi înmărmurită. Mama ei, patroana 
unui bordel parizian? Simţi că i se taie respiraţia. 

181 


Se întrebase deseori ce fel de sânge i se scurgea 
prin vene. Acum ştia şi amuţi. 

Privi spre Jared. În ochii lui era durere, mânie, 
dar şi altceva ce ea nu putu descifra. 

— Speck trebuie să fi fost! şopti el, privindu-i pe 
toţi în ochi, cu excepţia lui Amber, a cărei privire 
n-o întâlni. Unchiul meu a angajat un detectiv 
particular ca să afle tot ce se poate despre familia 
Aames. S-a gândit că unele informaţii îi vor fi de 
folos în războiul lui cu cei de la banca Aames. 
Trebuie să fi aflat despre... Caroline şi... Tăcu. Îşi 
aminti licărul de triumf din ochii bătrânului, atunci 
când îi spusese că Amber fusese adoptată şi cum 
apoi refuzase să-i mai dea şi alte amănunte. 

— A plănuit să-mi şantajeze tatăl pe baza acestei 
informaţii, deduse Locke mânios. Şi-a imaginat că 
deţine arma prin care poate să împiedice 
preluarea băncii lui de către cei de la Aames. 

Jared se simţea scârbit. Locke intuise corect 
intenţia bătrânului. 

— Foarte amuzant! râse Caroline. Ce mică 
trebuie să fie America, dacă acest formalist zgârie 
brânză îşi imaginează că eu reprezint o 
ameninţare care să poată împiedica preluarea 
unei bănci! Cred că acesta ar putea fi subiectul 
zilei, la viitoarea mea petrecere! Eu, Caroline, să 
devin o ameninţare îngrozitoare! 

— Dar nu eşti îngrozitoare! Ai venit să ne ajuţi 
atunci când ai considerat că suntem în pericol, o 
linişti Amber. Este un gest frumos şi generos. 

Caroline îşi scoase din geanta de piele o batistă 
din dantelă, cu care-şi tamponă ochii, deşi nu era 

nevoie. 

— Asemenea copii drăguţi încălzeşte sufletul 
oricărei mame, adăugă Caroline. 

— Caroline, interveni şi Locke, apreciem foarte 
mult grija ta, dar eu nu cred că Phillip Stone 
constituie un pericol pentru fetele tale. 
Cuprinzând talia soţiei sale, adăugă: Şi cât timp 
vei rămâne aici, eu şi Ashlee vom fi bucuroşi, dacă 
tu şi Herve veţi accepta, să fiţi oaspeţii noştri. 

Lui Locke nu-i păsa de ceea ce făcuse Caroline 
Sheppard înainte, dar lui Amber, da. Nervoasă, 
aruncând priviri furişe spre Jared, încercă să 
descifreze pe faţa şi în ochii lui ceea ce gândea el 
despre această situaţie. Nu reuşi. Privirea lui 
stăruia asupra Carolinei. Toată această agitaţie 
interioară îi producea dureri la stomac. Nu cumva 
tocmai acum el îşi amintea de firea ei pasionată şi 
o judecă după un vechi proverb: cum e mama, e şi 
fiica? Îndepărtă însă gândul. O personalitate se 
constituie nu numai din factorii genetici, ci dintr-o 
mulţime de alţi factori. Ereditatea, după câte ştia 
ea, nu era decât unul dintre ei, chiar cel mai puţin 
important. Mult mai importantă era opţiunea. Ar 
trebui să fie convinsă de asta. Dovada cea mai 
bună erau ultimii ei doi ani şi jumătate. 

Ar fi mulţumit-o această revelaţie, dacă Jared n- 
ar fi atât de mânios. De-ar ştii măcar motivul! 
Părea întors doar din cauza unchiului său, ori 
fiindcă tocmai descoperise că mama sa, odinioară, 
fusese o damă de consum? 

Neliniştită, îl privi din nou. Se apropiase atât de 
mult de el în timpul din urmă, încât era în stare să 

termine ea propoziţia începută de el. Acum însă 
nu reuşea să-i pătrundă gândurile. Se îndepărtase 
oare chiar într-atât de ea? 

Jared ştia că Amber îl priveşte, dar nu reuşea să- 
i surprindă privirea. De câte ori încercase, ochii ei 
priveau în altă parte. Ştia că este necăjită. 
Şantajul unchiului său putea să fie zădărnicit, dar 
bătrânul putea să-i provoace un alt necaz, prin 
descoperirea Carolinei Sheppard. 

Banca Aames, conform planului, va prelua 
afacerile băncii Hamilton. Ashlee va trece uşor 
peste vocaţia mamei sale naturale, dar Amber... 
Privind-o, Jared simţi un junghi în suflet. Nu 
cumva ea singură era adevărata victimă a 
manevrelor neortodoxe ale lui Phillip Stone? 

Işi aminti discuţiile îndelungate pe care le 
avuseseră Împreună, referitor la contextul 
necunoscut în care luase naştere. „Sângele 
vorbeşte de la sine”, îşi mai reaminti el că-i 
spusese că odată. Era foarte posibil deci ca tot 
ceea ce aflase acum despre profesia Carolinei 
Sheppard s-o distrugă sufleteşte. 

Jared clocotea de furie. Ar fi vrut s-o ferească de 
durere. Şi tocmai singura lui rudă în viaţă şi 
poziţia lui la bancă îl determinau să-i amplifice 
suferinţa! Şi, pe măsură ce îndemnul de a discuta 
cu unchiul său devenea tot mai puternic, furia ce-l 
mistuia se intensifica. 

— Vrei să mai rămâi cu noi, Caro? o întrebă 
Ashlee. Avem atâtea să ne spunem şi... 

— O, îngeraşul meu, eşti o comoară! Şi Caroline 
se năpusti spre ea şi-o sărută. Repetă gestul şi 

faţă de Amber. Voi, care acum sunteţi atât de 
mari, mă faceţi să devin nostalgică! Acum însă, 
fiindcă nu va mai paşte nicio primejdie, eu şi 
Herve trebuie să zburăm. Chiar în noaptea asta! 
Trebuie să ajungem la New York şi de-acolo, 
direct la Londra. Am şi acolo de rezolvat câteva 
probleme juridice foarte presante. Sunt 
amenințată cu un proces foarte primejdios! 

— Mult mai primejdios! întări Herve. Nici nu-mi 
vine să cred că cei de la Rolls Royce sunt aşa de... 
de burghezi! N-au niciun drept să reintre în 
posesia maşinii Carolinei, pentru simplul motiv că 
ea l-a vopsit în nuanţe de la grena-închis până la 
Mov. 

— Un Rolls Royce vopsit în culoarea zmeurei şi 
mov? repetă Locke, crezând că n-a înţeles bine. 

— E magnific! decretă Caroline. Ar trebui să-l 
vedeţi! Veţi fi convinşi de acest lucru, mes 
enfantes! Sunt în stare să mă războiesc cu ei până 
la moarte! Vedeţi voi, dragile mele, chiar că nu 
mai pot rămâne, deşi sunt bucuroasă să pot 
răspunde la multele voastre întrebări. Ce-ar fi să 
intrăm la o cafea şi să vorbim până pleacă primul 
avion spre New York? 

— Ne-ar face plăcere, Caro, îi răspunse Ashlee, 
strecurându-şi mâna în cea a lui Locke. 

Amber se întoarse spre Jared. Zări mânia 
stăpânită din privirea lui. Asprimea întipărită pe 
faţa lui îl făcea de nerecunoscut. li păru un străin, 
iar ura acea mocnită o îngrozi. Oare trecutul 
mamei ei, de care ea nu era vinovată, nu putea fi 
acceptat de el? 

Jared descifră durerea din ochii ei. Ştia doar că 
pricina acestei durerii nu era decât unchiul lui. 
Trebuia să acţioneze totuşi. Indemnul de a discuta 
cu el şi de a face ceva pentru Amber îl absorbise 
complet. Nimeni nu trebuia s-o rănească pe iubita 
lui, ci să fie tras la răspundere de către el, de 
Jared Hamilton Stone! 

— Du-te cu ceilalţi, Amber! o îndemnă el 
încordat. Am de rezolvat nişte afaceri presante şi 
nu pot lipsi. Eu... of... ne vedem după aceea. 

— Jared! 

El însă dispăruse deja în direcția locului de 
parcare. Durerea o copleşi. A plecat deci! N-a 
suportat trecutul mamei ei şi nici n-a rămas să 
discute cu ea. A pārăsit-o! Caroline o prinse de 
braț. 

— Să intrăm, ma chérie! rosti ea domol. Ştiu că 
ţi-a frânt inima, ştiu că te-a deziluzionat, dar aşa 
sunt unii bărbaţi ce ţin prea mult la sângele lor 
albastru. Şi bunicul tău a fost la fel, şi străbunicul, 
tot aşa. 

— Da? şopti Amber, scormonind întunericul. 

— Bătrânul Josiah Wheeler este cauza pentru 
care noi a trebuit să ne întâlnim ca nişte străine, 
de-abia după douăzeci şi şapte de ani de la 
naşterea voastră. Şi acest Jared Hamilton Stone şi 
odiosul lui unchi, Phillip, cred că sunt alcătuiți 
după acelaşi tipar, nu-i aşa? 

— Nu! ţipă Amber. Poate doar unchiul lui, dar 
Jared... Ochii i se umplură de lacrimi. Jared nu 
este... el... el... n-ar... 

— Bărbaţii sunt nişte creaturi ciudate. Am 

cunoscut foarte mulţi, dar n-am reuşit niciodată 
să-i înţeleg pe deplin, oftă Caroline. Unii par 
surprinzător de uşor de descifrat, totuşi... o 
femeie nu trebuie să aibă o încredere totală în ei 
şi să se dăruiască întreagă doar unuia. Dacă o 
face... Se cutremură. Noi, draga mea, am încercat 
experienţa dureroasă a acelora care o fac. 


Capitolul 10 


— Bănuiesc că aveţi multe de discutat şi puţin 
timp la dispoziţie, spuse Locke. M-am gândit că 
împreună cu Herve şi Christopher, care n-are 
stare să stea liniştit alături de voi, să facem o 
plimbare şi astfel veţi putea vorbi liniştite. 

— Minunată idee, Locke! recunoscu Ashlee. 
Herve se alătură lui Locke şi Christopher, pe care 
Locke îl lăsă din braţe şi-l prinse de mână. 

— Pa! Pa! le flutură Christopher mânuţa, în 
semn de la revedere. 

— O, petit Christopher, eşti o comoară! îl 
îmbrăţişă Caroline, scuturându-l în semn de 
rămas-bun. Apoi i se adresă lui Locke: Şi tu eşti 
tot o comoară! 

— Intrăm? le îndemnă ea pe cele două gemene, 
înconjurându-le după talie. Aş fi preferat 
cappucino, spuse ea după ce intrară şi se aşezară 
la o masă. Se încruntă la cafeaua neagră din 
ceaşcă. Dar cum ne aflăm în barul aeroportului, 
trebuie să ne mulţumim cu ceea ce ne oferă, 
adăugă ea, mângâindu-şi fiicele cu privirea. 

— Vorbeşte-te despre tine, Caro, lasă cafeaua! 

Vrem să ştim totul despre tine, despre familia ta şi 
despre tatăl nostru şi ai lui, o îndemnă Ashlee. 

— Familia lui, începu Caroline, privind-o în ochi 
pe Amber, ei bine, aflaţi că toţi cei din familia 
Wheeler din Uniontown, Pennsylvania, erau 
oameni bogaţi, influenţi şi foarte mândri de 
numele lor. Atât de mândri, încât se căsătoreau cu 
persoane din afara oraşului, fiindcă, considerau ei, 
nimeni nu era demn de un Wheeler! 

— Ce nesuferiţi! se strâmbă Amber. 

— Aşa erau, draga mea, dar pe atunci n-am 
ştiut. Pentru mine reprezentau culmea regalității. 
Aveau, pe colină, o casă uriaşă şi mulţi servitori. 
Purtau haine frumoase şi de bună calitate, dar ce 
să vă mai spun de limuzina decapotabilă a lui Ross 
Wheeler! 

— Oo, oo! încuviinţă Ashlee, sorbind din cafea. 

— Da, dragile mele, v-am zămislit pe bancheta 
din spate a unei limuzine roşii. 

— Deci, Ross Wheeler este tatăl nostru, nu? 
conchise Amber tulburată, de ceea ce auzea, 
uitând pentru moment de propria ei suferinţă, 
provocată de dispariţia bruscă a lui Jared. Aflase, 
în sfârşit, numele tatălui ei! Era chiar dispusă să-şi 
ignore durerea şi deziluzia, şi să se cufunde în 
misterele trecutului. 

— Cum arăta? vru să ştie Amber. 

— Cum să vi-l descriu? La cei nouăsprezece ani 
era magnific, inteligent, bine făcut şi încântător. 
Dar cel mai minunat lucru la el erau ochii. Acei 
ochi căprui - privindu-le, - voi, amândouă, aveţi 
ochii lui! 

Instinctiv, Amber şi Ashlee se prinseră de mâini. 
Emoţia ce le copleşea se putea citi pe chipurile 
lor. Să-ţi cunoşti trecutul? Asemănarea cu unul din 
părinţi, fapt obişnuit şi ignorat de majoritatea 
oamenilor, pentru ele, în acest moment, când 
auzeau pentru prima oară acest lucru, însemna un 
dar preţios. 

— Trebuie să recunosc însă că familia mea, 
Sheppard, nu poate fi zugrăvită cu o nuanţă la fel 
de strălucitoare, ci mai degrabă, nu-i pot încadra 
decât într-un tablou mohorât, zâmbi Caroline. 
Eram atât de săraci şi de necăjiţi! Imaginaţi-vă o 
casă dărăpănată, o mamă suferindă, care muncea 
ca servitoare şi care, pentru a o putea scoate la 
capăt, mai făcea croitorie şi spăla rufărie. 
Imaginaţi-vă apoi un tată care arunca fiecare cent 
la pocher sau la alte jocuri de noroc. E un contrast 
izbitor faţă de cei din vârful piramidei, aşa cum 
erau cei din familia Wheeler, nu? Eram isteaţă, 
continuă ea, şi mulţi mă considerau drept una 
dintre cele mai drăguţe fete din oraş. Doream ca 
viaţa mea să fie altfel decât a mamei. Eram 
hotărâtă s-o schimb. Când am împlinit optsprezece 
ani, Ross Wheeler a pus ochii pe mine. Naivă şi 
vanitoasă, evident, am crezut în declaraţiile lui de 
dragoste şi în toate promisiunile lui de a ne face 
un viitor împreună. El a fost primul meu iubit. Şi 
eram îndrăgostită până peste cap, chiar bolnavă 
de dragoste, of, săraca nebună! declară Caroline, 
ai cărei obraji, o clipă doar, se aprinseră. Se 
stinseră însă la fel de brusc. Curând am rămas 
însărcinată. Aveam doar optsprezece ani, continuă 

ea cu aceeaşi voce plăcută, din al cărei ton nu 
desluşeai nimic altceva decât detaşare şi umor 
ciudat. Devenisem însă un nimic pentru toată 
lumea, în special pentru cei din familia lui Ross, 
care a hotărât să mă şteargă din memoria fiului 
lor. Pe el l-au trimis cât mai departe de oraş, iar 
pe mine, făcându-mi o favoare, de asemenea. 

— Către maternitatea din Philadelphia, unde 
tatăl nostru a fost înregistrat ca John Doe, 
presupuse Ashlee. 

— Josiah Wheeler m-a forţat să semnez aceste 
condiţii, zise Caroline, întărind cele presupuse de 
Ashlee printr-o mişcare a capului. Am stat acolo 
până v-aţi născut voi. Am fost de acord cu 
adoptarea voastră. Apoi, familia lui Ross mi-a dat, 
în schimb, o sumă de bani, cu care am plecat la 
Paris, dar nu înainte de a vă vedea. La început, 
directoarea instituţiei n-a fost de acord, dar, la 
insistenţele mele, în cele din urmă a cedat. Fraţi 
atât de frumoase! Am fost convinsă că o s-o duceţi 
bine. În primii ani nu-mi puteam lua gândul de la 
voi. Mă liniştea doar ideea că vă ştiam împreună. 
Bănuiam că veţi fi apropiate şi iată, sunteţi! 

Amber şi Ashlee se priviră. Prin tăcerea lor, ele 
confirmară speranţele Carolinei. Printr-un acord 
tacit, ele nu-i dezvăluiră că de-abia de doi ani şi 
jumătate se cunoşteau. 

— Da, ne avem una pe cealaltă, îşi zâmbiră 
Amber şi Ashlee. Ar fi putut s-o rănească pe 
această femeie ce le dăduse viaţă. Au decis însă să 
n-o facă. 

— Ajunsă apoi la Paris, continuă Caroline, nu m- 

am dat în lături de a ajunge ceea ce familia 
Wheeler mă etichetase a fi în oraşul meu. Dar cu o 
diferenţă. 

Amber o privi cu atenţie. Nu se înşelase. Faţa 
mamei ei se umbrise. 

— Şi anume, de a profita cât mai mult, 
bineînţeles, în folosul meu! Aşezând linguriţa pe 
farfurioară şi făcând mult zgomot, Caroline 
încheie: Aceasta-i istoria originii voastre. Îmi pare 
rău că nu v-am putut spune una mai veselă. 

— Nu contează decât faptul că este adevărată. 
Este a noastră! o linişti Ashlee, cu ochi 
scânteietori. Am aşteptat atât de mult ca s-o 
aflăm. In sfârşit, ştim de unde suntem şi ale cui! 

— Cu excepţia unui singur lucru! rosti Amber. 
Este vorba de numele nostru, cel de-al doilea, 
acela de Rose, pe care-l ai şi tu. Are o semnificaţie 
aparte? 

— Este o floare atât de frumoasă şi de delicată! 
Nu? Mama m-a numit astfel, fiindcă trandafirul 
era floarea ei preferată. Mi-a pus acest nume - mi- 
a explicat ea odată -, sperând să întâlnesc iubirea 
şi dragostea simbolizate de această roză, de 
culoare roşie. Când vi l-am dat, m-am gândit la 
acelaşi lucru. Eu cred că n-am întâlnit încă iubirea 
şi n-am avut parte de acea poveste de dragoste la 
care s-a gândit mama mea. Dar, poate, o parte din 
visele ei vor fi îndeplinite de nepoatele ei?! 

— Şi tu le-ai fi îndeplinit, dacă te-ai fi măritat cu 
Ross Wheeler. Atunci şi noi am fi crescut alături 
de tine, şopti Amber gânditoare. 

— Dar n-a fost să fie. Trebuie însă să înveţi să-ţi 

depăşeşti necazurile. Oftă. Am primit o lecţie 
extrem de dură de la familia Wheeler. Să ştii că 
sunt alături de tine, Amber. Nu-ţi pierde însă 
vremea bocindu-l pe meschinul acela de Hamilton 
Stone. Mai sunt şi alţi bărbaţi! Atât de mulţi... 

— Jared nu-i meschin, Caro! o întrerupse Ashlee. 
El o iubeşte foarte mult pe Amber. 

— Crezi? Nu mi-a spus-o decât o singură dată şi 
asta s-a întâmplat când... Cu obrajii în flăcări, 
Amber tăcu. 

— În pat, orice bărbat îi va spune unei femei 
ceea ce el consideră că acesteia îi va face plăcere, 
adică ceea ce el crede că aceasta se aşteaptă să 
audă, rosti Caroline. 

— Alteori însă, pară Ashlee, un bărbat vorbeşte 
în pat, fiindcă doar atunci şi numai acolo el poate 
să se deschidă, să spună acele lucruri care-l inhibă 
sau care, de obicei, îl fac să se poarte încordat, 
sau să pară nesigur pe el, ori chiar pe femeia 
respectivă. 

— Ashlee este o romantică. Ea speră în finaluri 
fericite, comentă Amber, privindu-şi mama. 

— Dar nu întotdeauna finalul este fericit, 
răspunse Caroline, susţinându-i privirea. Fiecare 
îşi are propria-şi soartă şi trebuie s-o accepte aşa 
cum este, mai adăugă ea pe un ton neutru. 

— Da! încuviinţă Amber, convinsă de ceea ce 
afirmase această femeie, mama ei naturală, ce 
suferise, fiindcă fusese respinsă din pricina a ceea 
ce era sau nu era. Amber n-avea dreptul s-o 
condamne pentru alegerea ei. 

— Amber! o trezi cu o mângâiere peste mână 

Ashlee. Doar nu crezi că Jared a plecat, fiindcă 
avea ceva de obiectat împotriva mamei noastre, 
nu? Ştiu că nesiguranta îţi dă din nou de furcă, 
dar Jared nu este genul de bărbat care... 

— Draga mea Ashlee, o întrerupse Caroline, de 
fapt, ce ştii tu despre viaţă sau despre bărbaţi? Ai 
avut norocul să te căsătoreşti cu un bărbat care te 
adoră. Eu şi Amber am gustat doar din otrava 
dragostei. 

Amber încercă să protesteze, dar apariţia lui 
Herve le întrerupse. 

— Caro, cherie! Tocmai acum se pregăteşte 
pentru decolare, cu direcţia spre New York, un 
avion. Am luat deja biletele! 

— Trebuie deci să ne luăm rămas-bun. Dar nu- 
mi plac astfel de finaluri. Ne vom spune doar au 
revoir! şi sper să vă revăd la Londra, le spuse 
Caroline, ridicându-se. 

— Vom veni într-o zi! promise Amber. 

— Şi dacă vom mai fi amenințate de gangsteri, 
tu vei fi prima care vei afla! o asigură Ashlee. Sper 
că vei rezolva şi problema maşinii, mai adăugă ea. 

— Să fiţi fericite, dragile mele! le ură Caroline, 
îmbrăţişându-le. 

Într-o clipă, cei doi dispărură pe uşa barului. 

— Amber! Mă simt atât de... rosti Ashlee 
cuprinzându-şi sora pe după talie, mă simt... Dar 
cuvântul potrivit nu se alese. 

— Întregită? o ajută Amber. Ca şi când în toţi 
aceşti ani ţi-ar fi lipsit ceva şi, în sfârşit, acel ceva 
a fost găsit, nu? 

— Exact aşa! se lumină Ashlee. Dar tu? 

— Nu, nu chiar aşa, îi zâmbi Amber cu tristeţe. 
Trecutul este la locul lui; prezentul şi viitorul însă 
par să se fi spulberat. 

— Amber, dar tu încă n-ai băut din cupa cu 
otravă! Jared... 

— M-a părăsit. N-a ştiut cum să se îndepărteze 
mai repede. Părea furios şi scârbit... 

— Mami! se năpusti spre ele Christopher, cu 
faţa mânjită toată de ciocolată. 

— l-am văzut pe Caroline şi Herve grăbindu-se 
spre ieşire, le explică Locke când se apropie. 

— Le-am spus la revedere, ba nu, „au revoire”. 
Le-am promis că le vom face o vizită cât de curând 
la Londra, îi anunţă Ashlee. 

— Acum însă am să vă duc pe toţi acasă, îi 
anunţă Ashlee, sprijinindu-se de Locke, ce-i 
înconjurase talia. Tu, Amber, vino la noi astă- 
seară! Avem încă multe de vorbit. 

Amber îi privi cum îşi dezmierdau copilul. Se 
simţi  copleşită de o invidie năprasnică şi 
dureroasă. Cât erau de uniţi şi de fericiţi! Se 
luaseră ca să rămână împreună şi la bine, şi la 
rău. Trecutul Carolinei nu le afectase câtuşi de 
puţin sentimentele, aşa cum se întâmplase în cazul 
ei şi al lui Jared. Legătura care tocmai începuse să 
se sudeze se destrămase. Dacă Jared n-o iubea 
decât în pat, atunci era clar că, doar prin această 
legătură, n-aveau cum să înfrunte greutăţile 
neaşteptate ale vieţii. 

Dacă cei doi fraţi Bryce ar afla de meschinăria 
lui Phillip Hamilton, cu siguranţă că îl vor 

îndepărta pe Jared din banca lor. Şi fiindcă îşi 
cunoştea prea bine familia, Amber era convinsă că 
ei vor purta pică - oricui ce va purta numele de 
Hamilton Stone. Niciodată fraţii ei nu vor angaja 
pe cineva care ar avea o legătură cât de mică cu 
acest nume. 

— Mai bine mă duc la mine, îi anunţă Amber, în 
timp ce părăseau cofetăria-bar din aeroport. Mă 
simt îngrozitor de obosită. Trebuie să mai şi 
despachetez şi... 

— Vrei să fii singură când se întoarce Jared, o 
completă Locke. Te înţelegem, Amber. 

— Amber nu se aşteptă ca Jared să se mai 
întoarcă, interveni Ashlee. Ea crede că a părăsit-o 
din cauza mamei, care... 

— Dar este absurd! Ashlee, de ce nu-i spui că... 

— Locke, îl întrerupse Amber, ştiu că voi vreţi să 
mă liniştiţi, dar în seara aceasta nu mai suport 
nicio discuţie. 

Îşi frecă fruntea. Toate emoţiile prin care 
trecuse, începând cu schimbarea de climă, 
întâlnirea şi discuţiile cu Caroline, toate acestea îi 
provocaseră o durere de cap îngrozitoare. 

— Mă simt, continuă ea, de parcă cineva, din 
interiorul meu, m-ar izbi neîncetat cu un ciocan. 
Nu vreau decât să ajung acasă şi să mă întind în 
pat. Să nu mai aud nimic. 

— Am înţeles, Amber, rosti Ashlee cu înţelegere. 
Mă suni atunci mâine? 

— Voi veni direct la magazin mâine de 
dimineaţă. Avem doar o afacere, nu? 

Drumul n-a durat prea mult. S-au despărţit cu 

un sărut. Pironită în holul de la intrare şi privindu- 
i cum se îndepărta, Amber avu sentimentul că 
niciodată nu fusese atât de singură că în acest 
moment. 

În liceu, deseori suferise de migrene. La fel şi 
când fusese la colegiu sau când lucrase la bancă. 
Uitase de ele doar în ultimii doi ani şi jumătate. 
Din prevedere însă păstrase la îndemână 
medicamentele necesare. 

Era evident faptul că o încerca o migrenă 
puternică. Capul îi zvâcnea, iar lumina, chiar şi 
cea atât de slabă de la veioză, îi provoca dureri, 
înghiţi două pastile. Îşi trase cât putu de iute 
cămaşa de noapte din flanel, în care se obişnuise 
să doarmă încă din timpul liceului. N-o mai 
îmbrăcase de când începuse să doarmă cu Jared. 
În Anguilla fie că purtase ceva foarte sexy, fie că 
dormise goală. Dar acele insule deveniseră un vis. 
Îşi mângâie cămaşa uşoară şi moale, colorată în 
roşu, alb şi bleu. Se întorsese în lumea reală. 

Se urcă în pat. Trase cearşafurile şi închise 
ochii. Era întâia oară că se bucura de această 
migrenă. Ea o împiedica să se mai gândească la 
Jared, la bancă şi la mama sa. Totul rămânea 
deoparte. Acum durerea avea prioritate. Foarte 
curând, datorită pilulelor, va sosi uitarea. 

Medicamentul era puternic şi eficient. In zece 
minute Amber se prăbuşi într-un somn adânc, fără 
vise. 


Când se trezi, primul lucru pe care-l zări fu o 
rază de soare strecurându-se printr-un mic spaţiu 

din perdea. Îşi mişcă încet capul pe pernă; cu 
precauţie se săltă în pat. Nu mai simţea nimic. 
Migrena de ieri fusese învinsă. 

Rezistă cu greu îndemnului de a se lungi iar în 
pat şi de a-şi trage cearşaful peste ea, ca şi când 
ar fi vrut să pună o stavilă între ea şi lumea de 
afară pentru un timp. Era însă complet trează şi-şi 
aminti că-i promisese lui Ashlee că se va duce la 
magazin. Oftă. N-avea niciun rost să amâne 
inevitabilul. Durerea fizică fusese îndepărtată. Va 
trebui să facă faţă unei dureri şi mai puternice: 
cea provocată de plecarea lui Jared. 

Incet, târşâindu-şi picioarele, Amber se îndreptă 
spre baie. Uşa se deschise însă cu repeziciune. 
Amber îşi pierdu respiraţia. Scoase apoi un țipăt 
de spaimă, deşi în faţa ei nu se afla decât Jared, 
înfăşurat într-un prosop de baie albastru. 

— Chiar atât de rău arăt? Şi eu care credeam că 
un duş şi un bărbierit îmi vor fi de folos. S-ar 
părea că m-am înşelat. 

— Ce... Ce cauţi... Ce faci tu aici?! 

Jared făcu un pas spre ea, ea unul înapoi, 
acoperindu-şi micul decolteu al cămăşii de noapte. 

— Te rog să-mi răspunzi! 

— Am dormit cu tine, iubito, zâmbi el încurcat. 

— Nu-i adevărat! N-ai dormit aici! N-aveai cum! 

— Ba da, Amber! Am dormit în acel pat - 
gesticulând spre el - care mi s-a părut prea mic 
pentru două persoane. lar tu ai fost atât de 
agitată, cum nu te-am văzut niciodată. Ai dat tot 
timpul din picioare şi te-ai întors pe toate părţile. 
De câte ori am încercat să te liniştesc, mi-ai cerut 

197 


apă. Ţi-am adus patru pahare şi din fiecare n-ai 
sorbit decât o picătură, după care l-ai îndepărtat. 
N-am închis ochii mai toată noaptea. 

Oare-şi pierduse minţile? Il privi stăruitor. Aşa 
cum arăta, întunecat, de-o masculinitate ce-o 
făcea să-şi piardă capul, cu părul încă umed de la 
duş, înveşmântat doar cu prosopul acela, tare ar fi 
dorit să se poată apropia de el, să-l atingă, să se 
îmbete de parfumul lui bărbătesc... Cât ar mai fi 
vrut s-o strângă în braţe... Incerca să înghită, da 
gura i se uscase. 

— Eu... eu vreau să ştiu dacă, într-adevăr, un 
bărbat şi-a petrecut noaptea în patul meu, 
înţelegi? 

— Chiar nu-ţi aminteşti nimic, Amber? O privi 
amuzat. 

— Am făcut... dragoste? reuşi ea să-şi exprime 
gândul, pe un ton piţigăiat. Cum de nu-şi amintea 
nimic? Nici măcar că el a dormit în patul ei! Cum 
să-şi amintească dacă... 

— Mă descurajezi, iubito! Oare felul meu de a 
face dragoste duce la amnezie? Văzând-o însă cum 
roşeşte, îi păru rău de gluma pe care tocmai o 
făcuse şi încercă s-o liniştească. Nu, Amber, nu 
ne-am iubit aseară. N-ai fi fost în stare de aşa 
ceva. Roşeaţa din obrajii ei însă se accentua. 

— Totuşi, cum de-ai intrat în casă? Doar n-ai 
cheie? 

— Locke mi-a dat una. Cred că a început să se 
obişnuiască cu prezenţa mea la ore atât de 
ciudate. 

Îl privi confuză. 

— Să-ţi povestesc. Am ciocănit şi am tot sunat la 
uşa ta timp de un sfert de oră. Am presupus că nu 
vrei să-mi deschizi. Voiam al naibii de tare să ştiu 
care este motivul. Aşa că am luat cheia de la 
Locke şi am intrat. Dormeai atât de adânc, încât 
nici măcar nu te-ai mişcat când am încercat să te 
trezesc. Nu-ţi mai spun cât de tare m-am speriat. 
L-am sunat pe Locke. Şi atunci el şi-a amintit că 
le-ai spus cât de tare te durea capul. Şi-a dat 
seama imediat că răceala trupului şi starea de 
imobilitate erau cauzate de medicamentele pe 
care le-ai luat. 

Jared, pe nesimţite, se apropie de ea şi o trase 
aproape, înainte ca ea să înţeleagă gestul lui şi să 
încerce să scape. 

— Tot Locke mi-a spus că n-ai mai avut migrene 
de aproape doi ani. Imi pare nespus de rău că 
întâlnirea cu... Caroline Sheppard te-a şocat atât 
de tare. 

Obrajii i se atinseră de părul lui moale, ce îi 
acoperea pieptul. Simţi cum braţele-i puternice o 
cuprind. Lupta din greu cu ea însăşi pentru a 
rezista ispitei de a se lăsa în voia îmbrăţişării lui. 
Rezistă. 

— Întâlnirea cu mama mea nu m-a şocat câtuşi 
de puţin. Dimpotrivă, mi-a făcut plăcere. Mi-am 
propus chiar să mă duc şi s-o văd într-o zi, rosti 
ea, eliberându-se din îmbrăţişare. 

— Pentru Dumnezeu, Amber! Nu-i nevoie să joci 
teatru faţă de mine! Am văzut doar ce faţă aveai 
când... 

— Tu nu trebuie să te prefaci, Jared! Dacă te 

preocupă atât de mult reacţia mea, atunci n-ar fi 
trebuit să dispari ca o rachetă! 

— Vrei să spui că sunt meschin? 

— Tu ai fost singurul care ai considerat 
întâlnirea cu mama ea şocantă! continuă ea fără 
să-i dea atenţie. Tu nici măcar nu poţi să înţelegi 
relaţia mea cu ea. Când vorbeşti despre ea îi 
pronunţi doar numele, Caroline Sheppard, şi faci 
pauze evidente. N-ai ştiut cum să te îndepărtezi 
mai repede de ea, dar şi de mine. 

— Ce vrei să insinuezi? 

— Nu insinuez nimic. Spun doar ceea ce cred. 
Nu suporţi gândul că mama mea, femeia care mi-a 
dat viaţă, a fost o... 0... prostituată. Se opri, 
aşteptând ca el să vorbească. Jared n-o făcu. 
Amber se încruntă. 

— Asta crezi tu? rosti el în cele din urmă, 
încordat. 

— Asta ştiu! 

— Atunci, tu de ce crezi că mă aflu eu aici? Dacă 
sunt un formalist atât de intolerabil şi plin de 
prejudecăţi aşa cum crezi tu, de ce aş fi venit eu la 
tine să-mi petrec noaptea în patul tău? Nu m-aş fi 
temut eu că m-aş putea molipsi de decădere 
morală de la fiica unei... unei prostituate? îi imită 
el ultimele cuvinte. 

— Nu-ţi înțeleg argumentele, Jared Stone 
Hamilton! 

— Nu?! 

Amber zări cum flăcări albastre şi mânioase 
ţâşneau din ochii lui. 

— Nu înţelegi, nu? Formaţi o pereche tare 

interesantă, tu şi sora ta! Una dispune de o 
percepţie ieşită din comun, cealaltă însă nu poate 
intui nimic. 

— Să nu-ndrăzneşti să râzi de sora mea! 

— Nu râd de sora ta. Nici de percepţia 
extrasenzorială şi nici de mama ta, fir-ar să fie! De 
tine am râs, Amber Rose Aames! Nu te-am părăsit 
fiindcă aş fi avut vreo obiecţie împotriva mamei 
tale. Am crezut doar că tu eşti prea copleşită de 
trecutul ei. Dacă ţi-ai fi văzut durerea din ochi... 
Respiră adânc. N-ar fi trebuit să plec, dar de-abia 
acum îmi dau seama de greşeală. Eram mult prea 
furios pe unchiul meu şi dezgustat de metodele lui 
neomeneşti. M-am grăbit să vorbesc cu el. Şi să 
mă desprind de el şi de banca Hamilton. Şi asta 
am şi făcut, Amber! l-am comunicat că voi 
demisiona din funcţia de preşedinte al băncii. Am 
de gând s-o fac şi oficial chiar în dimineaţa asta. 

Ştiu ce înseamnă preluarea unei bănci de către 
alta, îşi spuse Amber, privindu-l stăruitor. Mai ştiu 
şi faptul că demisia neaşteptată a preşedintelui va 
duce la confuzii în interiorul organizaţiei, lucru ce 
îi va grăbi sfârşitul. Credea oare Jared că s-a 
retras la timp şi că va ieşi curat din toate acestea? 

— Pare să fie o mişcare bună pentru viitoarea ta 
carieră, Jared, rosti ea plictisită. Dar, adăugă ea, 
unchiul tău ţi-a diminuat orice şansă de a lucra la 
banca Aames. Ştiu că nu-i cinstit faţă de tine, dar 
nu sunt atât de sigură că tatăl meu şi Bryce vor fi 
binevoitori faţă de vreun Hamilton Stone. Ei pot fi 
cumplit de neiertători când... 

— O mişcare bună? ţipă Jared. De-asta crezi tu 

c-am demisionat? Să-mi salvez cariera? La naiba, 
Amber, tu chiar mă consideri un monstru, un om 
lipsit de orice scrupule? Ai fost mai aproape de 
mine ca nimeni altcineva şi totuşi mă crezi în stare 
de lucruri atât de josnice, acum, când trăiesc unul 
dintre cele mai emoţionante momente din viaţa 
mea? Nu mă folosesc de tine pentru a-mi asigura o 
poziţie la banca voastră! Dar, dacă tu crezi acest 
lucru şi dacă n-ai încredere în mine... li eliberă 
braţele. Traversă camera şi îşi smulse hainele de 
pe scaun. Adăugă: Trebuie să mai creşti, fetiţo! 

Intră ca o furtună în baie şi trânti uşa. După 
numai câteva minute era îmbrăcat. In tot acest 
timp, Amber, lângă pat, n-a schiţat un gest, n-a 
rostit un cuvânt. Doar îl privea. Când uşa de la 
intrare s-a trântit în urma lui, lacrimile au scos-o 
din starea de imobilitate în care se afla. 


Ashlee era încă emoţionată. Nu putea să 
vorbească decât despre Caroline şi familia 
Wheeler. Era fericită. Ştia a cui e şi de unde vine. 
Amber, cu multă greutate, încercă să-i 
împărtăşească entuziasmul. Era conştientă că, 
dacă n-ar fi fost atât de distrusă din cauza lui 
Jared, şi ea s-ar fi comportat la fel ca Ashlee. 

Dar în această dimineaţă, când pe ea n-o 
preocupa decât prezentul şi viitorul distrus, lungul 
lor trecut, de-abia descoperit, nu-i capta câtuşi de 
puţin atenţia. 

— L-am judecat greşit, Ashlee! izbucni Amber. 
Nu mă va ierta niciodată şi nu pot să-l condamn 
pentru asta. 

— Era vorba de Herve! Te-am întrebat ce părere 
ai de vârsta lui. Să aibă douăzeci şi şase de ani sau 
poate că nici n-a împlinit încă douăzeci şi trei? 

— Îmi pare rău, Ash. N-am fost atentă, mărturisi 
Amber, îmbujorându-se. 

— Nu mai fi necăjită din pricina lui Jared, o 
mângâie Ashlee pe mână. [i-am promis doar că 
totul va fi bine, nu? 

— Nu înţelegi despre ce este vorba. El crede că 
nu am încredere în el. Il iubesc, dar nu i-am 
arătat. El... 

Ochii i se umplură de lacrimi. Ashlee oftă. 

— Ei bine, Amber, n-aveam de gând să-ţi spun, 
fiindcă doream ca lucrurile să decurgă normal. 
Dar te văd atât de nefericită! Află, Amber, că Jared 
este bărbatul pe care l-am identificat în tablou! 

Amber îşi înălţă capul. Inima începu să-i bată 
puternic. I se păru că ea însăşi îi auzea bătăile. 

— Şi vreau să-ţi mai spun un lucru tot atât de 
interesant, ma cherie, zâmbi Ashlee. Pe mama lui 
Jared o cheamă Felicity. N 

Amber scăpă pensula din mână. Intreaga pânză 
fu împroşcată cu stropi de un albastru strălucitor. 

— De unde ştii? 

— De la Jared. Mi-a mărturisit că un medium, cu 
mulţi ani în urmă, i-a prezis că va avea o fată cu 
numele de Felicity. 

— "Ţi-a spus el asta? 

— Da. lar eu i-am mărturisit că într-o zi voi avea 
o nepoţică pe care o va chema Felicity. Ei?! Nu eu 
am fost aceea, care i-am sugerat lui Locke şi 
mamei că-ţi vei petrece vacanţa cu viitorul tău 

soţ?! 

Obrajii lui Amber se aprinseră de-a binelea. 

— El ştie? A ştiut totul încă de pe când era cu 
mine în insulele Antile? Îi venea greu să creadă. 
Gândurile o asaltau sălbatic. Ashlee o atinse pe 
umăr. 

— Şi acum, fiindcă ştii totul, ce ai e gând să faci? 
Te duci tu la el sau îl aştepţi să vină. Oricare ţi-ar 
fi decizia, noi toţi ştim că mai curând sau mai 
târziu, voi doi veţi fi împreună. 

— Mai curând! Amber se ridică şi-şi îmbrăţişă 
sora. Cât mai curând posibil! Ashlee, te superi 
dacă îmi iau o zi liberă, începând din acest 
moment? 

— Păi, ce privilegiu ar fi acela de a o avea 
parteneră chiar pe sora ta, şi să nu poţi profita din 
când în când de acest avantaj?! 


Când Amber ciocăni la uşa lui Jared, genunchii îi 
tremurau. Pulsul îi zvâcnea. Timp de o jumătate 
de oră, nervoasă, tot încercase câteva haine cu 
care să se îmbrace. In cele din urmă s-a decis 
asupra unei bluze de culoare roz-închis şi a unor 
pantaloni de mătase neagră. Pe deasupra şi-a ales 
o jachetă în ton, iar în picioare sandale negre din 
cureluşe. Voia să arate sexy, dar şi aşezată, 
ademenitoare dar şi inocentă, cât mai sofisticată, 
dar şi foarte apropiată. Nici acum nu era sigură că 
reuşise să se aranjeze după cum îşi propusese. 

La cea de-a patra bătaie, Jared deschise. Purta 
aceleaşi haine: pantaloni kakii şi cămaşă galbenă, 
în care fusese îmbrăcat de dimineaţă, când furios 

plecase de la ea. 

Amber îl privi. Uitase frazele pe care le tot 
repetase pe drum, pentru a i le spune acum. Soţul 
ei! Tatăl copiilor ei! Totul i se ştersese din minte. 
Se simţea copleşită. 

— Intră! o invită el, înțelegând că ea nu putea 
vorbi încă. 

Păşind înăuntru, Amber zări plafoniera şi prinse 
puţin curaj. 

— Jared, eu... eu vreau să-ţi spun că am crescut! 

— De azi-dimineaţă?! 

Ea îşi înclină neliniştită capul. Aşteptarea era 
îngrozitoare. Nesiguranţa o copleşea. Oare ce 
cuvinte magice se foloseau în asemenea situaţie? 
Ar fi trebuit s-o întrebe pe Ashlee. Trebuia însă să 
spună ceva! Respiră adânc. 

— Îmi pare rău că am fost atât de stupidă. Cu 
mâna tremurând, îşi aranjă bretonul. Ar fi trebuit 
să-mi dau seama cât de greu trebuie să-ţi fi fost să 
vorbeşti cu unchiul tău. Trebuie să fi fost o scenă 
teribilă! Ar fi trebuit să-ţi arăt simpatie, înţelegere 
şi sprijin. Nu? N-a fost o discuţie îngrozitoare? 

— Da, a fost o discuţie îngrozitoare, murmură el. 

— Ce va face unchiul tău dacă banca va fi 
preluată? 

— Când banca va fi preluată, o corectă el. Nu 
ştiu, Amber. Dar nu-i primul individ care va trebui 
să facă faţă unei pensionări nedorite. S-ar putea 
ca, în sfârşit, să mai fie interesat şi de altceva?! S- 
ar putea să-şi facă prieteni, s-ar putea chiar să-şi 
găsească pe cineva cu care să-şi împartă 
singurătatea. Mi-a spus că nu doreşte să mă mai 

vadă, dar eu nu voi ţine seama de aceste vorbe. 
Este bătrân şi este singura mea rudă în viaţă. Uşa 
casei mele va fi întotdeauna deschisă pentru el. 

— Da, chiar aşa trebuie să faci! 

— Mă bucur că eşti de acord, schiţă el un 
zâmbet. Şi mă bucur că eşti aici. M-ai scutit de a 
mai face un drum până la magazin. 

— Jared! spuse ea uşurată şi fericită. 

— Voiam să vorbesc cu voi două: cum să fac să- 
mi vând sculpturile, îi aruncă el, îndreptându-se 
spre dormitor. 

— Cum?! Îl urmă. S-ar fi aşteptat la orice alt 
răspuns, dar nu la acesta. 

— Doar ştii foarte bine că nu mai sunt angajat. 
Se aşeză pe pat şi-şi scoase pantofii. Am hotărât să 
mă desprind de bancă pentru totdeauna. Partea 
care-mi revine de la bancă, plus moştenirea 
părinţilor, îmi asigură un venit mai mult decât 
confortabil, dar eu am nevoie mai mult să-mi ocup 
timpul cu ceva, decât de bani. M-am gândit să-i 
reiau vechiul hobby, cioplitul în lemn. Am însă 
nevoie de o piaţă de desfacere. Cred că prima 
încercare va fi prin tine şi sora ta. 

— Da, înţeleg! Îl urmări cum, cu multă grijă, îşi 
scotea şosetele. In ceea ce priveşte livrarea 
jucăriilor din lemn, atât eu, cât şi Ashlee suntem 
foarte interesate. 

— Bine! Se ridică şi-şi scoase cureaua. 
Intenţionez chiar să extind domeniul. Aş putea 
ciopli mobilă, vase. Cred că aş putea face orice în 
acest sens, adăugă el, descheindu-şi cămaşa. Ce 
zici? 

Amber îl privea. Odată cu mişcările i se reliefau 
şi muşchii. Incercă să vorbească, dar gura îi era 
uscată. 

— Eu cred că... Jared! exclamă ea, când el îşi 
desfăcu fermoarul. 

— Mergem la culcare, Amber, îi spuse el calm. 
După ce mă dezbrac eu, te voi dezbrăca şi pe tine. 
__— N-ai vrea să-mi spui mai întâi că mă iubeşti? 
Inainte de a face dragoste, acum când sunt 
îmbrăcată? 

— Deci nu crezi că te iubesc? O privi drept în 
ochi. De-asta ai crezut că am obiecţii împotriva 
mamei tale? Şi că am părăsit banca, urmărind un 
scop anume? 

— Nu mi-ai spus că mă iubeşti decât o singură 
dată. Şi atunci eram în pat. Şi... „în pat un bărbat 
îi spune unei femei ceea ce el consideră că ea 
doreşte să audă”, o cită ea pe Caro. 

— Amber, gemu el. Vino lângă mine, prostuţo! 
Bucuroasă, într-o clipă, fu lângă el, în braţele lui. 

— Jared, am fost atât de tulburată şi atât de 
nefericită! Se lăsă cuprinsă de braţele lui. 

— Iubita mea, îi spuse el, strângând-o tot mai 
tare, dacă nu ţi-am spus destul de des cât te 
iubesc la momentul şi locul potrivit, este fiindcă n- 
am mai încercat acest sentiment până acum. Eşti 
singura fată căreia i-am spus aceste cuvinte. Eşti 
prima mea iubire şi aşa vei rămâne pentru 
totdeauna! 

— Ashlee crede că, uneori, în pat, bărbaţii 
vorbesc tocmai fiindcă doar acolo se pot deschide. 
Doar în pat le dispare inhibiţia, încordarea şi 

neîncrederea în ei sau în femeia respectivă. 

— Are dreptate. Ştiu asta de mic copil. Mi-am 
impus chiar să nu-mi dezvălui emoţiile. Era 
singurul mod de a trăi alături de unchiul meu. 
Când am crescut, aceste trăsături au devenit a 
doua mea natură. 

Amber îşi aminti cum fusese ea însăşi: la fel de 
închisă, niciodată arătându-şi sentimentele. li 
înconjură talia şi se cuibări mai mult la pieptul lui. 

— Te înţeleg mult mai bine decât îţi poţi închipui 
tu. Oamenii ca noi devin foarte greu spontani. 

— Cu tine, draga mea, sunt eu însumi. Zâmbi şi-i 
mângâie părul. O sărută cu patimă, înțelegând că 
ea nu-i aparţinea decât lui. Şopti: Te iubesc, 
Amber. 

Se strânse şi mai tare de el, răspunzând la 
sărutările lui fierbinţi, din toată inima. Dorinţa lui 
era şi a ei. Toate zidurile dintre ei căzuseră. Nu 
mai era nevoie să-şi controleze sau să-şi reţină 
sentimentele, nu trebuia să-l mai ţină la distanţă. 

— Te iubesc, Jared! gemu ea printre sărutări. 

— Atunci, vrei să te măriţi cu mine? 

— Da, Jared, da! răspunse ea sufocată de 
lacrimile ce-o inundau. 

Într-o clipă, ultimele haine de pe el căzură. Se 
priviră şi izbucniră în râs de graba lor. 

— De-acum avem timp, iubito, murmură Jared, 
aşezând-o pe pat şi acoperind-o cu propriul lui 
trup. Şopti: Avem o viaţă la dispoziţie, pe care o 
vom petrece doar împreună! 

— Chiar şi dincolo de ea, oftă Amber, copleşită 
de bucuria imensă şi tulburătoare în care i se 

scufunda sufletul. Jared era şi va fi mereu alături 
de ea. Întotdeauna cu ea, pe oricare treaptă: 
fizică, emoţională, intelectuală, spirituală. Mereu 
va fi astfel. Se regăsiseră, în sfârşit, după o lungă 
căutare! 

Târziu, lungiţi unul lângă celălalt, epuizați, dar 
satisfăcuţi şi întregiţi unul prin altul, Amber, cu o 
mângâiere, îndepărtă o şuviţă rebelă, rătăcită pe 
fruntea lui. Gestul ei îi încălzi sufletul. li luă mâna 
şi i-o acoperi cu a lui. Rămaseră astfel un timp, 
zâmbindu-şi cu tandreţe şi oglindindu-se unul în 
ochii celuilalt. Amber rupse tăcerea: 

— Jared, dacă vei dori totuşi vreodată să te 
întorci la bancă, pot să merg la tatăl meu şi să-l 
rog să... 

— Iubito, nu vreau să mă mai gândesc la bancă, 
îi zâmbi şi-şi continuă ideea: Dacă aş fi vrut să-mi 
continui cariera la banca Aames, aş fi procedat 
altfel. 

— Cum? 

— Nu prin fiica lui Bryce senior! râzând de 
figura ei mirată, ci întreaga strategie aş fi dus-o 
direct cu Bryce junior. Dar am ştiut că am 
terminat cu banca, în momentul în care m-am 
decis să vin în Anguilla, după tine. 

— Dar n-ai suflat o vorbă! Cu ochii măriţi de 
uimire, adăugă: De fapt n-ai spus nimic referitor la 
bancă. Eu am crezut că tu... Se opri. Acum nu mai 
are nicio importanţă. Probabil că te vei înfuria 
teribil de tare dacă-ţi mărturisesc ce am gândit 
atunci. 

— Dacă ai crezut că mă îndoiesc de tine pentru 

a-mi asigura un loc oarecare că vicepreşedinte la 
banca Aames? A fost înţelept din partea ta că nu 
mi-ai spus-o, ma petit fille. Se priviră şi izbucniră 
în râs. 

— În mod deliberat n-am pronunţat cuvântul 
„bancă”, aşa ca să nu poţi să mă acuzi că aş fi 
încercat să mă folosesc de tine. 

— De ce totuşi n-am discutat atunci, aşa ca 
acum? Doar ştim amândoi că nu avem abilitatea 
de a fi telepatici, nu? Totuşi, ne putem ghici 
gândurile unul altuia. 

— Ai dreptate, iubito! De acum încolo nu vom 
comunica decât prin intermediul cuvintelor. 

— Şi al acţiunii! îl completă ea, lipindu-se cu 
dragoste şi tandreţe de el. 

— Ashlee mi-a spus că ţi-a povestit despre 
viziunea ei, în tabloul din casa familiei Aames, îi 
şopti ea, lipindu-se şi mai mult de el. Mi-a mai 
spus că pe mama ta o cheamă Felicity. 

El afirmă printr-o mişcare a capului. 

— 'Ţi-ar plăcea să ai o fiică pe care s-o cheme 
Felicity? 

— Bineînţeles, Jared, dar nu înainte de a avea 
cei doi băieţi, îi răspunse ea, cu ochii-i de catifea, 
strălucind de iubire. Învăluită în zâmbetul lui, 
inima ei începu să cânte de bucurie. 

— S-ar părea că vom fi foarte ocupați în 
următorii ani, Amber: iubire, sculptură, pictură şi 
creaţie. 

— Da, creaţie! Te iubesc atât de mult, Jared! 

— Şi eu, Amber! Pe veci! 

Sfârşit 

vo? 


Cînd unchiul lui l-a rugat să se întîlnească cu 

o frumoasă și bogată tînără pentru a afla dacă 

bogata ei familie nu se pregătea să preia afacerile 
băncii conduse de ei, Jared a fost indignat. 

La rîndul ei si Amber a fost rugată de fratele 

ei să afle ce planuri are Jared. La început s-a 

împotrivit, dar cînd a simtit mîngîfierile lui 

pîrjolindu-i trupul, a stiut că numai fuga o va feri 

lotuşi, sub lumina de vrajă a lunii din 

aibe, din ceva ce nu prevestea decît necazuri, 


s-a nascut o iubire, poate, pentru totdeauna. 


